
ΚΚΕ: Πιο βαθιά στον δρόμο της διάσπασης και της συκοφαντίας 


Για όποιον παρακολουθεί, έστω στοιχειω¬ 
δώς, το εργατικό κίνημα είναι γνωστή η 
πρακτική εδώ και χρόνια της ηγεσίας και 
του μηχανισμού του ΚΚΕ: διάσπαση των 
αγώνων, στο όνομα της «κομματικής κα¬ 
θαρότητας» - συκοφαντία των πάντων 
που δεν ελέγχει (κινήματα, οργανώσεις, 
αγωνιστές). Το τελευταίο διάστημα, η ηγε¬ 
σία και ο μηχανισμός του ΚΚΕ μπαίνουν 
όλο και πιο βαθιά σ’ αυτό τον δρόμο: 

- Στις μαθητικές καταλήψεις προκηρύξεις 
της ΚΝΕ αναφέρονταν προβοκατόρικα σε 
αγωνιστές μαθητές ως «δήθεν αναρχικούς 
που μοιράζουν ναρκωτικά»(!), στήνοντας 
σκηνικό για τη διώξη των αγωνιστών. 

- Στο πρόσφατο φοιτητικό κίνημα, μέλη 
της ΚΝΕ δεν δίστασαν να χτυπήσουν φοι¬ 
τητές της άκρας αριστεράς για να τους εκ¬ 
διώξουν από το χώρο των καταλήψεων. 
Την ίδια στιγμή, η ΠΚΣ/ΚΝΕ υπονόμευε 
έμμεσα την ανάπτυξη των καταλήψεων. 

- Στο συνδικαλιστικό κίνημα πρόσφα¬ 
τα παραδείγματα η επίθεση ενάντια στην 
παράταξη «Αντεπίθεση των Εργαζομέ¬ 
νων στον Επισιτισμό», επειδή έχει «σηκώ¬ 
σει» το βάρος κινητοποιήσεων στον κλάδο 


ενάντια στην παθητικότητα της γραφειο¬ 
κρατικής ηγεσίας του Σωματείου, που πρό- 
σκειται στο ΠΑΜΕ, και η προσπάθεια κα- 
πελώματος των κινητοποιήσεων του σω¬ 
ματείου στην εταιρία κινητής τηλεφωνίας 
νοάπίοηε και οι χυδαίες επιθέσεις εναντί¬ 
ον του για «εργοδοτισμό» κλπ. 
Αποκορύφωμα η στάση του ΚΚΕ στις 
20/10, όταν περιφρούρησε με αλυσίδες τη 
Βουλή (ανεξάρτητα από τις ευθύνες του 
αντιεξουσιαστικού κλπ. χώρου). 

Όλα αυτά συνοδεύονται από χυδαίο υβρε¬ 
ολόγιο και θράσος, πέρα από κάθε έννοια 
προλεταριακής δημοκρατίας, ηθικής και 
κουλτούρας. Και μάλιστα από έναν χώρο 
που διαφημίζει καπιταλιστικές επιχειρή¬ 
σεις από την τηλεόραση και το ραδιόφωνό 
του - και που πρόσφατα, σε ημερίδα της 
Ομοσπονδίας Αξιωματικών της Αστυνομί¬ 
ας, τοποθετήθηκε ως εξής: «Κάθε άνθρω¬ 
πος πρέπει να έχει τα αυτονόητα αγαθά, 
έτσι κι εσείς δεν θα έχετε λόγο να κατα¬ 
στέλλετε». Στην περιώνυμη «Λαϊκή Εξου¬ 
σία», λοιπόν, η αστυνομία και οι αστικοί 
μηχανισμοί θα συνεχίσουν να υπάρχουν 
κανονικά, απλά δεν θα... καταστέλλουν! 


Κανένας αγωνιστής δεν πρέπει να ξεχνάει 
τα μαθήματα από αυτή την στάση της ηγε¬ 
σίας και του μηχανισμού του ΚΚΕ - πρό¬ 
κειται για το πιο σκληρό ρεφορμιστικό 
κόμμα στην Ελλάδα, που βαρύνεται με τις 
μεγαλύτερες ταξικές προδοσίες. Δεν πρό¬ 
κειται για το αν απλοί εργαζόμενοι και νέοι 
από το χώρο του ΚΚΕ θέλουν να αγωνι¬ 
στούν (αν και το ΚΚΕ σε καμία περίπτω¬ 
ση δεν συγκεντρώνει τα πιο ριζοσπαστι¬ 
κά και πρωτοπόρα κομμάτια). Αλλά για 
τη φύση του μηχανισμού και της ηγεσίας 
του, που με την στρατηγική της «Λαϊκής 
Εξουσίας» έχουν ταχθεί στην υπεράσπιση 
του καπιταλιστικού συστήματος και του 
αστικού καθεστώτος ενάντια στην επα¬ 
ναστατική ανατροπή. Ο εξωραϊσμός αυ¬ 
τής της πραγματικότητας, κάθε αυταπάτη 
ότι πρόκειται για «παραπλανημένους συ¬ 
ντρόφους», κάθε φαντασίωση για «μετω¬ 
πικές συμμαχίες» με το ΚΚΕ θα ήταν ένα 
εγκληματικό λάθος. Οι αγωνιστές του ερ¬ 
γατικού κινήματος δεν πρέπει να επιτρέ¬ 
ψουν στα ρεφορμιστικά σωσίβια του καπι¬ 
ταλισμού, να επιβάλλουν την ολέθρια πο¬ 
λιτική και πρακτική τους. 




ϋεεεηιΒεΓ 2011 .ΐικΜ 1 


11/12/2011 8:32:26 μμ 











































Να οργανώσουμε την αντίσταση 
Να οικοδομήσουμε την Ο.Κ.Δ.Ε. 
& την 4η Διεθνή 

Όλοι εμείς, οι εργαζόμενοι, οι νέοι, τα φτωχά λαϊκά στρώματα, 
βιώνουμε καθημερινά την απίστευτα σκληρή επίθεση του κεφα¬ 
λαίου στα κοινωνικά και πολιτικά δικαιώματα, στις ατομικές ελευ¬ 
θερίες και την ποιότητα ζωής. Με την ιδιωτικοποίηση των δημό¬ 
σιων υπηρεσιών και των κοινωνικών αγαθών, την εμπορευματο- 
ποίηση/διάλυση των συστημάτων υγείας, παιδείας και κοινωνι¬ 
κής ασφάλισης. Τις φαραωνικές ανισότητες με τον ανεξέλεγκτο 
πλουτισμό μιας δράκας καπιταλιστών και χρυσοδάκτυλων της 
αγοράς χάρη στην υπερεκμετάλλευση και καταπίεση της εργασί¬ 
ας, στην λεηλασία της δημόσιας περιουσίας και των λαϊκών απο¬ 
ταμιεύσεων. Την καταπάτηση της ανθρώπινης αξιοπρέπειας, τον 
εκφυλισμό των ηθικών, πνευματικών και πολιτιστικών αξιών και 
συνολικά την αποσύνθεση της οικονομίας και της κοινωνίας. 

Όλοι εμείς, βλέπουμε την εξαθλίωση, την φτώχεια και την πεί¬ 
να ν' απλώνονται παντού στον πλανήτη. Την παιδική εργασία, την 
εγκληματικότητα, τον ρατσισμό, τον εθνικισμό να φουντώνουν. 
Τον πόλεμο και την καταστροφή του περιβάλλοντος να απειλούν 
την επιβίωση του ανθρώπινου γένους. Την αλόγιστη χρήση των 
ανθρώπινων και φυσικών πόρων από μια χούφτα πολυεθνικών/ 
διεθνικών επιχειρήσεων των ιμπεριαλιστικών χωρών, που επι¬ 
βάλλουν με την βία τον Νεοφιλελευθερισμό, την Παγκοσμιοποί¬ 
ηση και την Νέα Τάξη Πραγμάτων, για την σωτηρία των κερδών 
τους και του συστήματος τους από την βαθύτατη κρίση του. 

Όλοι εμείς πρέπει και μπορούμε να τους σταματήσουμε. Να 
βάλουμε τέλος στα αδιέξοδα του ατομισμού και της διαίρεσης. 
Να μετατρέψουμε με τους αγώνες και την αλληλεγγύη μας τα 
συνδικάτα και τους συλλόγους μας σε όπλα αντίστασης στον 
νεοφιλελευθερισμό, την εκμετάλλευση, την καταστολή, την κα¬ 
ταστροφή του περιβάλλοντος, τον ρατσισμό και τον πόλεμο. Να 
πετάξουμε οριστικά την «αρχαία σκουριά»: σοσιαλδημοκράτες, 
σταλινικούς, ρεφορμιστές και γραφειοκράτες συνδικαλιστές. 
Όλους αυτούς, που αφού βίασαν ιδανικά και αξίες γενιών και γε¬ 
νιών για μια καλύτερη ζωή, σήμερα έχουν περάσει στο νεοφιλε¬ 
λεύθερο στρατόπεδο ή αναπαλαιώνουν τις πολιτικές της ταξικής 
συνεργασίας, της «κεντροαριστεράς», της «λαϊκής εξουσίας», που 
μας οδήγησαν σε τραγικές ήττες. 

Όλοι εμείς πρέπει να κάνουμε μια τομή στην πολιτική μας. Να 
συγκρουστούμε με την λογική της αγοράς και του κέρδους στη 
βάση ενός αντικαπιταλιστικού προγράμματος. Να χτυπήσουμε 
το κακό στην ρίζα του, το κεφάλαιο, την Ε.Ε., τον καπιταλισμό 
και τον ιμπεριαλισμό. Να καταργήσουμε την εκμετάλλευση αν¬ 
θρώπων από άνθρωπο, να κοινωνικοποιήσουμε τις επιχειρήσεις 
σ' όλους τους τομείς-κλειδιά της οικονομίας (τράπεζες, ενέργεια, 
μέσα μεταφοράς και επικοινωνίας). Να θέσουμε όλες τις μεγάλες 
επιλογές -ενέργεια, βιομηχανία, διατροφή, περιβάλλον, πολι¬ 
τισμός- σ' ένα δημοκρατικό σχεδίασμά. Να αποδεσμεύσουμε 
την χώρα μας από την Ε.Ε. των καπιταλιστών, των κερδοσκόπων, 
του ρατσισμού και των τρομονόμων, του νεοαποικισμού και των 
ιμπεριαλιστικών επεμβάσεων. Να ανατρέψουμε την κοινοβου¬ 
λευτική δικτατορία του κεφαλαίου, να διαχωριστούμε οριστικά 
από τις σταλινικές δικτατορίες των γκούλαγκ ή τα πρότυπα του 
«ανθρώπινου καπιταλισμού» της σοσιαλδημοκρατίας και της κε¬ 
ντροαριστεράς. Να εγκαταστήσουμε μια σοσιαλιστική κοινωνία 
στην χώρα μας και την Ε.Ε, που θα έχει στο κέντρο της τις ανά¬ 
γκες του ανθρώπου, τα δημοκρατικά και κοινωνικά δικαιώματα, 
τις ατομικές ελευθερίες, τις ανθρώπινες, ηθικές και πολιτικές 
αξίες. Να εγκαθιδρύσουμε την εξουσία των εργαζομένων, που θα 
στηρίζεται σε όργανα άμεσης δημοκρατίας και αυτοδιαχείρισης, 
όπου τα δημοκρατικά, πολιτικά και ατομικά δικαιώματα και ελευ¬ 
θερίες θα ξεπερνούν κατά πολύ, ποσοτικά και ποιοτικά, εκείνα 
ακόμη και των πιο ανεπτυγμένων αστικών δημοκρατιών. 

Όλοι εμείς πρέπει να κάνουμε μια τομή στην πρακτική μας. Να 
στρατευτούμε στον αγώνα για να υπερασπιστούμε την εργασία, 
το βιοτικό επίπεδο, το δικαίωμα στην ζωή. Να βάλουμε τέλος 
στην βαρβαρότητα του νεοφιλελευθερισμού, στις πολιτικές 
των αστικών κομμάτων (Ν.Δ., ΠΑΣΟΚ) και του καπιταλισμού/ 
ιμπεριαλισμού. Να παλέψουμε για την ενότητα του κινήματος 
μέσα στους αγώνες στη βάση της ταξικής ανεξαρτησίας. Να 
δημιουργήσουμε και να στηρίξουμε συσπειρώσεις αντίστασης 
και επιτροπές αγώνα σε κάθε σωματείο, σύλλογο, τόπο δουλειάς, 
σχολείο, σχολή, γειτονιά και κοινότητα. Να οικοδομήσουμε 
μια ισχυρή αντικαπιταλιστική δύναμη μέσα στο εργατικό/ 
συνδικαλιστικό κίνημα και τα κοινωνικά κινήματα. Να χτίσουμε 
την δική μας μαζική εργατική, επαναστατική οργάνωση, πραγ¬ 
ματικό εργαλείο στην πάλη μας για την σωτηρία από τους νεοφι¬ 
λελεύθερους καπιταλιστές και ιμπεριαλιστές. Να στρατευτούμε 
στην υπόθεση της Ο.Κ.Δ.Ε. και του επαναστατικού μαρξισμού, 
στην οικοδόμηση του παγκόσμιου κόμματος της σοσιαλιστικής 
επανάστασης, την 4 η Διεθνή. 

ΟΙΚΟΝΟΜΙΚΗ ΚΑΜΠΑΝΙΑ ΤΗΣ Ο.Κ.Δ.Ε. 


(Δεκέμβριος 2011 - Ιανουάριος 2012) 


Γ ια τους επόμενους δύο μήνες και μέχρι τα 
τέλη Γενάρη πραγματοποιείται η οικονο¬ 
μική εξόρμηση της Ο.Κ.Δ.Ε. με στόχο την 
ενίσχυση της οργάνωσής μας για την πιο αποτε¬ 
λεσματική παρέμβαση και δράση της τον ερχό¬ 
μενο χρόνο. Καλούμε όλους τους συντρόφους 
και τις συντρόφισσες, τους συναγωνιστές και 
τις συναγωνίστριες να συνεισφέρουν 
σε αυτή την προσπάθεια. Μοναδι¬ 
κή πηγή οικονομικής στήριξης της 
Ο.Κ.Δ.Ε. είναι οι εισφορές των με¬ 
λών της και η ενίσχυση από συνα¬ 
γωνιστές και φίλους. Στηριζόμαστε 
αποκλειστικά στις δικές μας δυνά¬ 
μεις, γιατί η οικονομική ανεξαρτησία 
της οργανώσής μας από το αστικό 
κράτος, τον κρατικό κορβανά -φα¬ 
νερό και κρυφό- και την αστική τάξη 
είναι βασική προϋπόθεση για την 
πολιτική της ανεξαρτησία. 

Απευθυνόμαστε σε κάθε εργαζόμενο και νε¬ 
ολαίο, σε κάθε αγωνιστή που γνωρίζει την ατα- 
λάντευτη πάλη της Ο.Κ.Δ.Ε. για την υπεράσπι¬ 
ση και διεύρυνση των κοινωνικών και πολιτικών 
δικαιωμάτων και ελευθεριών, για την οικοδόμη¬ 


ση μιας μαζικής εργατικής, επαναστατικής ορ¬ 
γάνωσης, για την ανατροπή της κοινοβουλευτι¬ 
κής δικτατορίας του κεφαλαίου και την εγκα¬ 
τάσταση μιας σοσιαλιστικής κοινωνίας, που θα 
έχει στο κέντρο της τις ανάγκες του ανθρώπου. 
Σας καλούμε να στηρίξετε αυτή την προσπάθεια 
και οικονομικά με την συνεισφορά σας. 

Γνωρίζουμε ότι οι εργαζόμενοι, η νεολαία 
και τα φτωχά λαϊκά στρώματα υποφέ¬ 
ρουν από τις πολιτικές της φτώχειας, 
της ακρίβειας, της ανεργίας, και ιδι¬ 
αίτερα σήμερα με το ξέσπασμα της 
διεθνούς κρίσης του καπιταλισμού. 
Γι αυτό η όποια συνεισφορά από το 
υστέρημα του καθενός προς την οικο¬ 
νομική καμπάνια της Ο.Κ.Δ.Ε., όσο μι¬ 
κρή κι αν είναι, είναι πολύτιμη, γιατί απο¬ 
τελεί μια συνειδητή πράξη στήριξης της 
πάλης ενάντια στην ταξική εκμετάλλευση, 
τον καπιταλισμό και τον ιμπεριαλισμό. 

Μπορείτε να συνεισφέρετε με ταχ. επιτα¬ 
γή στην διεύθυνση Αγ. Κωνσταντίνου 57, Τ.Κ. 
10437, Αθήνα, υπόψιν κου Σωφρόνη Παπαδό- 
πουλου, ή να επικοινωνήσετε μαζί μας στέλ¬ 
νοντας ε-ιηιιίΐ στο εΓ§αΙΐ1άρ»1ΐ@ο1α1ε.§Γ ή στο 
τηλέφωνο 210-5247227 απογευματινές ώρες. 




Πού θα βρείτε τις εκδόσεις 

ΕΡΓΑΤΙΚΗ ΠΑΛΗ 


Αθήνα 

Βιβλιοπωλεία: “Πρωτοπορία” Γραβιάς 3-5, “Πολιτεία” Ασκληπιού 1-3 & Ακαδημίας, 
“Εναλλακτικό Βιβλιοπωλείο” Θεμιστοκλέους 37 και σε όλα τα κεντρικά βιβλιοπωλεία. 

Θεσσαλονίκη 

Βιβλιοπωλεία: “Το Κεντρί” Δη μ. Γούναρη 22 (Ναυαρίνο), “Πρωτοπορία” Λ. Νίκης 3 

Γιάννενα 

Βιβλιοπωλεία: “Δωδώνη”, “Το βιβλιοπωλείο” στην Αβέρωφ 

Κοζάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 


Πού θα βρείτε την εφημερίδα 

ΕΡΓΑΤΙΚΗ ΠΑΛΗ 

Αθήνα 

Περίπτερα: Πλ. Κάνιγγος και σχεδόν σε όλα τα περίπτερα των Εξαρχείων. 

Βιβλιοπωλεία: “Εναλλακτικό Βιβλιοπωλείο” Θεμιστοκλέους 37, 

“Καινά Δαιμόνια” Σουλτάνη 8, “Εκτός των Τειχών” Γραβιάς 10-12. 

Θεσσαλονίκη 

Πολιτικό-Πολιτιστικό Στέκι “Ίσκρα”: Αμύντα 12, ισόγειο 
Περίπτερα: Καμάρα, Αλεξάνδρου Σβώλου 39 
Βιβλιοπωλεία: “Το Κεντρί” Δη μ. Γούναρη 22 (Ναυαρίνο) 

Κοζάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 

Και στα κεντρικά πρακτορεία Αθηναϊκού τύπου σε όλη την Ελλάδα. 

Γίνε Συνδρομητής - Ενίσχυσε την ΕΡΓΑΤΙΚΗ ΠΑΛΗ 

Γράψτε μας στο ε-πταίΠ εΓ§αΙί1ίίρα1ί@οΙί<1ε.§ι· ή ταχυδρομήστε μας τα στοιχεία σας στην 
διεύθυνση Αγ. Κωσταντίνου 57, Τ.Κ. 104 37, Αθήνα. 

Ετήσια συνδρομή εσωτερικού 15 ευρώ - εξωτερικού 20 ευρώ. 


ΕΡΓΑΤΙΚΗ ΠΑΛΗ 

Μηνιαία εφημερίδα της Οργάνωσης Κομμουνιστών Διεθνιστών Ελλάδας 
Εκδίδεται από αστική μη κερδοσκοπική εταιρεία, Εκδότης: Σωφρόνης Παπαδόπουλος, Εκτύπωση: Κ. Φερέτος, Δερβενίων 30 
γραφεία: Αγ. Κωνσταντίνου 57, Τ.Κ. 10437, Αθήνα, τηλ. 210-5247227 - Κλεισούρας 4, Θεσσαλονίκη, τηλ. 2310-237938 

\ν\ν\ν.οΚά€.§Γ, 6-ιηαίΙ: 6Γ§αΙί1άρα1ί@ο1ςά6.§Γ 

Εργατική Πάλη 3 


- Η άΠΟΨΑ ΜΛΙ - 

Η Νέα Ευρώπη 
στη δίνη ιης κρίσης 


Μ ια νέα, πιο σύνθετη και 
οριακή φάση της κρίσης 
της ΕΕ σηματοδοτούν οι 
αποφάσεις της πρόσφα¬ 
της Συνόδου Κορυφής, 
δείχνοντας το ζοφερό μέλλον που επιφυλάσ¬ 
σουν για την εργατική τάξη και τους λαούς της 
Ευρώπης τα επιτελεία του μεγάλου κεφαλαίου 
και των ιμπεριαλιστών. 

Τι αποφασίστηκε 

1. «Χρυσός Κανόνας» για ισοσκελισμένους ή 
πλεονασματικούς προϋπολογισμούς. Το «δι¬ 
αρθρωτικό» έλλειμμα (αυτό που απομένει αν 
αφαιρεθούν οι επιπτώσεις του οικονομικού 
κύκλου) πρέπει να είναι χαμηλότερο από 0,5% 
του ΑΕΠ. Συνταγματική ή άλλη ισοδύναμη 
νομοθετική κατοχύρωση αυτού του κανόνα. 

2. Σε περίπτωση αποκλίσεων, αυτόματη ενερ¬ 
γοποίηση ενός μηχανισμού «διόρθωσης» και 
επιβολής κυρώσεων, τις οποίες θα προτείνει η 
Κομισιόν, εκτός αν αντιταχθεί μια ειδική πλει- 
οψηφία των κρατών-μελών της Ευρωζώνης. 

3. Κράτη-μέλη με υπερβολικό έλλειμμα θα 
υποβάλλουν στην Κομισιόν και στο Ευρωπα¬ 
ϊκό Συμβούλιο πρόγραμμα «οικονομικής εται¬ 
ρικής σχέσης» με τις «μεταρρυθμίσεις» για τον 
εκμηδενισμό του. 

4. Τα σχέδια των κρατών-μελών για έκδοση 
χρεογράφων (δανεισμός) θα υποβάλλονται εκ 
των προτέρων σε ειδικές εκθέσεις. 

5. Νομοθετική κατοχύρωση της ετήσιας μεί¬ 
ωσης του δημόσιου χρέους κατά το 1/20 του 
ποσού που αυτό υπερβαίνει το όριο του Μάα- 
στριχτ (60% του ΑΕΠ). 

6. Αξιολόγηση των προσχεδίων των προϋπο¬ 
λογισμών των κρατών-μελών και ενίσχυση 
της εποπτείας όσων αντιμετωπίζουν δημοσιο¬ 
νομικά προβλήματα. Η Κομισιόν θα έχει το δι¬ 
καίωμα να ζητάει τη «διόρθωση» των προσχε¬ 
δίων. 

Επίσης, οι χώρες της Ευρωζώνης θα ενι- 
σχύσουν με 200 δις ευρώ το ΔΝΤ, ενώ οι δι¬ 
απραγματεύσεις για την αύξηση των κεφαλαί¬ 
ων του Ευρωπαϊκού Μηχανισμού Χρηματοπι¬ 
στωτικής Σταθερότητας (ΕΓ5Γ) δεν κατέληξαν 
πουθενά - και αυτά παραμένουν περίπου στα 
500 δις ευρώ. 

Πρόκειται λοιπόν για μια Νέα Συνθήκη, 
που θα πρέπει να εμφανιστεί ως επίσημο σχέ¬ 


διο μέχρι τον Μάρτιο. Θα αφορά καταρχάς την 
Ευρωζώνη, ενώ η υπόλοιπη ΕΕ συμφώνησε να 
συμπορευτεί, πλην της Βρετανίας. Με τη Νέα 
Συνθήκη (προπομπός ήταν το Σύμφωνο για 
το Ευρώ τον περασμένο Μάρτιο), η Ευρωζώ¬ 
νη και η ΕΕ: 

(α) Μετατρέπονται ακόμα πιο ανοιχτά σε σφα¬ 
γείο των εργαζομένων και των λαϊκών στρω¬ 
μάτων. «Ισοσκελισμένοι ή πλεονασματικοί 
προϋπολογισμοί» σημαίνουν εκμηδενισμό των 
κοινωνικών δαπανών, κατεδάφιση των συστη¬ 
μάτων κοινωνικής ασφάλισης, υγείας, παιδεί¬ 
ας. «Μεταρρυθμίσεις» σημαίνουν την ισοπέ- 
δωση των εργατικών κατακτήσεων (συλλογι¬ 
κές συμβάσεις κλπ.), ώστε η ευρωπαϊκή «αντα¬ 
γωνιστικότητα» να φτάσει αυτή των «βασικών 
εμπορικών εταίρων», όπως προβλεπόταν ήδη 
στο Σύμφωνο για το Ευρώ - δηλαδή στα επίπε¬ 
δα της Κίνας και της Ινδίας. Η επαπειλούμενη 
καταστροφή του βιοτικού επιπέδου των εργα¬ 
ζόμενων και λαϊκών μαζών μπορεί να συγκρι- 
θεί μόνο μ’ έναν πόλεμο - κι αυτό με τη βούλα 
της συνταγματικής κατοχύρωσης! 

(β) Προχωρούν γοργά σ’ ένα εξαιρετικά αυ¬ 
ταρχικό πλαίσιο λειτουργίας. Τα όργανα της 
ΕΕ και της Ευρωζώνης (που έτσι κι αλλιώς 
δεν εκλέγονται) μετατρέπονται σε απλό προ¬ 
κάλυμμα των «Μερκοζί», του διδύμου Μέρ- 
κελ-Σαρκοζί, που ουσιαστικά αποφασίζει για 
τα πάντα. Αυτονομούνται από κάθε δημοκρα¬ 
τική νομιμοποίηση, ανυψώνονται στο επίπεδο 
ενός αυτοκρατορικού συμβουλίου, για να επι¬ 
βάλλουν στους λαούς της Ευρώπης τα γυμνά 
συμφέροντα του μεγάλου κεφαλαίου - ιδιαίτε¬ 
ρα των αρπακτικών του χρηματοπιστωτικού 
τομέα! Χωρίς καμία παρέμβαση του εργατι¬ 
κού κινήματος στις εξελίξεις, χωρίς τις ενο¬ 
χλητικές λεπτομέρειες της όποιας έκφρασης 
της λαϊκής θέλησης (εκλογές), ακόμα και της 


εθνικής κυριαρχίας. Ένας άκρως επικίνδυνος 
βοναπαρτισμός, όπως των κυβερνήσεων Πα- 
παδήμου και Μόντι (βλ. σχετικά άρθρα). 

«Γερμανική Ειρήνη» χωρίς λύση 

Εδώ και έναν περίπου χρόνο, η γερμανική 
ηγεμονία στην ΕΕ γίνεται όλο και πιο καθα¬ 
ρή. Η Μέρκελ είναι σαφώς το πρώτο βιολί των 
«Μερκοζί». Η Γερμανία έχει επιβάλλει όλη την 
ατζέντα της, αναβάλλοντας για ένα εντελώς 
απροσδιόριστο μέλλον «λύσεις» όπως το ευ¬ 
ρωομόλογο. 

Αυτή η φορά των εξελίξεων άφησε στη 
Σύνοδο την Βρετανία πλήρως απομονωμένη, 
αφού ο πρωθυπουργός της Κάμερον επέμει- 
νε σε όρους προστασίας του χρηματοπιστωτι¬ 
κού κέντρου του Σίτι και των βρετανικών συμ¬ 
φερόντων από την «επικυριαρχία» των Βρυξε- 
λών. «Δεν θα μπούμε ποτέ στο Ευρώ, ούτε θα 
εκχωρήσουμε την εθνική κυριαρχία μας», δή¬ 
λωσε, δείχνοντας την όλο και πιο «αντιευρω- 
παϊκή» σχέση της Βρετανίας με την ΕΕ. 

Όμως η «Γερμανική Ειρήνη» δεν προορί¬ 
ζεται να μακροημερεύσει. Η ασφυκτική δη¬ 
μοσιονομική πολιτική θα αποδειχτεί βρόχος 
στο λαιμό της ασθμαίνουσας ευρωπαϊκής οι¬ 
κονομίας, βαθαίνοντας την ύφεση. Η αναβο¬ 
λή όλων των «λύσεων» που θα στηρίζονταν 
σε κάποια «συνεργασία» (πχ. ευρωομόλογο) 
σημαίνει ότι η Γερμανία επιβάλλει το δόγμα 
«απέναντι στην κρίση, ο σώζων εαυτόν σω- 
θήτω». Έτσι, ακόμα και ο «σκληρός πυρήνας» 
της ΕΕ θα αντιμετωπίσει όλο και μεγαλύτερες 
δυσχέρειες στη συνοχή του. Αν πχ. σήμερα η 
Γαλλία (και η Ιταλία κ.α.) θέλει τη «Νέα Ευρώ¬ 
πη» κάτω από τη δαμόκλειο σπάθη της πιστο- 
ληπτικής υποβάθμισης, τι θα κάνει αύριο, αν 
για να σωθεί θα πρέπει κυριολεκτικά να προ¬ 
σκυνήσει τη γερμανική μπουρζουαζία; 


Ούτε η «έξωση» της Βρετανίας από τα ευ¬ 
ρωπαϊκά πράγματα είναι μικρό πρόβλημα. Εί¬ 
ναι η 3 1 μεγαλύτερη ευρωπαϊκή οικονομία και 
ένας ισχυρός στρατιωτικο-πολιτικός πόλο 
(βλ. την πρόσφατη επέμβαση στη Λιβυή). 
Έτσι, ο «ζωτικός χώρος» που ενοποιεί η Γερ¬ 
μανία στενεύει αρκετά, σ’ έναν κύκλο χωρών 
με πολύ αμφίβολη πολιτική (ή και οικονομική) 
αξία, τουλάχιστον παρμένων χωριστά, αν όχι 
και σαν σύνολο (Ολλανδία, Αυστρία κλπ.), σε 
μια εποχή σύγκρουσης με γιγάντιες δυνάμεις 
όπως η Κίνα. 

Η Ευρωζώνη λοιπόν κέρδισε χρόνο, αλλά 
το βουνό του προβλήματος βρίσκεται μπρο¬ 
στά. Η γραφειοκρατία των Βρυξελών, με την 
καθοδήγηση του γερμανικού ιμπεριαλισμού, 
γνωρίζει βέβαια τις παραπάνω αντιθέσεις. Τι 
άλλο να κάνει όμως, από το να μπει σ’ αυτό 
τον σκοτεινό δρόμο, καθώς όποια άλλη εναλ¬ 
λακτική θα σήμαινε τη διάλυση της Ευρωζώ¬ 
νης σε σύντομο χρονικό διάστημα, την απώ¬ 
λεια της πιο σημαντικής ίσως στρατηγικής 
επιτυχίας των ευρωπαίων ιμπεριαλιστών; Δεν 
μπορεί παρά να παίξει αυτό το παιχνίδι υψη¬ 
λού οικονομικού και πολιτικού ρίσκου. Μέσα 
από «τη φωτιά και το σίδερο» της κρίσης, 
κάτω από την γερμανική μπότα, υπολογί¬ 
ζουν ότι θα καταφέρουν να επιβάλλουν μια 
νέα, σταθερή ιεραρχία στις σχέσεις μεταξύ 
των κρατών-μελών, μια νέου τύπου αποικι¬ 
οκρατία ενάντια στους λαούς της Ευρώπης, 
τη μετατροπή των εργαζόμενων σε δουλο¬ 
πάροικους. 

Αυτό το σχέδιο θα δοκιμαστεί στο πεδίο 
της ταξικής πάλης. Η αυτονομημένη κλίκα 
της ΕΕ, οι σύγχρονοι βοναπάρτες των Βρυ¬ 
ξελών, οι πολιτικοί παλιάτσοι των τραπεζι¬ 
τών, έχουν μηδαμινά πολιτικά εφόδια για να 
επιβληθούν πάνω στο ευρωπαϊκό εργατικό κί¬ 
νημα. Αυτό όμως τους κάνει και πιο επικίν¬ 
δυνους! Ο μόνος δρόμος είναι να παλέψου¬ 
με για τη διάλυση της αντιδραστικής ΕΕ, αυ¬ 
τού του αντεργατικού-αντιλαϊκού στρατη¬ 
γείου - και για την αντικατάστασή της από 
μια ενωμένη σοσιαλιστική Ευρώπη, μέσα 
από τους κοινούς αγώνες και το διεθνισμό 
του εργατικού κινήματος. 



Η καπιταλιστική βαρβαρότητα... 

με την γλώσσα των αριθμών 


Σ το 1,6 τρις ευρώ έφτα¬ 
σαν οι κρατικές ενισχύ¬ 
σεις υπέρ του χρηματοπι¬ 
στωτικού τομέα από τον 
Οκτώβριο του 2008 έως το Δεκεμβρί¬ 
ου του 2010, όπως ανακοίνωσε η Κο¬ 
μισιόν. Το μεγαλύτερο μέρος (74%) 
έλαβε τη μορφή κρατικών εγγυήσε¬ 
ων επί της συνολικής χρηματοδότη¬ 
σης των τραπεζών. Τρία κράτη-μέλη 
έλαβαν σχεδόν το 60% της συνολικής 
ενίσχυσης: Ιρλανδία (25%), Βρετανία 
(18%), Γερμανία (15%). Αυτά τα ποσά 
ήταν πρόσθετα των εγγυήσεων που 
δεν συνδέονται με την «έκτακτη» κα¬ 
τάσταση της κρίσης (παρέμειναν στα¬ 
θερές στα 74 δις ευρώ το 2010). Πα¬ 
ρόλες αυτές τις ενισχύσεις, η χρημα¬ 
τοδότηση της «πραγματικής οικονο¬ 
μίας» (παραγωγή αγαθών και υπηρε¬ 
σιών) μειώθηκε. «Λεφτά υπάρχουν», 
λοιπόν - αλλά μόνο για να σωθούν τα 
όρνια του χρηματοπιστωτικού τομέα 
από την χρεοκοπία. 


Π άνω από 12 χιλιάδες θύματα στη Βουλγαρία 
ζήτησαν βοήθεια από τις οργανώσεις κατά 
της ενδοοικογενειακής βίας από τις αρχές του 
2009. Εκατοντάδες γυναίκες έχουν εισαχθεί τα 
τελευταία 3 χρόνια στα έξι κέντρα προστασίας από την εν- 
δοοικογενειακή βία. Το 70% των γυναικών που ζήτησαν βο¬ 
ήθεια ήταν ενήλικες και το 30% παιδιά. Συχνά έχουν κακο¬ 
ποιηθεί από τον άνδρα ή τον σύντροφό τους και σχεδόν όλες 
ήταν μητέρες με ένα ή δύο παιδιά. Τα τελευταία δύο χρόνια 
εκδικάστηκαν συνολικά στη χώρα πάνω από 2.500 υποθέ¬ 
σεις ενδοοικογενειακής βίας. 


Χ ιλιάδες οικογένειες στην Βρετανία αδυνατούν να 
πληρώσουν τα στεγαστικά τους δάνεια και κινδυ¬ 
νεύουν να μείνουν στον δρόμο. Το τρίμηνο Ιουλί- 
ου-Σεπτεμβρίου τα ενυπόθηκα δάνεια αυξήθηκαν 
κατά 16% σε αριθμό και κατά 19% σε συνολική αξία (φτά¬ 
νοντας το πολύ ψηλό ποσό των 4,4 δις ευρώ). Αυτά που δεν 
εξοφλούνται πλησιάζουν σχεδόν το 1,5 εκατομμύριο στον 
αριθμό, ενώ η αξία τους στο ίδιο τρίμηνο ανέβηκε κατά 200 
δις ευρώ. Μέχρι το Μάιο έγιναν πάνω από 18.000 κατασχέ¬ 
σεις, ενώ υπό τη συνεχή απειλή της κατάσχεσης βρίσκονται 
165.000 δανειολήπτες. Από αυτούς περίπου 35.000 αναμένε¬ 
ται να χάσουν τα σπίτια τους μέσα στον επόμενο μήνα. 


Ο ι πληθυσμοί 40 χωρών που συμμε¬ 
τέχουν στη «Συμμαχία Μικρών Νη¬ 
σιών» αντιμετωπίζουν άμεσα τις δρα¬ 
ματικές συνέπειες της κλιματικής 
αλλαγής, κινδυνεύοντας να χάσουν τα βασικά μέσα 
για την επιβίωσή τους αλλά και τη γη όπου γεννή¬ 
θηκαν. Τα εδάφη διαβρώνονται από την άνοδο των 
θαλασσών, οι πηγές γλυκού νερού μολύνονται από 
το αλμυρό, τα κοράλια πεθαίνουν. Στην Πολυνησία, 
η άνοδος της στάθμης της θάλασσας έχει ήδη φτά¬ 
σει τα 6 χιλιοστά τον χρόνο, οι κυκλώνες γίνονται 
όλο και συχνότεροι, τα κοραλιογεννή φράγματα 
λευκαίνουν και η τοπική οικονομία, που εξαρτάται 
από την αλιεία, έχει γονατίσει, φέρνοντας σε δρα¬ 
ματική κατάσταση τις 10 από τις 11 χιλιάδες κατοί¬ 
κους που ζουν σε ύψος μικρότερο από 2 μέτρα από 
την στάθμη της θάλασσας. Στο αρχιπέλαγος Κιρι- 
μπάτι γύρω από τη Χαβάη, η έξοδος του πληθυσμού 
έχει ήδη αρχίσει. Οι πρώτοι χίλιοι ζήτησαν από τις 
κυβερνήσεις της Αυστραλίας και της Νέας Ζηλανδί¬ 
ας να μεταφερθούν εκεί, επειδή τα σπίτια τους είναι 
πλέον ακατοίκητα και η γη τους εξαφανίζεται. Ο κα¬ 
πιταλισμός δολοφονεί το κοινό μας σπίτι, τη γη... 
Να τον ανατρέψουμε πριν να είναι αργά! 






































4 Εργατική Πάλη 


ΠΟΛΙΤΙΚΗ 


Δεκέμβριος 2011 


ΣΟΚ & ΔΕΟΣ για τα Βαρέα 
και Ανθυγιεινά Επαγγέλματα 


Μ ε μια «ξερή» απόφαση του 
υπουργείου Εργασίας, που 
«απλά» δημοσιεύτηκε στην 
Εφημερίδα της Κυβέρνησης, 
αναθεωρείται η λίστα των Βα¬ 
ρέων και Ανθυγιεινών Επαγγελμάτων (ΒΑΕ). Σύμ¬ 
φωνα με τον υπουργό Εργασίας και Κοινωνικής 
Ασφάλισης Κουτρουμάνη, οι αλλαγές «ήταν και εί¬ 
ναι αναγκαίες». Επαγγέλματα, ειδικότητες και χώ¬ 
ροι εργασίας τίθενται εκτός λίστας ΒΑΕ και κάποια 
άλλα εντάσσονται. 

Η απόφαση ισχύει αναδρομικά από 1/11/2011. 
Οι εργαζόμενοι που πλέον υπάγονται στα ΒΑΕ 
υπολογίζονται περίπου σε 365.000 από 531.000 μέ¬ 
χρι τώρα, δηλαδή 166.000 λιγότεροι. 

Στη νέα λίστα προστίθενται: νοσηλευτές νοσο¬ 
κομείων, εργαζόμενοι σε βιολογικούς καθαρισμούς, 
αγρεργάτες σε θερμοκήπια και ψεκασμούς, αλιερ- 
γάτες, εναερίτες ηλεκτρολόγοι και τεχνίτες, τεχνι¬ 
κοί τηλεόρασης με φορητές κάμερες. Η ένταξη αυ¬ 
τών στα ΒΑΕ είναι αυτονόητη και η καθυστέρησή 
της μια κραυγαλέα αντεργατική αδικία - τώρα το 
υπουργείο προσπαθεί να παρουσιάσει την ένταξη 
σαν «παροχή», που αντισταθμίζει τον αποχαρακτη¬ 
ρισμό άλλων ειδικοτήτων, για να εμφανίσει έναν 
δήθεν «εξορθολογισμό» του συστήματος και να δι¬ 
αιρέσει τους εργαζόμενους σε ξεχωριστές κατηγο¬ 
ρίες. 

Οι παγίδες αυτής της πολιτικής είναι πολλές. 
Έτσι πχ. στο χώρο των υγειονομικών πάνω από 
160.000 εργαζόμενοι «αποχαρακτηρίζονται» από 
τα ΒΑΕ, ενώ οι νοσοκόμοι που εντάσσονται δεν εί¬ 
ναι πάνω από 200 πανελλαδικά και ενώ μπαίνουν 
πάμπολλες ασαφείς και αντιφατικές προϋποθέσεις 
(καθεστώς ασφάλισης), με ολοφάνερο στόχο να πε¬ 
ριορίσουν τον αριθμό αυτών που τελικά θα εντα¬ 
χθούν στα ΒΑΕ. 

Εκτός ΒΑΕ βρίσκονται πλέον: διοικητικό προ¬ 
σωπικό (υπάλληλοι γραφείων, επιστάτες, φύλακες, 
θυρωροί κ.α.), πωλητές στο λιανικό και χονδρικό 
εμπόριο, ζαχαροπλάστες, εισπράκτορες λεωφορεί¬ 
ων, επιστάτες, σταθμάρχες, οδηγοί μικρών φορτη¬ 
γών ως βοηθοί, καμαριέρες, κομμώτριες, κουρείς, 
ταμίες πολυδυναμικού σούπερ μάρκετ, οδηγοί ταξί 
εκτός νομών Αττικής και Θεσσαλονίκης, προσωπι¬ 
κό καθαριότητας σε γραφεία δημοσίων υπηρεσιών 
και επιχειρήσεων (που έχουν μόνιμη εργασία στο 
δημόσιο και τους οργανισμούς), συντηρητές κτιρί¬ 
ων. 

Σύμφωνα με το υπουργείο: 

- Στο νέο καθεστώς παραμένουν οι εργαζόμε¬ 
νοι σε ειδικότητες που εξαιρούνται, αλλά οι ίδιοι 
έχουν συμπληρώσει ή θα συμπληρώσουν μέχρι 
31/12/2015 12 έτη ασφάλισης στα ΒΑΕ (3.600 ημέ¬ 
ρες). 

- Η νέα λίστα διαμορφώνει αποκλειστικά και 
μόνο το ειδικό καθεστώς συνταξιοδότησης - δηλα¬ 
δή προς το παρόν δεν θίγονται τα διάφορα ειδικά 
επιδόματα που είχαν τα ΒΑΕ. 

- Μέχρι το τέλος Δεκεμβρίου, το υπουργείο θα 
έχει επεξεργαστεί σχέδιο για τη ρύθμιση της ασφα¬ 
λιστικής κάλυψης του επαγγελματικού κινδύνου 
και της επαγγελματικής ασθένειας. 

- Η Διαρκής Επιτροπή των ΒΑΕ συνεχίζει να 
λειτουργεί και εξετάζει όλα τα αιτήματα, τις παρα¬ 
τηρήσεις των φορέων κλπ. 

Όλα τα παραπάνω είναι πολύ περισσότερα από 
μια «αναγκαία αναθεώρηση», είναι ένα βαρύ πλήγ¬ 
μα για τους εργαζόμενους που πετάγονται εκτός 
ΒΑΕ - και επίσης μια ακόμη επίθεση στα ασφαλι¬ 
στικά δικαιώματα όλων των εργαζομένων, ακόμη 
και αυτών που μπαίνουν στα ΒΑΕ. Για να καταλά¬ 
βουμε το νόημα της υπουργικής απόφασης, πρέπει 
να έχουμε υπόψη τα εξής: 


Α) Τα ΒΑΕ ήταν μια κατάκτηση των εργαζομέ¬ 
νων, στα πιο σκληρά, βαρέα ή ανθυγιεινά επαγγέλ¬ 
ματα, που κατακτήθηκε με σκληρούς αγώνες. Τα 
ΒΑΕ ήταν μια αναγνώριση από την κοινωνία και το 
ασφαλιστικό σύστημα αυτών των συνθηκών, αλλά 
και μια στοιχειώδης προστασία αυτών των εργαζο¬ 
μένων, που κατά κύριο λόγο έβγαιναν στην σύντα¬ 
ξη τουλάχιστον κατά 5 έτη νωρίτερα, σε σχέση με 
τους υπόλοιπους. Βέβαια, πλήρωναν και αρκετά πιο 
αυξημένες ασφαλιστικές εισφορές στα Ταμεία. 

Β) Η αναθεώρηση της λίστας των ΒΑΕ θα έπρε¬ 
πε όντως να είναι διαρκής - και μάλιστα να γίνε¬ 
ται από τα ίδια τα όργανα των εργαζομένων (οι μό¬ 
νοι που ξέρουν τις πραγματικές συνθήκες δουλειάς 
και την επιβάρυνση, τις ανάγκες που προκύπτουν 
απ’ αυτές!), από τις διοικήσεις των ίδιων των ασφα¬ 
λιστικών Ταμείων (όπου θα έπρεπε να είναι εκλεγ¬ 
μένοι αντιπρόσωποι των εργαζομένων). Εδώ και 60 
χρόνια, όμως, όλες οι κυβερνήσεις διορίζουν αυτές 
τις διοικήσεις και κρατούν το αποκλειστικό δικαί¬ 
ωμα για όλες τις αποφάσεις. Αυτές λοιπόν ευθύνο- 
νται αποκλειστικά για τις ελλείψεις. 

Γ) Αυτή η «αναθεώρηση» ήταν δέσμευση της 
κυβέρνησης Καραμανλή (αντιασφαλιστικό της Πε- 
τραλιά), του αρχικού Μνημονίου και του αντιασφα- 
λιστικού νόμου του Λοβέρδου. Η Διαρκής Επιτρο¬ 
πή ΒΑΕ πλέον θα τα «αναθεωρεί» διαρκώς, όμως 
όχι με κριτήριο την παροχή στοιχειώδους κοινωνι¬ 
κής ασφάλισης και προστασίας. Στο εξής, όπως ορί¬ 
ζει το Μνημόνιο και ο αντιασφαλιστικός νόμος Λο¬ 
βέρδου, η αναθεώρηση των ΒΑΕ (όπως και συνολι¬ 
κά του ασφαλιστικού συστήματος) θα γίνεται ανά¬ 
λογα με την πορεία της οικονομίας, τη δημοσιονο¬ 
μική πειθαρχία, το χρέος, τις απαιτήσεις των δανει¬ 
στών, την ανταγωνιστικότητα των επιχειρήσεων. 
Έτσι, δεν θα υπάρχει καμία εγγύηση του κράτους 
για την καταβολή συντάξεων και παροχών, όλα τί¬ 
θενται σε διαρκή αμφισβήτηση και με υπουργικές 
αποφάσεις θα γίνονται οι «αναγκαίες προσαρμο¬ 
γές». Σ’ αυτά τα πλαίσια έχουν δεσμευτεί και για τη 
μείωση των όποιων πρόωρων συνταξιοδοτήσεων, 
δηλαδή να πετσοκόψουν τα ΒΑΕ αλλά και τις ανα¬ 
πηρικές κ.α. 

Η συγκεκριμένη «αναθεώρηση» αποτελεί σημα¬ 
ντικό πλήγμα ιδιαίτερα στους εργαζόμενους στον 
επισιτισμό-τουρισμό (πετάει ένα μεγάλο κομμά¬ 
τι εκτός λίστας), στην καθαριότητα των δημόσιων 
υπηρεσιών και του ιδιωτικού τομέα αλλά και στο 
διοικητικό προσωπικό της βαριάς βιομηχανίας, της 
οποίας οι κλάδοι υπάγονται στα ΒΑΕ. Ταυτόχρο¬ 
να πριμοδοτούνται οι εργοδότες, μιας και μειώνε¬ 
ται άμεσα το κόστος της ασφάλισης αυτών των ερ¬ 
γαζομένων. Οι συνέπειες θα είναι: 

1. Με τη νέα λίστα, για τους νέους εργαζόμε¬ 
νους στους κλάδους και στις ειδικότητες που βγαί¬ 
νουν εκτός ΒΑΕ αυξάνεται κατά πέντε χρόνια το 
όριο ηλικίας συνταξιοδότησης, αφού αυτοί θα υπά¬ 
γονται στο γενικό καθεστώς του ΙΚΑ. 

2. Για τους παλιούς εργαζόμενους στα επαγγέλ¬ 
ματα που αποχαρακτηρίστηκαν και οι οποίοι θα 
εξαιρεθούν από τον αποχαρακτηρισμό (αν έχουν 12 
έτη ασφάλισης), οι συνέπειες θα είναι επίσης σημα¬ 
ντικές, αφού οι εργοδότες θα προτιμούν τους «νέ¬ 
ους», για τους οποίους δεν θα επιβαρύνονται με το 
ασφάλιστρο των ΒΑΕ. Έτσι, κινδυνεύουν και αυτοί 
να μείνουν εκτός ΒΑΕ και να μην συνταξιοδοτη- 
θούν με το ειδικό καθεστώς, αφού δεν θα βρίσκουν 
εργασία στο διάστημα πριν τη συνταξιοδότηση. 

3.0 αποχαρακτηρισμός επαγγελμάτων και ειδι¬ 
κοτήτων θέτει σε άμεσο κίνδυνο τα ειδικά επιδόμα¬ 
τα σ’ αυτούς τους κλάδους, μιας και οι εργοδότες θα 
τα αμφισβητήσουν, με αποτέλεσμα σημαντική μεί¬ 
ωση μισθών. Έτσι ανοίγει νέος κύκλος αμφισβήτη¬ 
σης των συλλογικών συμβάσεων στα επαγγέλματα 
που κόπηκαν από την λίστα των ΒΑΕ. 


επίκαιρα... 

Κατάρρευση της Δημόσιας Υγείας 

Στην άμεση κατάρρευση των ασφαλιστικών ταμείων και 
σε ουσιαστικό αποκλεισμό από την περίθαλψη έχει οδηγή¬ 
σει το περίφημο πολυνομοσχέδιο για την υγεία του χασάπη 
Λοβέρδου. Ο ΕΟΠΥΥ, ο ενοποιημένος ασφαλιστικός φο¬ 
ρέας στον οποίο υπάγονται 9 εκατ. Εργαζόμενοι, απειλείται 
με κατάρρευση λόγω των κατακόρυφων αυξήσεων στα νο¬ 
σήλια, που φτάνουν έως και 900% σε κάποιες περιπτώσεις 
σύμφωνα με την ΕΙΝΑΠ (ένωση νοσοκομειακών γιατρών), 
με τις νέες τιμές που ισχύουν στα δημόσια νοσοκομεία και 
τις συμβεβλημένες ιδιωτικές κλινικές. 

Ενδεικτικά οι αυξήσεις στις τιμές για τη Γ' θέση νοσηλείας 
μετά την 30η Σεπτεμβρίου, οπότε και άρχισαν να ισχύουν 
τα νέα ενοποιημένα νοσήλια (ΚΕΝ): 

- Σκωληκοειδεκτομή 983€ από 150€, αύξηση 659%. 

- Κοιλιακή ολική υστερεκτομία (αφαίρεση μήτρας) 1525 € 
από 225 €, + 700%. 

- Φυσιολογικός τοκετός 872 € από 225 €, +380%. 

- Καισαρική τομή 1541 € από 300 €, + 500%. 

Την ίδια στιγμή που τα νοσήλια κάνουν απαγορευτική την 
περίθαλψη των εργαζομένων και των ανέργων, η εφαρμο¬ 
γή της εφεδρείας βγάζει εκτός εργασίας 600 εργαζόμενους 
στα νοσοκομεία και 300 στον τομέα της πρόνοιας. Ενώ στα 
νοσοκομεία οι ελλείψεις γιγαντώνονται, η ανεργία στους 
γιατρούς ξεπέρασε το 12,69% το 2011, από 11,55% το 2010. 
Περισσότεροι από 3.241 γιατροί είναι άνεργοι σε σύνολο 
25.521 .Την ίδια ώρα, καθημερινά δύο γιατροί φεύγουν στο 
εξωτερικό για να βρουν δουλειά. Κατά τη φετινή χρονιά, το 
2,49%, δηλαδή 627 γιατροί, εξαναγκάστηκαν να αναζητή¬ 
σουν δουλειά στο εξωτερικό. Το 2010 το αντίστοιχο ποσο¬ 
στό ήταν 2,11%, δηλαδή 539 γιατροί. 

Ραγδαία αύξηση αυτοκτονιών 

Κατά την περίοδο 2007-2009 οι αυτοκτονίες στην Ελλάδα 
αυξήθηκαν κατά 17%, ενώ μόνο το πρώτο 5μηνο του 2011 
καταγράφεται ποσοστό αύξησης 40%. Η αιτία των αυτοκτο¬ 
νιών σε πανευρωπαϊκή κλίμακα είναι κυρίως η οικονομική 
κρίση. Στην Ελλάδα, η Αττική και η Κρήτη είναι οι περιοχές 
με τις περισσότερες κλήσεις στην τηλεφωνική γραμμή πα¬ 
ρέμβασης για την αυτοκτονία. Μόνο τον τελευταίο ενάμιση 
χρόνο στην Κρήτη αυτοκτόνησαν περισσότερα από 20 άτο¬ 
μα. Στην τηλεφωνική γραμμή παρέμβασης για την αυτοκτο¬ 
νία, που ξεκίνησε τη λειτουργία της το 2007, οι κυριότεροι 
λόγοι που αναφέρονται για την αυτοκτονία είναι οικονομι¬ 
κοί. Από το 2007 οι κλήσεις τετραπλασιάστηκαν, φτάνοντας 
πέρσι τις 2.500! 

Δημόσιο Σχολείο - Από το κακό στο χειρότερο 

Η διάλυση του δημόσιου σχολείου προχωρά με γρήγορους 
ρυθμούς. Φέτος πολλά σχολεία δεν έχουν βιβλία (πάνω από 
το 25%), εκπαιδευτικούς, πετρέλαιο για θέρμανση, λεωφο¬ 
ρεία για τη μεταφορά των μαθητών. Ιδιαίτερα στην επαρχία 
και στα νησιά το φαινόμενο έχει πάρει μεγάλες διαστάσεις. 
Οι μειώσεις στις δημόσιες δαπάνες για την εκπαίδευση στο 
νέο Προϋπολογισμό ξεπερνούν το 16% σε σχέση με το 2009. 
Ταυτόχρονα, προγραμματίζεται η ανατροπή του ωραρίου 
των εκπαιδευτικών, με απλήρωτη εργασία Σαββατοκύριακα 
και αργίες για αναπλήρωση ωρών που έχουν χαθεί από τις 
καταλήψεις. Παρά τις συκοφαντίες για τους «υψηλόμισθους 
και τεμπέληδες εκπαιδευτικούς», έκθεση του ΟΟΣΑ διαπι¬ 
στώνει ότι: 

- Οι διακοπές των σχολείων κατά τη διάρκεια της σχολικής 
χρονιάς είναι 4 εβδομάδες, ακριβώς όσο και στις άλλες χώ¬ 
ρες. 

- Οι αργίες, λόγω εθνικών, τοπικών ή θρησκευτικών εορτών, 
είναι 9 στην Ελλάδα έναντι 10 που είναι ο μέσος όρος στην 
Ευρώπη. 

- Ο μέσος διαθέσιμος χρόνος στο σχολείο ανά εβδομάδα 
στην Ελλάδα είναι 30 ώρες, ενώ ο αντίστοιχος μέσος όρος 
στην Ε.Ε. είναι 27,5 ώρες. 

- Ο μέσος όρος των καθαρών εργάσιμων εβδομάδων είναι 39 
για την Ελλάδα, και 38,6 για την Ευρώπη. 

Και, βεβαίως, οι Έλληνες εκπαιδευτικοί είναι από τους πιο 
κακοπληρωμένους της Ευρώπης. 

ΠΟΛΙΤΙΚΗ 


Εργατική Πάλη 5 


Δυναμώνει το κίνημα ανυπακοής στα χαράτσια 


Κ υβέρνηση και τρόικα έχουν 
επιδοθεί το τελευταίο χρο¬ 
νικό διάστημα σε ένα όργιο 
φοροληστείας των εργαζομέ¬ 
νων και των φτωχών λαϊκών 
στρωμάτων με τη δικαιολογία-εκβιασμό «να 
αποφύγουμε την ανεξέλεγκτη χρεοκοπία». 
Κρύβουν από τους εργαζόμενους την ανικα¬ 
νότητά τους να ελέγξουν την κρίση του συ¬ 
στήματος τους, που καταρρέει, και προσπα¬ 
θούν να τη φορτώσουν στο λαό. Όλες τους 
οι προβλέψεις για τον περιορισμό της ύφε¬ 
σης, του ελλείμματος και για την υποτιθέ¬ 
μενη ανάπτυξη, που θα έφερναν τα μνημό¬ 
νια, το μεσοπρόθεσμο και οι ρυθμίσεις υπέρ 
των εργοδοτών πέφτουν έξω. Ο υπολογι¬ 
σμός τους για είσπραξη 12 δις ευρώ τους μή¬ 
νες Νοέμβριο και Δεκέμβριο έχει αποτύχει, 
αφού τα έσοδα έχουν μειωθεί κατά 13,3% σε 
σχέση με πέρσι, γεγονός που δημιουργεί μια 
νέα τρύπα της τάξης των 2,7 δις ευρώ. Έτσι, 
μέχρι το Φεβρουάριο θα πρέπει να εισπρά- 
ξουν από φόρους συνολικά 8,3 δις ευρώ. 
Αυτό σημαίνει νέα έκτακτα μέτρα, νέα χαρά¬ 
τσια και ουσιαστικά την πτώχευση των ερ¬ 
γαζομένων και των λαϊκών οικογενειών. 

Από τη μία, η αύξηση των συντελεστών 
φορολογίας, οι έκτακτες εισφορές και τα χα¬ 
ράτσια, που έχουν επιβάλει ακόμη και στους 
άνεργους, με τη δικαιολογία να μειώσουν 
το δημόσιο χρέος δεν έχουν κανένα απο¬ 
τέλεσμα. Από την άλλη, οι χρηματοδοτή¬ 
σεις στις τράπεζες συνεχίζονται και συνο¬ 
λικά από το 2009 έχουν πάρει 185 δις ευρώ 
σε χρήμα και εγγυήσεις. Το αποτέλεσμα εί¬ 


ναι το δημόσιο χρέος μέχρι το Σεπτέμβρη 
να αυξηθεί στα 360,4 δις ευρώ και το βιοτι¬ 
κό επίπεδο όλης της κοινωνίας να έχει πέσει 
πάνω από 50%. 

Μέσα σε όλο αυτό τον κυκεώνα των φό¬ 
ρων και της τρομοκρατίας της χρεοκοπίας, 
οι φωνές ανυπακοής και άρνησης πληρω¬ 
μών πληθαίνουν. Η αρχή έχει γίνει με δειλά 
βήματα εδώ και ενάμιση περίπου χρόνο, με 
το άνοιγμα των διοδίων από το κίνημα «Δεν 
Πληρώνω». Το κίνημα των πλατειών έθεσε 
το ζήτημα της άρνησης πληρωμών και της 
διαγραφής του χρέους σε κεντρικό επίπεδο. 
Η συνέχειά του με τις Λαϊκές Συνελεύσεις σε 
κάθε γειτονιά προσπαθεί να το κάνει πράξη 
στην καθημερινότητα. 

Κύριο πρόταγμα σε όλες τις Λαϊκές Συ¬ 
νελεύσεις αλλά και σε άλλες μορφές οργά¬ 
νωσης (όπως πολιτικές οργανώσεις) έχει γί¬ 
νει το χαράτσι της ΔΕΗ. Αυτό το χαράτσι 
έχει συσπειρώσει μεγάλη μερίδα των εργα¬ 
ζομένων, των συνταξιούχων και όσων έχουν 
ένα σπίτι. Όποιος δεν το πληρώσει του κό¬ 
βουν το ηλεκτρικό ρεύμα. Αυτή είναι η στυ¬ 
γνή τρομοκρατία της χουντικής κυβέρνησης 
εθνικής ενότητας. Αδιαφορούν για το ότι το 
νέο χαράτσι κάποιοι δεν έχουν να το πληρώ¬ 
σουν, είτε μικροί έμποροι, είτε μικροϊδιοκτή- 
τες ακινήτων, εργαζόμενοι και φτωχά λαϊκά 
στρώματα κ.α. Τα εκατομμύρια των ανέρ¬ 
γων, των φτωχών εργαζόμενων, των συντα¬ 
ξιούχων, των αυτοαπασχολούμενων αλλά 
και των μικρομεσαίων επαγγελματιών δεν 
μπορούν πλέον να σηκώσουν άλλα βάρη, 
χωρίς να εξαθλιωθούν οι οικογένειές τους. 


Αυτός είναι και ο λόγος που το κίνημα 
ανυπακοής φουντώνει. Οι δράσεις του κι¬ 
νήματος ενάντια στο χαράτσι της ΔΕΗ εί¬ 
ναι πολύμορφες. Παρεμβάσεις σε τοπικά 
καταστήματα της εταιρίας, καταλήψεις κε¬ 
ντρικών καταστημάτων όπου εκδίδονται οι 
εντολές διακοπής, ομάδες επανασύνδεσης 
του ρεύματος σε όσους δεν το έχουν πληρώ¬ 
σει και τους το κόβουν. Τα αποτελέσματα εί¬ 
ναι να έχει εισπραχθεί μέχρι τώρα μόνο το 
50% περίπου από αυτό που υπολόγιζαν. 

Ο φόβος που φαινομενικά επικρατεί από 
τις απειλές διακοπής του ηλεκτρικού σιγά 
σιγά σπάει. Αν όλοι δεν πληρώσουμε τότε 
ο φόβος αλλάζει στρατόπεδο. Αυτό το γνω¬ 
ρίζουν πολύ καλά οι αστοί και τα επιτελεία 
τους, γι’ αυτό βάλανε τα ΜΑΤ να συλλά- 
βουν τον πρόεδρο της ΓΕΝΟΠ ΔΕΗ, που 
στήριζε την κατάληψη της ΔΕΗ Χολαργού 
και γι’ αυτό χτύπησαν με συμμορίτικο τρόπο 
τους αγωνιστές του κινήματος «Δεν Πλη¬ 
ρώνω» στην Καλλιθέα, μετά από παρέμβα¬ 
ση στην τοπική ΔΕΗ. Προσπαθούν με κάθε 
τρόπο να μας τρομοκρατήσουν για να πλη¬ 
ρώσουμε εμείς την κρίση τους. 

Είναι σημαντικό αυτή η προσπάθεια του 
κινήματος ανυπακοής και άρνησης πληρω¬ 
μών να συνεχιστεί, γιατί τα χαράτσια δεν θα 
έχουν τέλος. Βέβαια, θα πρέπει όλες αυτές 
οι προσπάθειες από τις λαϊκές συνελεύσεις 
και από όποιον τάσσεται ενάντια στα χαρά¬ 
τσια να επεκταθούν σε όλη τη χώρα και να 
συντονιστούν στη δράση για να μπορέσει το 
κίνημα να ακυρώσει τα χαράτσια στην πρά¬ 
ξη- 


Είναι ένα ζήτημα που μπορεί να συσπει¬ 
ρώσει τους εργαζόμενους και να προκαλέσει 
σοβαρούς τριγμούς στο σάπιο σύστημα που 
καταρρέει, για να μπορέσουμε να αντιστα- 
θούμε σε αυτούς που κλέβουν τις ζωές μας, 
κλέβουν το μέλλον των παιδιών μας. Διαλύ¬ 
ουν τα νοικοκυριά, κλείνουν τα μαγαζιά και 
έχουν πετάξει τη μισή Ελλάδα στην ανεργία 
που συνεχώς αυξάνει. Ισοπεδώνουν όλη την 
κοινωνία για να πληρωθούν ξένοι και ντό¬ 
πιοι τοκογλύφοι. 

ΑΥΤΟΙ αποφασίζουν και διατάσσουν 
να πληρώσουμε ΕΜΕΙΣ, και μας απειλούν 
με τη στέρηση ενός κοινωφελούς και δημό¬ 
σιου αγαθού, που η έλλειψή του όχι μόνο 
φαντάζει αδιανόητη για μια κοινωνία που 
θέλει να είναι στοιχειωδώς ανθρώπινη, 
αλλά και μπορεί να αποτελεί απειλή για 
την ανθρώπινη ζωή. 

Όλοι μαζί μπορούμε να οργανώσουμε 
την αντίστασή μας, να μην αφήσουμε κα- 
νέναν μόνο του. Με επιτροπές σε γειτονιές 
και συνοικίες: 

- Να αρνηθούμε όλοι μαζί να 
πληρώσουμε το νέο χαράτσι, το 
τέλος ακινήτων μέσω ΔΕΗ, αλλά 
και την έκτακτη εισφορά ή το τέ¬ 
λος επιτηδεύματος, καθώς και 
όλα αυτά που θα έρθουν. 

- Κανένας πλειστηριασμός σπι¬ 
τιού, κανένα σπίτι χωρίς ρεύμα. 

- Δεν χρωστάμε σε κανέναν, δεν 
πληρώνουμε κερατιάτικα 


Η γενική συνέλευση των απεργών Χα- 
λυβουργών καλεί σε σύσκεψη τη Δευτέρα 
5/12/2011 καί ώρα 10:30 π.μ. στο Εργατι¬ 
κό Κέντρο Ελευσίνας: Όλα τα σωματεία τον 
Θριασίου. Εργοστασιακές επιτροπές, επιτρο¬ 
πές αγώνα, λαϊκές επιτροπές, συλλόγους. 
Κάθε τίμιο συνδικαλιστή που αντιστέκεται. 
Είναι προσκλητήριο αγώνα, να μην λείψει 
κανείς! 

Να οργανώσουμε την απάντησή μας 
Να προκηρύξουμε και να οργανώσουμε με 
όλες μας τις δυνάμεις: 

- 24ωρη Απεργία για όλο το Θριάσιο την Πα¬ 
ρασκευή 9 Δεκέμβρη. 

- Μεγάλη συγκέντρωση έξω από την πύλη 
της Χαλυβουργίας. 

Να βροντοφωνάξουμε: 

Κάτω τα χέρια από τα δικαιώματα μας που 
κατακτήθηκαν με αίμα. Σκλάβοι για τα 
κέρδη των βιομηχάνων δεν θα γίνουμε! 

Συνάδελφοι εργάτες, 

Μην ακούτε τα ψέματα των βιομηχάνων 
και των ανθρώπων τους, δεν θα δουλεύουν 
αυτοί με μισθούς πείνας, δεν θα βρεθούν αυ¬ 
τοί στην ανεργία! Αυτοί πληρώνονται καλά 
για την βρώμικη δουλειά τους! Μην τους φο¬ 
βάστε, είναι ανίσχυροι όταν οι εργάτες πά¬ 
ρουν απόφαση για αγώνα! 

Η νίκη των χαλυβουργών, νίκη όλων των 
εργατών!» 

Οι εργαζόμενοι της Ελληνικής Χαλυβουργί¬ 
ας δίνουν έναν πολύ σημαντικό απεργιακό 
αγώνα, που έχει αγκαλιαστεί σχεδόν από το 
σύνολο της ελληνικής κοινωνίας. Είναι μια 
λαμπρή ευκαιρία οι εργαζόμενοι να απαι¬ 
τήσουν μαζί με όλο το εργατικό κίνημα, τα 
φτωχά λαϊκά στρώματα και τη νεολαία την 
εθνικοποίηση του εργοστασίου χωρίς απο¬ 
ζημίωση του εργοδότη και κάτω από εργα¬ 
τικό έλεγχο, από τις δικές του συνελεύσεις 
και εκλεγμένες επιτροπές. 

Α.Χ. 


Νίκη στους απεργούς της Ελληνικής Χαλυβουργίας 



Σ ε απεργία από την 1η Νοέμβρη 
βρίσκονται οι εργαζόμενοι στο 
εργοστάσιο της Ελληνικής Χα¬ 
λυβουργίας στον Ασπρόπυρ- 
γο. Η απεργία προκηρύχτηκε 
ως αντίδραση στις 34 αιφνιδιαστικές απο¬ 
λύσεις εργαζομένων στο εργοστάσιο, μετά 
από την προσπάθεια της εργοδοσίας να κα¬ 
ταργήσει τις συμβάσεις εργασίας των εργα¬ 
ζομένων. 

Πιο συγκεκριμένα, η διοίκηση στις 12/10 
ζήτησε από τους 378 εργαζόμενους του ερ¬ 
γοστασίου να δεχθούν αλλαγή στη σύμβα¬ 
ση εργασίας τους, μετατρέποντάς την σε 
5νθήμερη εβδομαδιαίως και 5ωρη ημερησί- 
ως, προκειμένου -όπως ισχυρίστηκε- να μην 
υπάρξουν απολύσεις τουλάχιστον των μι¬ 
σών εργαζομένων. Προσπάθησε να εφαρμό¬ 
σει ελαστικές σχέσεις εργασίας, το λεγόμενο 
ωρομίσθιο, απλήρωτες υπερωρίες, κατάργη¬ 
ση ασφαλιστικών δικαιωμάτων με ταυτό¬ 
χρονη μείωση αποδοχών ίση με 40%. Η απά¬ 
ντηση από την πλευρά των εργαζομένων 
ήταν άμεση, προχωρώντας σε γενική συνέ¬ 
λευση, που ομόφωνα αποφάσισε να απορρί- 
ψει την εκβιαστική απαίτηση της εργοδοσί¬ 
ας. Μετά από αυτό, ο βιομήχανος Μάνεσης 
προχώρησε σε 34 αιφνιδιαστικές και εκβια¬ 
στικές απολύσεις στις 31/10 και 1/11, επικα¬ 


λούμενος προβλήματα βιωσιμό¬ 
τητας της επιχείρησης. Κανένας 
από τους εργαζόμενους δεν υπέ¬ 
γραψε την απόλυση του και απά¬ 
ντησαν συντονισμένα και μαζι¬ 
κά, κλείνοντας την πύλη του ερ¬ 
γοστασίου, κηρύσσοντας 24ωρες 
επαναλαμβανόμενες απεργί¬ 
ες και σειρά άλλων κινητοποιή¬ 
σεων, όπως πορεία διαμαρτυρίας 
στο υπ. Εργασίας την Τρίτη 8/11 
και παράσταση διαμαρτυρίας έξω 
από τα γραφεία της εταιρίας στην 
Κηφισιά την Πέμπτη 10/11, με αί¬ 
τημα την άμεση επαναπρόσληψη των απο¬ 
λυμένων. Η εργοδοσία, φοβούμενη περαιτέ¬ 
ρω κλιμάκωση των κινητοποιήσεων, πρότει- 
νε άμεση ανάκληση των απολύσεων με τον 
όρο και οι 378 εργαζόμενοι να απασχολού¬ 
νται εκ περιτροπής για 3 μήνες ή με ελαστι¬ 
κό ωράριο (5ωρη απασχόληση ημερησίως) 
για το ίδιο χρονικό διάστημα. Αυτό απορρί- 
φθηκε από τους εργαζόμενους, που αποφά¬ 
σισαν συνέχιση της απεργίας μέχρι να υλο¬ 
ποιηθούν τα αιτήματά τους, δηλαδή η ανά¬ 
κληση των απολύσεων, η διατήρηση της ήδη 
υπάρχουσας και υπογεγραμμένης σύμβασης 
εργασίας, η καταβολή όλων των δεδουλευ¬ 
μένων. 

Ύστερα από 32 μέρες απεργίας και κλει¬ 
σίματος της πύλης του εργοστασίου από 
τους εργαζόμενους και την ώρα που οι απερ¬ 
γοί ετοιμάζονταν να πραγματοποιήσουν πο¬ 
ρεία προς το υπουργείο Εργασίας, η εργοδο¬ 
σία προχώρησε σε νέες απολύσεις, 16 στον 
αριθμό (ανεβάζοντας πλέον το σύνολο των 
απολύσεων στις 50). Η απάντηση των ερ¬ 
γαζομένων ήταν για ακόμα μια φορά άμε¬ 
ση και η στάση που πρόκειται να κρατήσουν 
στο εξής φαίνεται από την παρακάτω ανα¬ 
κοίνωση της γενικής τους συνέλευσης στις 
4 Δεκέμβρη: 


«Συνάδελφοι εργάτες, 

Ο βιομήχανος Μάνεσης έδειξε για ακόμα 
μια φορά το πρόσωπο που έχουν όλοι οι βιο- 
μήχανοι. Έκανε άλλες 16 απολύσεις την ώρα 
που διαδηλώναμε μπροστά στο Υπουργείο, 
μετά από 32 μέρες απεργίας. Είναι αδίστα¬ 
κτοι αλλά και τρομοκρατημένοι. Νομίζουν 
ότι μπορούν να μας φοβίσουν, ότι μπορούν 
να μας λυγίσουν. Κύριοι βιομήχανοι, εμείς δεν 
είμαστε σαν τους ανθρώπους σας! Για τον χα- 
λυβουργό δεν έχει γυρισμό! 35 μέρες απεργί¬ 
ας είναι μεγάλο σχολείο! Είναι πανεπιστήμιο 
που δεν έχετε πάει! 

Βιομήχανε Μάνεση. Η γενική συνέ¬ 
λευση των χαλυβουργών σου απαντάει! 
Άκουσέ το καλά! Είμαστε όλοι απολυμένοι! 
Πίσω στη δουλειά θα γυρίσουμε όλοι! Σκλά¬ 
βους δεν θα μας κάνεις! Έλα εσύ μέσα στη 
φωτιά και το σίδερο για 500 ευρώ! 

Συνάδελφοι εργάτες, εργαζόμενοι, 
Στην Ελληνική Χαλυβουργία, οι βιομήχανοι 
με την μαύρη κυβέρνησή τους δοκιμάζουν 
την αντοχή όλης της εργατικής τάξης. Αν 
σπάσουμε εμείς δεν θα αφήσουν τίποτα όρ¬ 
θιο! Αν εδώ σπάσουν τα μούτρα τους, τίποτα 
δεν θα είναι το ίδιο! 

Τη δύναμη που μας δίνετε δεν πρόκειται 
να την προδώσουμε! Δεν κατεβήκαμε σε τέ¬ 
τοιο σκληρό αγώνα για να περάσουμε την 
ώρα μας! Για να τα διπλώσουμε στις δυσκο¬ 
λίες και τις απειλές. Υπερασπιζόμαστε τη ζωή 
μας και το ψωμί των παιδιών μας! Θα γυρί¬ 
σουμε μόνο αν νικήσουμε! Για αυτό σας θέ¬ 
λουμε στο πλευρό μας, πιο κοντά στον αγώ¬ 
να. Σε όλα τα εργοστάσια ετοιμάζονται να 
κάνουν τα ίδια, σε αρκετά ξεκίνησαν κιόλας 
εκ περιτροπής εργασία, διήμερα, τριήμερα, 
μειώσεις μισθών πάνω από 30%, απολύσεις, 
απλήρωτοι για μήνες. Οι βιομήχανοι κλιμα¬ 
κώνουν την επίθεσή τους.. Και οι εργάτες θα 
κάνουμε το ίδιο! Εμείς είμαστε πιο δυνατοί! 
Και είμαστε ακόμα στην αρχή! 























6 Εργατική Πάλη 


ΠΟΛΙΤΙΚΗ 


Δεκέμβριος 2011 


Συνάντηση ΕπΓΟξΓουρ 

Κατάρρευση του ευρώ - Νέα επίθεση στο ευρωπαϊκό εργατικό κίνημα 



Μ έσα σε ένα κλίμα ανη¬ 
συχίας, αν όχι αβεβαι¬ 
ότητας, για την κατάρ¬ 
ρευση του ευρώ και τη 
χειροτέρευση της οικο¬ 
νομικής κρίσης στην Ευρώπη και στον υπό¬ 
λοιπο κόσμο, πραγματοποιήθηκε στις 29 
Νοέμβρη η συνάντηση του Ειιτο^τοιιρ, δη¬ 
λαδή των υπουργών Οικονομικών της Ευ¬ 
ρωζώνης. Η συνάντηση ήταν χαρακτηρι¬ 
στική των αδυναμιών, των φόβων, των αδι¬ 
εξόδων και των εσωτερικών ανταγωνισμών 
της ευρωπαϊκής μπουρζουαζίας ως προς 
τον τρόπο διαχείρισης της οικονομικής κρί¬ 
σης, τη στιγμή που μεγάλες χώρες όπως η 
Ιταλία και η Ισπανία ακολουθούν την Ελ¬ 
λάδα και την Ιρλανδία στη χρεοκοπία, ενώ 
ακόμη και η πιστοληπτική ικανότητα της 
Γαλλίας και της Γερμανίας αμφισβητείται. Η 
συνάντηση του Ευτο^τοαρ προηγήθηκε της 
Συνόδου της ΕΕ, στην οποία ο γαλλογερ- 
μανικός άξονας αναμένεται να προσπαθή¬ 
σει να επιβάλει στις υπόλοιπες χώρες τους 
νέους όρους λειτουργίας της ΕΕ. 

Στο περιθώριο της Συνόδου, οι υπουρ¬ 
γοί Οικονομικών ψήφισαν ομόφωνα τον 
Γάλλο Μπενουά Κερέ αντί του Γερμανού 
Ασμούσεν για μια θέση στο Δ.Σ. της Ευ¬ 
ρωπαϊκής Κεντρικής Τράπεζας. Ο γαλλο- 
γερμανικός ανταγωνισμός γι’ αυτή τη θέση 
αντανακλούσε τα διαφορετικά σχέδια των 
δύο χωρών για τον τρόπο και το εύρος συμ¬ 
μετοχής της Ευρωπαϊκής Κεντρικής Τράπε¬ 
ζας (Ε.Κ.Τ.) στη διαχείριση της κρίσης. 

Ενδεικτικό του κλίματος που επικρά¬ 
τησε είναι ότι η συνάντηση ουσιαστικά δεν 
αποφάσισε τίποτε άλλο πέρα από την εκτα- 


μίευση της περίφημης έκτης δόσης των 8 
δις προς την Ελλάδα στα μέσα Δεκέμβρη 
και την εκταμίευση 8,5 δις προς την Ιρλαν¬ 
δία το Γενάρη του 2012. Από εκεί και πέρα, 
η συζήτηση αναλώθηκε στην ανεπάρκεια 
του Προσωρινού Ευρωπαϊκού Μηχανισμού 
Διάσωσης (ΕΕδΡ) και στην προσπάθεια να 
στηριχθεί ο τελευταίος περισσότερο από το 
ΔΝΤ αλλά και από ιδιωτικά κεφάλαια. 

Η συζήτηση άνοιξε με τον ολλανδό 
υπουργό Οικονομικών να δηλώνει ότι ο 
ΕΡδΡ δεν μπορεί να βοηθήσει χώρες όπως 
η Ιταλία και η Ισπανία και γι’ αυτό κάλεσε 
το ΔΝΤ να αυξήσει το ποσοστό συμμετο¬ 
χής του (τώρα είναι περίπου στο ένα τρίτο) 
στη διάσωση των χωρών του ευρώ. Παρό¬ 
μοια άποψη εξέφρασαν και οι υπουργοί Οι¬ 
κονομικών του Βελγίου, του Λουξεμβούρ¬ 
γου και της Αυστρίας. 

Παρότι αποφασίστηκε η αύξηση των 
πόρων του ΕΡδΡ κατά τρεις ή και πέντε φο¬ 
ρές αν χρειαστεί (τώρα είναι περίπου στα 
250 δις ευρώ), η απόφαση αυτή μοιάζει πε¬ 
ρισσότερο με ... ευχή, καθώς η αύξηση των 
πόρων επαφίεται τελικά στους ιδιώτες, δη¬ 
λαδή στα ίδια κερδοσκοπικά κεφάλαια από 
τα οποία υποτίθεται ότι επιθυμούν οι ηγέ¬ 
τες να προστατέψουν την Ευρωζώνη. Είναι 
χαρακτηριστικό ότι ο επικεφαλής του ΕΡδΡ, 
Κλάους Ρέγκλινγκ, παρομοίασε την από¬ 
φαση για αύξηση των πόρων του ΕΡδΡ με 
ένα «ενδιαφέρον προϊόν» για τους επενδυ¬ 
τές. Επί της ουσίας, οι Ευρωπαίοι απέτυχαν 
να καθορίσουν τόσο το ακριβές ποσό αύξη¬ 
σης των κεφαλαίων του ΕΡδΡ, όσο και την 
προέλευση των πόρων του. Στην καλύτε¬ 
ρη περίπτωση φαίνεται ότι ελπίζουν σε αύ¬ 


ξηση κατά 400 
δις το πολύ, 
όταν το δημό¬ 
σιο χρέος της 
Ιταλίας αγγί¬ 
ζει τα 2 τρις 
(άλλο τόσο 
περίπου είναι 
και το ιδιωτι¬ 
κό χρέος) και 
την ίδια στιγ¬ 
μή η ανακε- 
φαλαιοποίηση 
των ευρωπαϊ¬ 
κών τραπεζών 
απαιτεί πάνω 
από 5 τρις ευρώ. 

Το Εατο§τοαρ επανέλαβε πως οι πόροι 
του ΕΡδΡ θα χρησιμοποιούνται μόνο έπει¬ 
τα από αίτηση κάποιας «ενδιαφερόμενης» 
χώρας, η οποία θα λαμβάνει το 20-30% των 
δανείων της από αυτό το ταμείο. Φυσικά 
οι δόσεις θα συνοδεύονται από αυστηρούς 
όρους, δηλαδή μέτρα τα οποία θα καταρ¬ 
γούν όλους τους περιορισμούς για το κεφά¬ 
λαιο και τους εργοδότες και όλα τα δικαιώ¬ 
ματα των εργαζομένων σε μισθούς, συντά¬ 
ξεις, ασφάλιση, υγεία κλπ. Τα μέτρα αυτά 
σημαίνουν ακόμη —όπως γίνεται ήδη στη 
χώρα μας — το ξεπούλημα της δημόσιας πε¬ 
ριουσίας της «ενδιαφερόμενης» χώρας για 
ένα κομμάτι ψωμί, προκειμένου να εξασφα¬ 
λιστούν οι... δόσεις. Εξάλλου, οι Ευρωπαί¬ 
οι πίεσαν και την Ιταλία για περαιτέρω με¬ 
ταρρυθμίσεις, με τον κομισάριο της ΕΕ για 
τα οικονομικά Όλι Ρεν να αξιώνει την άμε¬ 
ση εφαρμογή του αποφασισμένου πακέτου 


λιτότητας και μεταρρυθμίσεων και τη λήψη 
πρόσθετων μέτρων (πρόσφατα η Ιταλία δα¬ 
νείστηκε με επιτόκιο μεγαλύτερο του 7%). 
Διαφορετικά, όλοι εκτιμούν ότι η χώρα θα 
καταλήξει σε τόσο μεγάλες δυσκολίες πλη¬ 
ρωμής, ώστε μια χρεοκοπία δεν θα μπορεί 
να αποκλειστεί. Τόσο η ΕΕ όσο και η Ε.Κ.Τ. 
ζητούν από τον διορισμένο τραπεζίτη πρω¬ 
θυπουργό της Ιταλίας Μάριο Μόντι να λά¬ 
βει άμεσα ακόμη πιο σκληρά μέτρα. 

Έτσι, συνολικά, ο ΕΡδΡ, ενώ δεν αποτε¬ 
λεί καμία λύση στην κρίση της ΕΕ, είναι το 
όχημα για μια άνευ προηγουμένου επίθεση 
στα πιο βασικά δικαιώματα και κατακτήσεις 
της ευρωπαϊκής εργατικής τάξης, μια προ¬ 
σπάθεια των ευρωπαίων καπιταλιστών να 
αλλάξουν βίαια και απότομα τους μεταπο¬ 
λεμικούς συσχετισμούς δύναμης στην Ευ¬ 
ρώπη, και ως τέτοια πρέπει να αντιμετωπι¬ 
στεί από τους εργαζόμενους, τη νεολαία και 
τα φτωχά λαϊκά στρώματα. 


Σύνοδος του Ο.Η.Ε. για το κλίμα 


Σ το Ντέρμπαν της Αφρικής, 
μιας ηπείρου που ήδη πλήτ¬ 
τεται σφοδρά από τις κλιμα¬ 
τικές αλλαγές στον πλανήτη, 
ξεκίνησε στις 29 Νοεμβρίου η 
νέα Σύνοδος του Οργανισμού Ηνωμένων 
Εθνών (ΟΗΕ) για το κλίμα, που θα λήξει 
στις 9 Δεκεμβρίου. Σε αυτές τις δύο εβδομά¬ 
δες διαπραγματεύσεων συμμετέχουν δέκα 
χιλιάδες εκπρόσωποι από 194 χώρες. 

Η Σύνοδος ξεκίνησε υπό τη βαριά σκιά 
δύο εκθέσεων του ΟΗΕ που αναφέρουν και 
προειδοποιούν ότι τα αέρια του θερμοκη¬ 
πίου έχουν φτάσει σε επίπεδα ρεκόρ στην 
ατμόσφαιρα και ότι μια περαιτέρω άνο¬ 
δος της παγκόσμιας θερμοκρασίας θα φέ¬ 
ρει περισσότερες πλημμύρες, ισχυρότε¬ 
ρους κυκλώνες και εντονότερες ξηρασίες. 
Να σημειώσουμε εδώ ότι η κλιματική αλ¬ 
λαγή καθιστά ήδη τα αποτελέσματά της αι¬ 
σθητά, τα οποία σε συνδυασμό με την οικο¬ 
νομική κρίση οξύνονται ακόμη περισσότε¬ 
ρο. Επιβαρύνουν ιδιαίτερα τους εργαζόμε¬ 
νους και τις λαϊκές μάζες σε όλες τις μεριές 
του πλανήτη, αλλά ιδιαίτερα στις αναπτυσ¬ 
σόμενες χώρες. Μάλιστα, μελέτες προ τρι¬ 
ών ετών, πριν την όξυνση της οικονομικής 
κρίσης που μαστίζει τον πλανήτη, ανέφεραν 
ότι μέχρι το 2100 οι επιπτώσεις των κλιματι¬ 
κών αλλαγών (αύξηση της στάθμης της θά¬ 
λασσας, μειωμένη γεωργική παραγωγή, έλ¬ 
λειψη υδάτινων πόρων, εξάπλωση ορισμέ¬ 
νων ασθενειών, πείνα, αναγκαστική μετα¬ 
νάστευση κ.α.) θα οδηγήσουν σε περίπου 3 
δισεκατομμύρια θύματα!!! 

Βασικό θέμα συζήτησης και σε αυτή τη 
Σύνοδο αποτελεί το Πρωτόκολλο του Κιό- 


το, το οποίο εκπνέει το 2012. Το Πρωτόκολ¬ 
λο του Κιότο είναι η συμφωνία που απαι¬ 
τεί από 37 βιομηχανικά κράτη να περιορί¬ 
σουν τις εκπομπές τους κατά 5% σε σχέ¬ 
ση με τα επίπεδα του 1990, κι αυτό μέχρι το 
2012. Σήμερα, 12 χρόνια μετά από την κύ¬ 
ρωσή του, μπορούμε να μιλήσουμε για πα¬ 
ταγώδη αποτυχία των στόχων που είχε θέ¬ 
σει. Από τη μια οι ΗΠΑ έχουν αρνηθεί να το 
υπογράψουν και να το εφαρμόσουν, με βα¬ 
σικό επιχείρημα ότι το Πρωτόκολλο εξαιρεί 
από τις υποχρεώσεις αναπτυσσόμενες χώ¬ 
ρες όπως η Κίνα και η Ινδία. Από την άλλη, 
η ΕΕ — σθεναρή υποστηρίκτρια του Κιότο 
— έχει μειώσει τις εκπομπές μόνο κατά 2% 
μετά την υπογραφή του Πρωτοκόλλου. Θα 
πρέπει εδώ να αναφέρουμε ότι, από σχετι¬ 
κές εκθέσεις που έχουν παρουσιαστεί, προ¬ 
κύπτει ότι η μείωση δεν οφείλεται στην πε¬ 
ριβαλλοντική ευαισθησία των κυβερνήσε¬ 
ων και του κεφαλαίου, αλλά κυρίως στη 
μεταφορά των ρυπογόνων δραστηριοτή¬ 
των του ευρωπαϊκού βιομηχανικού κεφα¬ 
λαίου σε χώρες εκτός ΕΕ (πρώην ανατολι¬ 
κό μπλοκ και χώρες του Τρίτου Κόσμου). Το 
πρόβλημα δηλαδή απλά μετατοπίζεται σε 
άλλες περιοχές του πλανήτη. 

Από τη Σύνοδο στο Μπαλί το 2008, οι 
σύνεδροι των Ηνωμένων Εθνών κάθονται 
στο τραπέζι των διαπραγματεύσεων χωρίς 
να μπορούν να καταλήξουν σε μια συμφω¬ 
νία σχετικά με το τι θα γίνει μετά το 2012, 
οπότε και λήγει το Πρωτόκολλο του Κιό¬ 
το. Η κόντρα μεταξύ πλουσίων και φτω¬ 
χών και εδώ καλά κρατεί. Οι πλούσιες ανε¬ 
πτυγμένες χώρες πιέζουν για δεσμεύσεις 
των αναπτυσσόμενων χωρών (η Κίνα βρί¬ 


σκεται στην πρώτη θέση σε παραγωγή εκ¬ 
πομπών, με δεύτερες πλέον τις ΗΠΑ, και 
η Ινδία στην τέταρτη μετά την ΕΕ) και οι 
αναπτυσσόμενες προβάλλουν το δικαίω¬ 
μά τους στην ανάπτυξη και, μέσω αυτού, 
στην παραγωγή εκπομπών. Δεν φαίνεται 
να προκύπτει κάτι διαφορετικό στη Σύνο¬ 
δο στο Ντέρμπαν, αν κρίνουμε από τις δια¬ 
θέσεις τους. 

Οι ΗΠΑ έχουν την πάγια θέση που ήδη 
αναφέραμε. Ιαπωνία, Καναδάς, Ρωσία και 
άλλες χώρες δηλώνουν πως δεν θα υπο¬ 
γράψουν νέες δεσμεύσεις αν δεν το πρά- 
ξουν οι μεγαλύτεροι ρυπαντές του πλανή¬ 
τη ΗΠΑ και Κίνα. Κίνα, Ινδία και Βραζι¬ 
λία επιδιώκουν την ανανέωση του Πρωτο¬ 
κόλλου του Κιότο, επειδή δεν δεσμεύει αυ¬ 
τές για τον περιορισμό των εκπομπών τους, 
παρά μόνο τις παλιές ανεπτυγμένες καπιτα¬ 
λιστικές χώρες. 

Τα παραπάνω προκαλούν την αγανά¬ 
κτηση της ομάδας των 48 Λιγότερο Ανε¬ 
πτυγμένων Χωρών (ΕϋΟ) και της Συμ- 
μαχίας των Μικρών Νησιωτικών Κρατών 
(ΑΟδΙδ), που αντιμετωπίζουν ήδη τα απο¬ 
τελέσματα της κλιματικής αλλαγής και πι¬ 
έζουν για την υπογραφή συμφωνίας μέσα 
στο 2012. 

Πάντως, κάτω από τη σκιά της παγκό¬ 
σμιας οικονομικής κρίσης, ακόμη και σε 
θέματα όπου υπήρχε συμφωνία πέρσι στο 
Κανκούν, φαίνεται ότι τώρα δεν υπάρχει 
πλέον. Για παράδειγμα, είχε συμφωνηθεί η 
ίδρυση ενός Πράσινου Κλιματικού Ταμείου 
ετήσιου ύψους 100 δισεκατομμυρίων δολα¬ 
ρίων μέχρι το 2020, για την υποστήριξη των 
φτωχότερων χωρών και την προσαρμογή 


τους στην κλιματική αλλαγή. Τελικά, ΗΠΑ 
και Σαουδική Αραβία απέσυραν τη στήρι¬ 
ξή τους. Επίσης, ο χρηματοδοτικός μηχα¬ 
νισμός (ΚΕΟϋ) για την αντιμετώπιση της 
παγκόσμιας αποδάσωσης φαίνεται να εί¬ 
ναι στον αέρα. Αναμένουμε λοιπόν μια πι¬ 
θανή κατάρρευση των διαπραγματεύσεων 
στο Ντέρμπαν, μιας και το ζήτημα της κλι¬ 
ματικής αλλαγής είναι πλήρως επισκιασμέ¬ 
νο από τις παγκόσμιες οικονομικές εξελίξεις 
και δεν υπάρχει και η πίεση των κινητοποι¬ 
ήσεων που γίνονταν στις προηγούμενες Συ¬ 
νόδους για την κλιματική αλλαγή. 

Ποια είναι η λύση στο πρόβλημα; 

Σίγουρα όχι η εναπόθεση του ζητήμα¬ 
τος στα χέρια αυτών που θυσιάζουν τα πά¬ 
ντα για το κέρδος και των οποίων οι πολι¬ 
τικές οδήγησαν στην κατάσταση που βιώ- 
νουμε σήμερα (οικολογική και οικονομική 
κρίση) και στα χειρότερα που έρχονται. Η 
λύση βρίσκεται στη δύναμη και τη συντο¬ 
νισμένη δράση των «από κάτω» σε τοπικό 
αλλά και σε παγκόσμιο επίπεδο. Στη δημι¬ 
ουργία κινήματος που θα παλεύει για κα¬ 
λύτερο βιοτικό επίπεδο και για τον τερμα¬ 
τισμό των καταστροφικών — για τη φύση 
και τον άνθρωπο — πολιτικών του κεφα¬ 
λαίου. Θα προβάλλει μια διαφορετική αντί¬ 
ληψη για την οργάνωση και την ανάπτυξη 
της κοινωνίας και θα παλεύει για να πάψει 
η εκμετάλλευση ανθρώπου από άνθρωπο, η 
οποία είναι και η πηγή των υπόλοιπων κα¬ 
ταστροφών. Που θα κάνει κτήμα του ότι η 
οικολογική κρίση δεν είναι απλώς μια απει¬ 
λή για κάποιο απώτερο μέλλον αλλά συμ¬ 
βαίνει αυτή τη στιγμή και είναι αποτέλεσμα 
της λειτουργίας της καπιταλιστικής κοινω¬ 
νίας — κι αυτή πρέπει να ανατραπεί και να 
αντικατασταθεί με τη σοσιαλιστική. 

Ηρακλής Χριστοφορίδης 



Σ τις 29-30 Οκτωβρίου πραγμα¬ 
τοποιήθηκε η 1η συνδιάσκε¬ 
ψη της ΑΝΤΑΡΣΥΑ. Σ’ αυτή 
συμμετείχαν, σύμφωνα με την 
ανακοίνωση της ΑΝΤΑΡΣΥΑ, 900 σύ¬ 
νεδροι εκπροσωπώντας περίπου 3.000 
μέλη. Τα κείμενα που συζητήθηκαν και 
ψηφίστηκαν ήταν η «Πολιτική Απόφα¬ 
ση» και οι «Οργανωτικές Αρχές». 

Στο κείμενο για τις «Οργανωτικές 
Αρχές της ΑΝΤΑΡΣΥΑ» πραγματοποι¬ 
είται μια τομή με την μέχρι τώρα οργα¬ 
νωτική κατάστασή της. Η ΑΝΤΑΡΣΥΑ 
μετεξελίσσεται πλέον από ένα μέτωπο 
ορισμένων οργανώσεων και αγωνιστών 
της άκρας αριστερός σε ένα κόμμα ή 
τουλάχιστον σε ένα πρόπλασμα κόμμα¬ 
τος. Αν και στην πρώτη σειρά του κει¬ 
μένου ξεκαθαρίζεται ότι η «ΑΝΤΑΡ¬ 
ΣΥΑ είναι ένα πολιτικό μέτωπο», στις 
παρακάτω παραγράφους διατυπώνε¬ 
ται το ακριβώς αντίθετο: η ΑΝΤΑΡΣΥΑ 
θα έχει πλέον μέλη «όποιον συμφωνεί 
με τις βασικές πολιτικές και ιδεολογι¬ 
κές κατευθύνσεις (...), αποδέχεται τις 
αρχές της δημοκρατικής συγκρότησης, 
συμμετέχει σε μια τοπική κλαδική επι¬ 
τροπή, πληρώνει τη συνδρομή του και 
συμβάλει στην υλοποίηση των αποφά¬ 
σεων και των πρωτοβουλιών της». Επί¬ 
σης, ορίζεται συνδιάσκεψη κάθε χρόνο, 
από την οποία εκλέγεται ένα Πανελλα¬ 
δικό Συντονιστικό από 101 μέλη (που 
θα συνεδριάζει τουλάχιστον δύο φο¬ 
ρές το χρόνο) και μια Κεντρική Συντο¬ 
νιστική Επιτροπή με 21 μέλη που «θα 
έχει και την ευθύνη της υλοποίησης των 
αποφάσεων της Συνδιάσκεψης και της 
πολιτικής λειτουργίας και εκπροσώπη¬ 
σης της ΑΝΤΑΡΣΥΑ μέχρι την επόμενη 
Συνδιάσκεψη». Τέλος, κάθε μέλος θα 
πρέπει να συμμετάσχει σε μια Τοπική ή 
Κλαδική Επιτροπή, οι οποίες θα διευ¬ 
θύνονται από Συντονιστική Επιτροπή 
(που θα κρατά το μητρώο των μελών), 
θα συνεδριάζουν τακτικά και στις οποί¬ 
ες θα παίρνονται αποφάσεις με απλή 
πλειοψηφία. 

Ανεξάρτητα από το αν αυτή η δομή 
είναι δημοκρατική ή όχι, η ουσία εί¬ 
ναι ότι η ΑΝΤΑΡΣΥΑ μετεξελίσσεται 
σε ένα κόμμα. Οπότε το ουσιαστικό 
ερώτημα είναι: τι είδους κόμμα θα εί¬ 
ναι αυτό; Και αν κρίνουμε από το κεί¬ 
μενο της «Πολιτικής Απόφασης» και 
την μέχρι τώρα πρακτική της ΑΝΤΑΡ¬ 
ΣΥΑ, τότε μάλλον βαδίζουμε προς ένα 
«αντικαπιταλιστικό» κόμμα παρόμοι¬ 
ου τύπου με αυτά που δημιουργούνται 
στην Ευρώπη (κυρίως με πρωτοβουλία 
της ηγεσίας της «Ενιαίας Γραμματείας 
της 4ης Διεθνούς») και τα οποία συνι- 
στούν μια μετάβαση από την αντικα- 
πιταλιστική/επαναστατική αριστερά 
προς τον κεντρισμό και τον ρεφορμι¬ 
σμό, παρ’ όλα τα προσχήματα που δη- 
μιουργούνται για τη συγκάλυψη αυτής 
της μετάβασης. 

Όσον αφορά στο κείμενο της «Πο¬ 
λιτικής Απόφασης», είναι σε γενικές 
γραμμές αρκετά ελλιπές, θολό, αδύνα¬ 
μο και -το ακόμα χειρότερο- φαίνεται 


να αφήνει ανοιχτούς όλους τους δρό¬ 
μους, μέχρι και προς μια ρεφορμι¬ 
στική κατεύθυνση. Όπως και να ’χει, 
οι βασικές αδυναμίες της «Πολιτικής 
Απόφασης» είναι: 

(1) Η ανάλυση για την οικονομική 
κρίση του παγκόσμιου και ελληνικού 
καπιταλισμού είναι αρκετά ελλιπής και 
επιφανειακή, αντανάκλαση όλων των 
αδυναμιών που έχουν επιδείξει όλες αυ¬ 
τές οι οργανώσεις της άκρας αριστερός 
στην κατανόηση της κρίσης. Αν και στο 
κείμενο αναφέρεται ότι πρόκειται για 
μια «δομική κρίση», αυτή κατανοείται 
μάλλον με την έννοια του βάθους παρά 
με την έννοια της παρακμής και των 
αδιεξόδων του καπιταλιστικού συστή¬ 
ματος, της οικονομικής αλλά και κοι¬ 
νωνικής, πολιτικής, πολιτιστικής, ηθι¬ 
κής και οικολογικής κρίσης - και ακό¬ 
μα λιγότερο με την έννοια της αποτυ¬ 
χίας όλων των στρατηγικών επιλογών 
της αστικής τάξης να αντιμετωπίσει την 
κρίση (νεοφιλελευθερισμός, παγκοσμι¬ 
οποίηση, Νέα Τάξη κλπ.). Για να μην 
αναφερθούμε σε άλλες διατυπώσεις, 
όπως ότι «η οικονομική κρίση είναι μια 
κρίση υπερσυσσώρευσης», αντίληψη 
που υπονοεί ότι η κρίση μπορεί να αντι¬ 
μετωπιστεί απλά με μια μεγάλη επίθεση 
στο εργατικό κίνημα. Ιδιαίτερα για τον 
ελληνικό καπιταλισμό, δεν αναφέρεται 
ότι η κρίση του δεν είναι ούτε αντιστρέ¬ 
ψιμη ούτε διαχειρήσιμη. Αυτές οι ελλεί¬ 
ψεις ή παρανοήσεις της ουσίας της κρί¬ 
σης όχι μόνο εμποδίζουν την κατανόη¬ 
ση των πολιτικών και κοινωνικών ανα¬ 
κατατάξεων και αλλαγών, αλλά αντι¬ 
κειμενικά ανοίγουν το δρόμο και για 
μια άλλου είδους διαχείριση της καπι¬ 
ταλιστικής κρίσης, άσχετα αν σε άλλο 
σημείο του κειμένου αυτή απορρίπτε¬ 
ται. 

(2) Οι μεγαλύτερες όμως ελλεί¬ 
ψεις του κειμένου έχουν να κάνουν με 
την κατανόηση της κοινωνικής και πο¬ 
λιτικής κρίσης καθώς και με μια ουσι¬ 
αστική αποτίμηση των εξελίξεων όλου 
του κύματος αγώνων της τελευταί¬ 
ας διετίας - και κατ’ επέκταση της πο¬ 
λιτικοποίησης και ριζοσπαστικοποίη- 
σης των μαζών. Παρά τις λίγες σκόρ¬ 
πιες εκφράσεις όπως «Η αστική πολι¬ 
τική ηγεμονία κλονίζεται βαθιά κάτω 
από την επίδραση των αγώνων. Κρίσι¬ 
μα ρήγματα καταγράφονται στις κοι¬ 
νωνικές συμμαχίες των ηγεμονικών με¬ 
ρίδων του κεφαλαίου...», σε όλο το κεί¬ 
μενο υπάρχει μια υποτίμηση της κοινω¬ 
νικής και πολιτικής κρίσης: (α) Της ρα¬ 
γδαίας φτωχοποίησης των εργαζομέ¬ 
νων, της εργατικής αριστοκρατίας και 
των μικροαστικών στρωμάτων, φτω- 
χοποίηση που οδηγεί στην όξυνση της 
κρίσης του μπλοκ της αστικής εξουσί¬ 


ας (και κυρίως στη ΝΔ και το ΠΑΣΟΚ), 
της συνδικαλιστικής γραφειοκρατί¬ 
ας και των ρεφορμιστικών κομμάτων 
ΚΚΕ και ΣΥΡΙΖΑ. (β) Της πολιτικοποί- 
ησης-ριζοσπαστικοποίησης των μαζών, 
της απόρριψη από μέρους τους της κα- 
θεστηκυίας τάξης (αν όχι του καθεστώ¬ 
τος), της έστω και υποτυπώδους αναζή¬ 
τησης για κάτι το ριζικά καινούριο και 
διαφορετικό κ.α. 

Ειδικά για τα ρεφορμιστικά κόμ¬ 
ματα υπάρχει μια θορυβώδης απου¬ 
σία της κριτικής τους. Αν και στο κεί¬ 
μενο επιχειρείται ένας διαχωρισμός με 
λογικές «κυβερνητισμού» ή «λαϊκής 
εξουσίας μέσα στον καπιταλισμό», δεν 
υπάρχει ούτε η καταδίκη της ρεφορμι¬ 
στικής πολιτικής και των ρεφορμιστι¬ 
κών κομμάτων καθώς και της πολιτι¬ 
κής τους την τελευταία διετία. Ακόμη 
περισσότερο, υπάρχει μια εκκωφαντι- 
κή σιωπή για την ανικανότητα των ρε- 
φορμιστών να οργανώσουν μια μαζική 
αντίσταση ή νικηφόρους αγώνες ακό¬ 
μη και για την υπεράσπιση των σημερι¬ 
νών κατακτήσεων. Κατ’ επέκταση, δεν 
υπάρχει καμία αναφορά στο κείμενο για 
την ανάγκη όχι μόνο για σύγκρουση με 
τις κυβερνητικές πολιτικές αλλά και με 
τη ρεφορμιστική πολιτική (που αποτε¬ 
λεί έναν θανάσιμο κίνδυνο), ανοίγο- 
ντας έτσι τον δρόμο για λαϊκομετωπι- 
κές συμμαχίες με τους ρεφορμιστές. 

(3) Η βασικότερη αδυναμία όμως 
είναι οι ελλείψεις στο σχέδιο αγώνων 
όχι μόνο για την αντιμετώπιση της επί¬ 
θεσης αλλά και για την ανατροπή αυ¬ 
τής της παρηκμασμένης καπιταλιστικής 
κοινωνίας, όρος που είναι απαραίτητος 
τόσο για τη δημιουργία των όποιων πο¬ 
λιτικών συμμαχιών όσο και για την πο¬ 
λιτική συγκρότηση των μαζών πάνω σ’ 
ένα επαναστατικό πρόγραμμα. Ένα τέ¬ 
τοιο σχέδιο αγώνων είναι: (α) Μια ενω- 


τική πολιτική, με την ενότητα μέσα 
στους αγώνες και πάλη για την ενότητα 
πάνω σε ένα πρόγραμμα σωτηρίας των 
εργαζομένων και στη βάση της ταξικής 
ανεξαρτησίας, (β) Η ανασυγκρότηση 
και ανασύνθεση του κινήματος, δηλαδή 
-μαζί με μια ενωτική πολιτική- οι ρήξεις 
με τις συνδικαλιστικές και ρεφορμιστι¬ 
κές ηγεσίες (δημιουργία αντικαπιτα- 
λιστικών τάσεων κ.α.). (γ) Η προώθη¬ 
ση όλων των μορφών αυτοοργάνωσης, 
αναζωογόνηση και ανάπτυξη των συν¬ 
δικάτων, δημιουργία νέων συνδικάτων 
κλπ. (δ) Η προώθηση αποφασιστικών 
μορφών πάλης κ.α. Ορισμένοι από αυ¬ 
τούς τους άξονες αναφέρονται σκόρπια 
μέσα στο κείμενο, ενώ άλλοι όχι - αλλά 
το σημαντικότερο είναι ότι η ΑΝΤΑΡ¬ 
ΣΥΑ, έστω κι έτσι, δεν λέει να τα εφαρ¬ 
μόσει στην πράξη και κυρίως δεν φαίνε¬ 
ται να τα χρησιμοποιεί ως βάση για τις 
πολιτικές της συμμαχίες. 

(4) Όλες οι μέχρι τώρα αδυναμίες 
και κυρίως η τρίτη ολοκληρώνονται με 
την επικίνδυνα αόριστη αναφορά του 
κειμένου στο λεγόμενο «αγωνιστικό 
μέτωπο ρήξης και ανατροπής». Αυτό 
το υποτιθέμενο αγωνιστικό μέτωπο δεν 
έχει σαν βάση του ούτε ένα πρόγραμμα 
σωτηρίας ούτε ένα σχέδιο αγώνων ούτε 
το συγκεκριμένο στόχο ανατροπής του 
καπιταλιστικού συστήματος και εγκα¬ 
θίδρυσης της σοσιαλιστικής κοινωνίας 
- και δεν αποσαφηνίζεται επίσης (μέσα 
από τις διάφορες γενικόλογες αναφο¬ 
ρές) με ποιες πολιτικές δυνάμεις θα γί¬ 
νει. Συνεπώς αφήνεται ανοιχτός ο δρό¬ 
μος και για ένα «νέο ΕΑΜ», δηλαδή για 
ένα νέο Λαϊκό Μέτωπο, παρά τις σκόρ¬ 
πιες και αδύναμες αμφισβητήσεις μιας 
ρεφορμιστικής στρατηγικής που υπάρ¬ 
χουν μέσα στο κείμενο. 

Μένει λοιπόν να δούμε που θα οδη¬ 
γήσει αυτή η πολιτική απόφαση - αν 
και με τις «ασάφειές» της και κυρίως 
σε συνδυασμό με την μετεξέλιξη της 
ΑΝΤΑΡΣΥΑ σε κόμμα, πολύ φοβό¬ 
μαστε ότι ανοίγει πλέον ο δρόμος για 
ένα «αντικαπιταλιστικό» κόμμα, για μια 
υποχώρηση προς τον ρεφορμισμό. 


Κατέρρευσε η Σκευωρία σε βάρος του σ. Παναγιώτη Βήχου 

Το Τριμελές Εφετείο Κακουργημάτων της Αθήνας, μετά από συνοπτι¬ 
κή διαδικασία, αθώωσε παμψηφεί τον σ. Παναγιώτη Βήχο από την αισχρή 
κατηγορία της πορνογραφίας ανηλίκων. Αυτή η απίστευτη κατηγορία, που 
ήταν μια σκευωρία των διωκτικών αρχών (υπηρεσία ηλεκτρονικού εγκλή¬ 
ματος της αστυνομίας, εισαγγελικοί λειτουργοί), ταλαιπώρησε τον σ. Πα¬ 
ναγιώτη για σχεδόν 11 ολόκληρα χρόνια. Η ιστορία άρχισε το 2003, γιατί ο 
σ. Βήχος κατάγγειλε τον Αστυνομικό Διοικητή Σαντορίνης ως επικεφαλής 
δικτύου μαστροπείας και προαγωγής γυναικών, που πράγματι ήταν σύμφω¬ 
να και με τις καταγγελίες εκατοντάδων κατοίκων του νησιού ακόμη και του 
Μητροπολίτη! Αν και είχαν προηγηθεί άλλες δύο αθωωτικές αποφάσεις, που 
ωστόσο προσβλήθηκαν από τον εισαγγελέα με τη βοήθεια της αστυνομικής 
υπηρεσίας, αυτή η σκευωρία έκλεισε μόλις την Τετάρτη 7 Δεκεμβρίου με την 
αθωωτική απόφαση του Εφετείου. 

Σ’ αυτή τη μακροχρόνια σκληρή δοκιμασία ο σ. Παναγιώτης, όπως και 
στις δίκες του, είχε συμπαραστάτες την οικογένεια του και πολλούς συντρό¬ 
φους και φίλους. 

$ 


Όσο κι αν επιμένουν οι 
«αναλυτές» /προπαγανδιστές 
της αστικής τάξης, η αιτία 
της πτώσης του Παπανδρέου 
δεν ήταν η φαεινή του ιδέα 
για δημοψήφισμα. Αυτό ήταν 
η αφορμή που έδωσε την 
ευκαιρία σ’ όλα τα κέντρα 
που τον στήριζαν μέχρι τότε 
να τον ξεφορτωθούν σαν 
στημένη λεμονόκουπα και 
να βάλουν σε εφαρμογή τα 
σχέδιά τους για «συναίνεση » 
και συγκυβέρνηση των 
αστικών κομμάτων. 

■ Σωφρόνης Παπαδόπουλος 


Οι βασικές αιτίες της πτώσης 
της κυβέρνησης Παπανδρέου 

Οι αιτίες της πτώσης του Παπαν¬ 
δρέου και της κυβέρνησής του είναι 
πολλές - οι βασικότερες είναι: 

α) Οι μεγάλοι αγώνες των εργαζομέ¬ 
νων, των φτωχών λαϊκών στρωμάτων 
και της νεολαίας και ιδιαίτερα του τε¬ 
λευταίου εξαμήνου (κίνημα «Πλα¬ 
τειών» και «Ιουνιανά», 24ωρη Γενι¬ 
κή Απεργία 15 Ιουνίου, 48ωρη Γενική 
Απεργία 28-29/6, καταλήψεις Υπουρ¬ 
γείων, δημόσιων οργανισμών και Δή¬ 
μων, 48ωρη Γενική Απεργία 19-20/10, 
γεγονότα της 28ης Οκτωβρίου με την 
τεράστια πολιτική και συμβολική ση¬ 
μασία τους). 

β) Το γεγονός ότι η χούντα κυβέρνη- 
σης-τρόικας δεν μπόρεσε να κάμψει 
τους αγώνες και το εργατικό κίνημα 
και αντίθετα είχαμε μια πορεία, ανο¬ 
δική, ριζοσπαστικοποίησης και πολι¬ 
τικοποίησης, μια εύθραυστη ισορρο¬ 
πία ανάμεσα στην παθητική και την 
ενεργή αντίσταση, που κατά καιρούς 
έπαιρνε εξεγερσιακά χαρακτηριστικά 
και ακόμη με την πιθανότητα και δυ¬ 
νατότητα της μαζικής εξέγερσης να 
έρχεται όλο και πιο κοντά, 
γ) Η οικονομική κρίση χειροτέρευ- 
σε ακόμη περισσότερο, το ίδιο η κοι¬ 
νωνική και πολιτική. Ιδιαίτερα η πο¬ 
λιτική κρίση και η κρίση του πολιτι¬ 
κού σκηνικού πήρε τεράστιες διαστά¬ 
σεις, με αποτέλεσμα, ανάμεσα σ’ άλλα, 
την προγραφή του Παπανδρέου ήδη 
από τις 15 Ιουνίου με την πρώτη απο¬ 
τυχημένη προσπάθεια «συγκυβέρνη¬ 
σης» με τον Σαμαρά και ουσιαστικής 
απομάκρυνσής του από την εξουσία, 
πράγμα που θα γίνει τρεις μήνες αρ¬ 
γότερα (στο ενδιάμεσο, άλλωστε, η 
πραγματική εξουσία είχε περάσει στον 
Βενιζέλο). 


Συγκυβέρνηση και Παπαδήμος 

Η συγκυβέρνηση και ο Παπαδήμος 
είναι μια ανοιχτή ομολογία της απο¬ 
τυχίας του ΠΑΣΟΚ και των πολιτι¬ 
κών που εφάρμοσε. Αυτό δεν σημαίνει 
ότι η πολιτική της τρικομματικής (ΠΑ¬ 
ΣΟΚ, ΝΔ, ΛΑΟΣ) κυβέρνησης Παπα¬ 
δήμου θα είναι διαφορετική. Αντίθετα, 
όχι μόνο θα είναι ίδια ποιοτικά αλλά 
το πιο πιθανό θα είναι χειρότερη. 

Ο σχηματισμός της κυβέρνησης 
Παπαδήμου είναι ένα πολιτικό πρα¬ 
ξικόπημα των αστικών δυνάμεων, της 
ΕΕ κλπ. πολύ μεγαλύτερο από την κα- 
τάκτηση και την παραμονή στην εξου¬ 
σία του ΠΑΣΟΚ. Δεν έχει την παρα¬ 
μικρή νομιμοποίηση, είναι το αποτέ¬ 
λεσμα μιας ακραίας αυτονόμησης της 
πολιτικής και επομένως είναι μια κυ¬ 
βέρνηση αυτονομημένη από την κοι¬ 
νωνία, με επικεφαλής τον Βοναπάρ- 
τη Παπαδήμο. Κανένας δεν μπορεί να 
αντιταχθεί στην «πολιτική» του, ούτε 
τα κόμματα που τον στηρίζουν, ούτε 
το κοινοβούλιο κλπ. Η δύναμή του εί¬ 
ναι πέρα και πάνω από αυτά, προέρχε¬ 
ται απ’ ευθείας από το κεφάλαιο, τις 
τράπεζες, την ΕΕ και τους ιμπεριαλι¬ 
στές. Μέσω του Παπαδήμου εκφράζε¬ 
ται με άμεσο τρόπο η δικτατορία των 
αγορών, του χρηματοπιστωτικού κε¬ 
φαλαίου, των κερδοσκόπων και των 
δανειστών, μετατρέποντας τον κοινο¬ 
βουλευτισμό απλά σε περίβλημα του 
αστικού πολιτεύματος και τίποτα πα¬ 
ραπάνω. Μια εξέλιξη που διαμορφώ¬ 
νεται και στην Ευρώπη, με τη γειτο¬ 
νική Ιταλία να έχει πέσει σε παρόμοια 
κατάσταση. 

Είναι λάθος να συνδεθεί η σύντομη 
διάρκεια της κυβέρνησης Παπαδήμου, 
η οποία δεν είναι καθόλου σίγουρο ότι 
θα τελειώσει στις 15 Φεβρουάριου, με 
το «έργο» που έχει να επιτελέσει. Αυτή 
η κυβέρνηση προκειμένου να σώ¬ 
σει τον ελλ. καπιταλισμό θα εφαρμό¬ 
σει πολιτικές απίστευτης σκληρότητας 
ενάντια στα πολιτικά και κοινωνικά 
δικαιώματα των εργαζόμενων μαζών. 
Ωστόσο, πολιτικά είναι αποτέλεσμα 
της κρίσης και της παρακμής του ελλ. 
καπιταλισμού και της πολιτικής αδυ¬ 
ναμίας της αστικής τάξης - και επιπλέ¬ 
ον είναι ένα πρόπλασμα, ένα υβρίδιο 
των μελλοντικών αστικών κυβερνή¬ 
σεων όχι μόνο στο περιεχόμενο αλλά 
πολύ πιθανόν και στη μορφή. Δείχνει 
ακόμα ότι το πολιτικό σύστημα που 
είχε εγκαθιδρυθεί μετά την μεταπολί¬ 
τευση, ουσιαστικό στοιχείο του οποί¬ 
ου ήταν ο δικομματισμός, έχει καταρ- 
ρεύσει και ότι η αστική τάξη δεν μπο¬ 
ρεί να κυβερνάει όπως κυβερνούσε. 

Είναι βέβαια και μια κυβέρνηση 
σύγκρουσης των δυο βασικών τά¬ 


ξεων (αστική - προλεταριάτο). Χω¬ 
ρίζει κοινωνικά, ιδεολογικά και πο¬ 
λιτικά με σχεδόν ξεκάθαρο τρόπο τις 
κοινωνικές και πολιτικές δυνάμεις σε 
δυο στρατόπεδα: υπέρ του Μνημονί¬ 
ου ή κατά, υπέρ της ΕΕ ή κατά, υπέρ 
των συμφερόντων της αστικής τάξης 
ή υπέρ των συμφερόντων της εργατι¬ 
κής τάξης, υπέρ των αστικών πολιτι¬ 
κών κομμάτων ή υπέρ των κομμάτων 
της αριστεράς κλπ. 

Ο Παπαδήμος κατά πάσα πιθανό¬ 
τητα θα λειτουργήσει και σαν καταλύ- 
της επιταχύνοντας τις πολιτικές εξελί¬ 
ξεις, τις εξελίξεις στα αστικά κόμματα, 
στην κρίση του πολικού σκηνικού συ¬ 
νολικά - πράγμα που σημαίνει ότι θα 
επηρεαστούν και οι δυνάμεις που ανα- 
φέρονται με τον α’ ή β’ τρόπο στο ερ¬ 
γατικό κίνημα. Με λίγα λόγια η κυβέρ¬ 
νηση Παπαδήμου: 

Πρώτον, ενσωματώνει την άκρα 
δεξιά στον αστικό κορμό για πρώ¬ 
τη φορά μετά τη Μεταπολίτευση, μια 
τάση υπαρκτή σ’ όλη την Ευρώπη - 
αλλά στη χώρα μας υπάρχει η εξέγερ- '■*> 
ση του «Πολυτεχνείου» που σήμανε 
την ήττα κυρίως αυτών των δυνάμε¬ 
ων. Ωστόσο, αυτή η εξέλιξη δεν είναι 
κεραυνός εν αιθρία. Είναι το αποτέλε¬ 
σμα της μετάλλαξης των αστικών πο¬ 
λιτικών δυνάμεων και κυρίως του ΠΑ¬ 
ΣΟΚ, που με λύσσα επιτίθενται στην 
Μεταπολίτευση και τις κατακτήσεις 
της, όπως το ρεύμα των Νέων Φιλο¬ 
σόφων στη Γαλλία πριν 20-25 χρόνια 
επιτέθηκε ενάντια στη Γαλλική Επα¬ 
νάσταση. 

Δεύτερον, επιταχύνει τις εξελί¬ 
ξεις, τις διαφοροποιήσεις μέσα στα 
αστικά κόμματα, την κρίση του αστι¬ 
κού μπλοκ εξουσίας. Η διάσπαση των 
αστικών πολιτικών δυνάμεων και γε¬ 
νικά ο θρυμματισμός τους είναι ανα¬ 
πόφευκτα. Αυτή η κατάσταση από τη 
μια μεριά διευκολύνει τις «συναινετι¬ 
κές» ή «ενωτικές» κυβερνήσεις των 
αστικών κομμάτων και από την άλλη 
ανοίγει το δρόμο, κάτω από τις κα¬ 
τάλληλες συνθήκες, για κεντροαρι¬ 
στερές κυβερνήσεις. 

Τέλος αλλά όχι τελευταίο σε σημα¬ 
σία: η κυβέρνηση Παπαδήμου σημα¬ 
τοδοτεί την τεράστια ιδεολογική και 
πολιτική κρίση της αστικής τάξης και 
της πολιτικοοικονομικής ελίτ. Παρου¬ 
σιάζουν τον Παπαδήμο σαν σωτήρα, 
ενώ γνωρίζουν ότι είναι δοτός από το 
κεφάλαιο και τους Μέρκελ-Σαρκοζί, 
όπως δοτή είναι και η πολιτική του. 
Ταυτόχρονα βρίζουν αυτούς που λι¬ 
βάνιζαν χθες, όπως τον Γιωργάκη και 
ξετσίπωτα ζητωκραυγάζουν υπέρ των 
ξένων γκαουλάιτερ Χορστ Ράιχεμπαχ 
και Χανς Φούχτελ, γιατί πιστεύουν ότι 
θα τους βγάλουν από την κρίση! 

ας τους 


Το αστικό μπλοκ ενάντια στο 
εργατικό κίνημα 

Η κυβέρνηση Παπαδήμου, που βρί¬ 
σκεται κάπου στα όρια μιας ανοιχτής 
παράκαμψης της λαϊκής κυριαρχίας και 
μιας ανοιχτής συνταγματικής εκτρο¬ 
πής, σηματοδοτεί μια πιο σκληρή επί¬ 
θεση της αστικής τάξης και των συμ¬ 
μάχων της ενάντια στο εργατικό κίνη¬ 
μα. Σίγουρα στην αρχή (τουλάχιστον) 
θα έχουμε μια ιδεολογική επίθεση ενά¬ 
ντια στους αγώνες, στην αντίσταση και 
στο κίνημα γενικότερα - για να περά¬ 
σουμε μετά σε ανοιχτές πολιτικές και 
πρακτικές επιθέσεις. Ήδη έχουμε μια 
ανοιχτή επίθεση ενάντια στη σοσιαλι- 
στική-κομμουνιστική ιδεολογία και μια 
προσπάθεια εξοβελισμού των σοσιαλι¬ 
στικών πολιτικών και πρακτικών από 
την πολιτική ζωή. Είναι τόσο μεγάλη η 
σύγχυση και η πολιτική τους αδυναμία, 
ώστε παρουσιάζουν κάθε τι που προ¬ 
έρχεται από το εργατικό κίνημα με μια 
πρωτοφανή υστερία και καταστροφο¬ 
λογία απευθυνόμενοι στα πιο συντη¬ 
ρητικά και παθητικά κομμάτια της κοι¬ 
νωνίας. Χαρακτηριστική περίπτωση εί¬ 
ναι το Ευρώ και η ΕΕ, όπου απαγορεύε¬ 
ται ακόμη και η συζήτηση για έξοδο και 
εξαπολύεται μια τρομοκρατία μεταφυ¬ 
σικού χαρακτήρα για αρμαγεδόνες, κο¬ 
λάσεις κλπ. 

Της ίδιας ποιότητας προστασία προ¬ 
σπαθούν να επιβάλλουν και για την κυ¬ 
βέρνηση Παπαδήμου, αλλά η αποδοχή 
της δεν φαίνεται να ξεπερνάει του χθε¬ 
σινούς μνημονιακούς κύκλους: οικονο- 
μικοπολιτική ελίτ, αργυρώνητοι δημο¬ 
σιογράφοι, αμόρφωτοι διανοούμενοι 
και καθηγητές, παπάδες και άλλοι αλή¬ 
τες. 

Όμως, η κρίση του ελλ. καπιταλι¬ 
σμού δεν είναι αναστρέψιμη ιδιαίτερα 
όσο η κρίση στην ΕΕ οξύνεται σε βαθ¬ 
μό που να απειλείται η κατάρρευση του 
Ευρώ ή και η διάλυσή της, τουλάχιστον 
με τη μορφή που την γνωρίζουμε. Πολύ 
περισσότερο η κρίση δεν είναι διαχειρί- 
σιμη. Πολύ σύντομα η κυβέρνηση Πα¬ 
παδήμου, παρά την τεράστια υποστή¬ 
ριξη που έχει από τους κυρίαρχους κύ¬ 
κλους, θα αποδειχτεί ανίκανη, όπως και 
οι προηγούμενες δυο (τρεις αν συμπε- 
ριλάβουμε και την κυβέρνηση Καρα¬ 
μανλή), να λύσει την κρίση και να τιθα- 
σεύσει το εργατικό κίνημα μια προϋπό¬ 
θεση που χωρίς αυτή δεν υπάρχει μέλ¬ 
λον για το σύστημα. Αντίθετα, όλα δεί¬ 
χνουν ότι η αντίδραση των εργαζομέ¬ 
νων, των φτωχών λαϊκών στρωμάτων 
και της νεολαίας θα είναι ακόμη πιο δυ¬ 
ναμική απέναντι στον πραγματικό Αρ- 
μαγεδόνα που ετοιμάζει σύσσωμο το 
αστικό μπλοκ (ντόπιο και ξένο) που 
βρίσκεται πίσω από τον Παπαδήμο. 


Ιταλία 

«Κυβέρνηση των Τραπεζών» 



Σ τις αρχές Νοέμβρη, ο πρω¬ 
θυπουργός της Κεντροδε¬ 
ξιάς Συμμαχίας που κυβερ¬ 
νά (με μικρά διαλείμμα¬ 
τα) την Ιταλία εδώ και 16 
χρόνια, παραιτήθηκε. Ο Μπερλουσκό- 
νι εξαναγκάστηκε σε παραίτηση κυρίως 
από τις ογκούμενες κινητοποιήσεις και 
διαδηλώσεις (χιλιάδες τον αποδοκίμα¬ 
ζαν έξω απ’ το προεδρικό μέγαρο τη νύ¬ 
χτα της παραίτησής του) - αλλά και απ’ 
την εμφανή πολιτική αδυναμία της κυ¬ 
βέρνησής του να εφαρμόσει τα νέα μέ¬ 
τρα που ζητά επειγόντως η ΕΕ. Η λύση 
για το αστικό σύστημα ήταν μια κυβέρ¬ 
νηση τεχνοκρατών/τραπεζιτών, «ανα¬ 
μορφώνοντας» το πολιτικό σκηνικό για 
δεύτερη φορά τα τελευταία 20 χρόνια. 

Από τα «καθαρά χέρια»... 

Το 1992, κάτω από τη λαϊκή κατα¬ 
κραυγή για το πολιτικό και οικονομικό 
σύστημα, ξεκίνησε η επιχείρηση «καθα¬ 
ρά χέρια» απ’ τον εισαγγελέα του Μι¬ 
λάνου Ντι Πιέτρο (σημερινό επικε- 
φαλή του Κόμματος των Αξιών), απο¬ 
καλύπτοντας τη διασύνδεση πολιτι¬ 
κών και επιχειρηματιών με τη Μαφία. 
Ο πρώην πρωθυπουργός και αρχη¬ 
γός των Σοσιαλιστών Κράξι ομολόγη¬ 
σε και αυτοεξορίστηκε φυγόδικος στην 
Τυνησία. Κατηγορήθηκαν αλλά απαλ¬ 
λάχτηκαν λόγω αμφιβολιών οι Αντρε- 
ότι και Μπερλουσκόνι. Όλα τα πολιτι¬ 
κά κόμματα διαλύθηκαν και μεταμορ¬ 
φώθηκαν. Το ΚΚ διαλύθηκε και μετο¬ 
νομάστηκε σε Δημοκρατικό Κόμμα της 
Αριστεράς, ενώ μέλη του δημιούργη¬ 
σαν την Κομμουνιστική Επανίδρυση. 
Οι Χριστιανοδημοκράτες διαλύθηκαν 
και δημιουργήθηκαν το Λαϊκό Κόμμα 
και το Χριστιανοδημοκρατικό Κέντρο. 
Εμφανίστηκαν η νεοφασιστική Εθνική 
Συμμαχία και η ξενοφοβική, αυτονομι- 
στική Λίγκα του Βορρά. Από κομμά¬ 
τια του Σοσιαλιστικού και Σοσιαλδη¬ 
μοκρατικού κόμματος δημιουργήθηκε 
ο Συνασπισμός της Ελιάς του Πρόντι, 
που εξελίχτηκε στο σημερινό Δημοκρα¬ 
τικό Κόμμα. Ο Μπερλουσκόνι έφτιαξε 
τη Φόρτσα Ιτάλια το 1994, που εξελί¬ 
χτηκε το 2007 μαζί με την Εθνική Συμ¬ 
μαχία στο σημερινό «Λαό της Ελευθε¬ 
ρίας». Υπάρχουν πολλά ακόμα μικρό¬ 
τερα κόμματα, που συνθέτουν το παζλ 
αποπροσανατολισμού και αποπολιτι¬ 
κοποίησης της εργατικής τάξης και των 
λαϊκών στρωμάτων. 

Σ’ αυτό συνετέλεσε και η πλήρης 
μετάλλαξη της Κομμουνιστικής Επανί¬ 
δρυσης από εκφραστή των αγώνων στις 
αρχές της δεκαετίας του 2000 σε συνέ¬ 
ταιρο στην κυβέρνηση Πρόντι, ψηφίζο¬ 
ντας αντιλαϊκά μέτρα και τη συμμετο¬ 
χή της Ιταλίας στον πόλεμο του Ιράκ. 
Έτσι, η συμμαχία της Δεξιάς του Μπερ¬ 
λουσκόνι μπόρεσε να κυβερνήσει για 
χρόνια, με επικεφαλής έναν επιχειρη¬ 
ματία, μεγιστάνα των ΜΜΕ, περήφα¬ 
νο για τα πάρτι με πόρνες πολυτελείας 
στις βίλες του! 


...στους «καθαρούς τεχνοκράτες» 

Με την κρίση στις πόρτες της Ιτα¬ 
λίας, η αστική τάξη αναζήτησε μια πο¬ 
λιτική συνταγή χειραγώγησης του λαού 
και επιβολής βάρβαρων μέτρων, αδια¬ 
φορώντας για το πολιτικό κόστος και 
τη λαϊκή βούληση - μια χούντα τεχνο¬ 
κρατών. Η σύνθεση της νέας κυβέρνη¬ 
σης Μόντι είναι χαρακτηριστική: δεν 
περιλαμβάνει σχεδόν κανένα στέλεχος 
των αστικών κομμάτων, παρά μόνο «τε¬ 
χνοκράτες», που στη μεγάλη τους πλει¬ 
ονότητα έχουν άμεση σχέση με τράπε¬ 
ζες, εταιρίες και την Ένωση Βιομηχά- 
νων. Ο Μάριο Μόντι, που επιβλήθηκε 
ως πρωθυπουργός ενσαρκώνει το πρό¬ 
τυπο του Βοναπάρτη που έχει ανάγκη 
ο καπιταλισμός στη φάση της τελικής 
σήψης και παρακμής του: είναι πρώ¬ 
ην επίτροπος της ΕΕ και στέλεχος της 
Όοΐώηπη δποΐικ, επίλεκτο μέλος της 
λέσχης Μπίλντενμπεργκ και (μαζί με 
τον Παπαδήμο) της διαβόητης «Τριμε¬ 
ρούς Επιτροπής», ενός επιτελείου των 
πιο αδίστακτων νεοφιλελεύθερων κομ- 
ματιών του ευρωπαϊκού κεφαλαίου. Ο 
νέος υπουργός του υπερ-υπουργείου 
Υποδομών και Οικονομικής Ανάπτυξης 
είναι ο διευθύνων σύμβουλος της Τρά¬ 
πεζας Ιντένσα Σαν Πάολο. Παρόμοιες 
καταβολές έχουν και οι υπόλοιποι που 
συμπληρώνουν το Πμελές κυβερνητι¬ 
κό σχήμα, όπου δεν συμμετέχει κανέ¬ 
να πολιτικό πρόσωπο. Την κυβέρνηση 
Μόντι στηρίζουν το Δημοκρατικό Κόμ¬ 
μα του Μπερσάνι και ο Λαός της Ελευ¬ 
θερίας του Μπερλουσκόνι. Η Λίγκα 
του Βορρά δήλωσε ότι θα στηρίξει με¬ 
μονωμένα μέτρα στα οποία συμφωνεί. 
Στη Γερουσία, η κυβέρνηση πήρε ψήφο 
εμπιστοσύνης με 281 υπέρ και 25 κατά. 
Έτσι «νομιμοποιήθηκε» μια κυβέρνη¬ 
ση που όχι μόνο δεν εκλέχτηκε, αλλά 
στην οποία δεν συμμετέχει ούτε καν 
ένας εκλεγμένος απ’ τις εθνικές εκλο¬ 
γές! Ο Μπερλουσκόνι δήλωνε αρχικά 
πως πρόκειται για «μια ανωμαλία της 
Δημοκρατίας» και ζητούσε να γίνουν 
εκλογές την άνοιξη. Τώρα, αυτός και ο 
Μπερσάνι αποδέχονται πως η κυβέρ¬ 
νηση Μόντι θα διαρκέσει ως τις επόμε¬ 
νες εκλογές το 2013! 


Συνταγή Τρόικας 

Η Ιταλία είναι η 3η μεγαλύτερη οι¬ 
κονομία της Ευρωζώνης. Η απότομη 
βύθισή της θα κάνει την κρίση της ΕΕ 
άμεσα καταστροφική. Το δημόσιο χρέ¬ 
ος της είναι 2 τρις ευρώ, 120% του ιτα¬ 
λικού ΑΕΠ. Για τη «σωτηρία της ΕΕ 
και του Ευρώ», εκβιάζοντας τον ιταλι¬ 
κό λαό, ο Μόντι λέει πως χρειάζονται 
μέτρα για να μη χρεοκοπήσουν όπως η 
Ελλάδα. Το πρώτο πακέτο μέτρων που 
ψηφίστηκε περιλαμβάνει: 

- αύξηση των ορίων συνταξιοδότησης 
στα 66 χρόνια για τους άντρες και στα 
62 για τις γυναίκες 

- πάγωμα όλων των συντάξεων άνω 
των 936 ευρώ 

- αύξηση του ΦΠΑ από 8% σε 10% και 
από 21% σε 23% 

- φόρο ακίνητης περιουσίας (0,4% στην 
αξία της 1ης κατοικίας και 0,76% στα 
υπόλοιπα) 

- φορολόγηση των καταθέσεων 

- απαγόρευση των συναλλαγών άνω 
των 1.000 ευρώ με μετρητά 

- κατάργηση ορισμένων περιφερειών 

Ετοιμάζονται επίσης: αύξηση της 
φορολογικής κλίμακας, περικοπές στην 
υγεία, αλλαγή του τρόπου υπολογι¬ 
σμού της σύνταξης και «κίνητρα» για 
συνταξιοδότηση στα 70 χρόνια, απε¬ 
λευθέρωση όλων των επαγγελμάτων, 
ιδιωτικοποίηση των περιφερειακών και 
δημοτικών επιχειρήσεων κοινής ωφέ¬ 
λειας (ενέργεια κ.α.), πάγωμα των μι¬ 
σθών των δημοσίων υπαλλήλων, δι¬ 
ευκόλυνση των εργοδοτών να κάνουν 
απολύσεις κ.α. 

Στον δρόμο της Ελλάδας και τώρα 
της χούντας ΠΑΣΟΚ-ΝΔ-ΛΑΟΣ του 
Παπαδήμ(ι)ου, η Ιταλία του Μόντι. 
Όσο πιο γρήγορα η ιταλική εργατική 
τάξη συνειδητοποιήσει τι δείχνει το ελ¬ 
ληνικό «παράδειγμα» και απαντήσει με 
αγώνες, τόσο λιγότερα δεινά θα υπο- 
στεί απ’ τη χούντα των τραπεζών που 
της επέβαλε η ΕΕ. 

■ Άγγελος Φονρνοτζής 

ΠΠΑίΙΤΚΐ 



Τ ρεις μήνες μετά την ψή¬ 
φιση του νόμου Διαμα- 
ντοττούλου για τα ΑΕΙ- 
ΤΕΙ, το υπουργείο προ- 
χωρά στην εφαρμογή 
του. Πρώτο κομμάτι είναι η εκλογή/δι- 
ορισμός των νέων συμβουλίων διοίκη¬ 
σης. Το υπουργείο έχει διορίσει σχεδόν 
σε όλα πανεπιστήμια πενταμελή μετα¬ 
βατικά συμβούλια, που θα διοργανώ- 
σουν τις εκλογές για την ανάδειξη των 
αιρετών μελών του συμβουλίου (8 κα¬ 
θηγητές συν 1 φοιτητής). Να σημειω¬ 
θεί πως το υπουργείο έδειξε τον δέο¬ 
ντα αυταρχισμό και διόρισε δικά του 
συμβούλια ακόμα και σε πανεπιστήμια 
των οποίων οι διοικήσεις είναι σύμφω¬ 
νες με το νόμο και είχαν διορίσει ήδη 
άλλα! Σε αρκετά ιδρύματα οι εκλο¬ 
γές έχουν οριστεί για τα μέσα Δεκέμ¬ 
βρη αλλά πολύ πιθανό ν’ αναβληθούν 
λόγω των στενών περιθωρίων. 

Στόχος του υπουργείου είναι μέ¬ 
χρι το Φλεβάρη, μετά και το διορισμό 
των υπολοίπων 6 εξωπανεπιστημια- 
κών (επιχειρηματίες, πολιτικοί, «προ¬ 
σωπικότητες») μελών των συμβουλί¬ 
ων, αυτά να πιάσουν δουλειά. Από τα 
πρώτα καθήκοντά τους, σε συνεργα¬ 
σία με το υπουργείο, θα είναι το περί¬ 
φημο σχέδιο «Καλλικράτης στα ΑΕΙ- 
ΤΕΙ», που ίσως χρειαστεί και ξεχωρι¬ 
στό νόμο. Αυτό προβλέπει τρομακτι¬ 
κού μεγέθους συγχωνεύσεις και κλει¬ 
σίματα σχολών, ώστε με τη νέα ακα¬ 
δημαϊκή χρονιά από τα περίπου 500 
τμήματα ΑΕΙ-ΤΕΙ να λειτουργούν μό¬ 
λις τα μισά! Αυτό δεν θα σημάνει μόνο 
το κλείσιμο περιφερειακών ΑΕΙ-ΤΕΙ 
και σποραδικές συγχωνεύσεις, αλλά 
και ριζικές αλλαγές ακόμα και στα κε¬ 
ντρικά ΑΕΙ-ΤΕΙ των μεγάλων πόλεων. 
Μετά απ’ αυτό, τα νέα συμβούλια διοί¬ 
κησης θα προσπαθήσουν να εφαρμό¬ 
σουν πλήρως το νέο νόμο-πλαίσιο, δη¬ 
λαδή την εφαρμογή του μνημονίου και 
του μεσοπρόθεσμου στην εκπαίδευση. 
Μετά τον «Καλλικράτη» έρχονται τα 
δίδακτρα, η «αξιοποίηση»-ξεπούλημα 
της περιουσίας των ΑΕΙ-ΤΕΙ, το κό¬ 
ψιμο όλων των παροχών προς τους 
φοιτητές (βιβλία, σίτιση κ.α.), η μαζι¬ 
κή εγκατάλειψη-εκδίωξη των φοιτη¬ 
τών καθώς και οι μαζικές απολύσεις δι¬ 
δακτικού και διοικητικού προσωπικού. 

Το φοιτητικό κίνημα 

Από τη λήξη των καταλήψεων, το 
φοιτητικό κίνημα δεν επέδειξε κά¬ 
ποια αξιόλογη δράση. Οι συνελεύσεις 
για τις δύο γενικές απεργίες (19-20/10 
και 1/12) και για τη 17η Νοέμβρη ήταν 


σχετικά άμαζες και σε πολλές περι¬ 
πτώσεις με οριακή απαρτία. Αυτό εκ¬ 
φράστηκε και με τη μικρή συμμετοχή 
των φοιτητών στα μπλοκ των φοιτητι¬ 
κών συλλόγων, με εξαίρεση τις πορείες 
της 17ης Νοέμβρη. 

Στις σχολές το κλίμα είναι -προς το 
παρόν τουλάχιστον- υποτονικό και με 
μια επιφανειακή ματιά θα μπορούσε να 
πει κανείς ότι η χρονιά για τους φοιτη¬ 
τές κυλάει σαν τις προηγούμενες, παρά 
τα προβλήματα... Είναι φανερό ένα 
«μούδιασμα» των φοιτητών, που έστω 
και προσωρινά τους κάνει να στέκο¬ 
νται αμήχανοι μπροστά στην ολοκλη¬ 
ρωτική κατάρρευση του μέλλοντος 
τους, αδυνατώντας να αυτενεργήσουν, 
να αυτοοργανωθούν, να αγωνιστούν 
αποτελεσματικά. 

Την κατάσταση αυτή επιτείνει η 
στάση των πολιτικών δυνάμεων. Δεν 
χρειάζεται να γίνει καν λόγος γι’ αυτές 
που είναι ενάντια στο φοιτητικό κίνημα 
είτε ανοιχτά (ΔΑΠ-ΠΑΣΠ) είτε πιο συ¬ 
γκαλυμμένα (ΠΚΣ). Από τις δυνάμεις 
που συμμετέχουν ενεργά στο φοιτητι¬ 
κό κίνημα και στις πρόσφατες καταλή¬ 
ψεις, τα ΕΑΑΚ φαίνεται να βρίσκονται 
εκτός τόπου και χρόνου. Πέρα από το 
ότι συνεχίζουν να επικεντρώνουν σε 
δευτερεύουσες πτυχές του νέου νόμου, 
δεν κάνουν κανένα σοβαρό απολογι¬ 
σμό για το πρόσφατο φοιτητικό κίνη¬ 
μα (δες ΕΠ Οκτωβρίου), που θα βοη¬ 
θούσε στην κατανόηση του αναποτε¬ 
λεσματικού τους σχεδίου και θα έδινε 
ώθηση για να προετοιμαστεί καλύτε¬ 
ρα και πιο αποτελεσματικά το φοιτητι¬ 
κό κίνημα για τις δύσκολες μάχες που 
έχει μπροστά του. Αντ’ αυτού, σε διά¬ 
φορα κείμενα σχημάτων αλλά και στη 
διακήρυξη της ΑΝΤΑΡΣΥΑ, θριαμβο¬ 
λογούν για το μεγαλειώδες φοιτητικό 
κίνημα που έδωσε μια πρώτη απάντη- 
ση(;) και έδειξε τις εξεγερτικές διαθέ¬ 
σεις της νεολαίας! Χαρακτηριστική εί¬ 
ναι και η απουσία οποιασδήποτε αντί¬ 
δρασης από το χώρο αυτό για την κα¬ 
ταπάτηση του ασύλου στο ΑΠΘ στις 
17 Νοέμβρη. 

Η παρέμβαση της ΣΣΠ 

Πέρα από τις καμπάνιες για τις γε¬ 
νικές απεργίες, το Πολυτεχνείο και δι¬ 
άφορες κινητοποιήσεις (απολύσεις στα 
Οοοάγ’δ και στα φροντιστήρια «Μπα- 
χαράκη» στη Θ/νίκη), η παρέμβαση 
της Σοσιαλιστικής Σπουδαστικής Πά¬ 
λης κινήθηκε σε δύο άξονες: 1) Τι θα 
σημάνει για τις ζωές μας το «κούρεμα» 
των ελληνικών ομολόγων και η νέα δα¬ 
νειακή σύμβαση. 2) Μετά τα γεγονό¬ 


τα της 17ης Νοέμβρη (βλ. σχετικό άρ¬ 
θρο), ότι η κατάργησή του πανεπιστη¬ 
μιακού ασύλου σημαίνει κατά το ήμι- 
συ εφαρμογή του νέου νόμου-πλαίσιο. 

Το αμέσως επόμενο διάστημα, πέρα 
από τα παραπάνω, είναι απαραίτητο σε 
κάθε σχολή να ξεκινήσει μια παρέμ¬ 
βαση ενάντια στους διορισμένους δο- 
σίλογους της Τρόικας και της Διαμα- 
ντοπούλου και γενικότερα σε κάθε 
προσπάθεια εφαρμογής του νέου νό¬ 
μου-πλαίσιο. Το φοιτητικό κίνημα πρέ¬ 
πει ετοιμαστεί για μάχες πολύ μεγαλύ¬ 
τερες από αυτή που έδωσε(;) τον πε¬ 


ρασμένο Σεπτέμβρη, τόσο ενάντια στο 
νέο νόμο-πλαίσιο και τη διάλυση της 
δημόσιας παιδείας όσο και ενάντια στη 
νέα δανειακή σύμβαση (διαρκές μνη¬ 
μόνιο) που θα καταστρέψει ολοκλη¬ 
ρωτικά τις ζωές μας. Η ΣΣΠ θα συνε¬ 
χίσει την παρέμβασή της πάνω σ’ αυτά 
τα θέματα δίνοντας όλες τις δυνάμεις 
της για την αυτοοργάνωση και την πο¬ 
λιτικοποίηση του φοιτητικού κινήμα¬ 
τος, ώστε να είναι αποτελεσματικοί οι 
αγώνες μας. 


■ Γιώργος Θ. 


Κάτω τα χέρια από ίο άσαλο 

Τ ην ημέρα της επετείου της εξέγερσης του Πολυτεχνείου, στις 17 Νο¬ 
έμβρη, επέλεξε η χουντική κυβέρνηση «εθνικής σωτηρίας» για να 
εφαρμόσει για πρώτη φορά την πρόσφατη κατάργηση του ασύλου 
με το νέο νόμο-πλαίσιο. Την ίδια ώρα δεκάδες χιλιάδες φοιτητές, μαθητές και 
εργαζόμενοι σε όλη τη χώρα διαδήλωναν ενάντια στη σύγχρονη χούντα κυ- 
βέρνησης-τρόικας και τις εξοντωτικές και καταστροφικές πολιτικές της, που 
έχουν φέρει τον ελληνικό λαό σε κατάσταση χρεοκοπίας. 

Μετά το τέλος της διαδήλωσης στη Θεσσαλονίκη, και ενώ κάποιες μικρής 
έντασης συγκρούσεις που εκτυλίσσονταν μπροστά στο Α.Π.Θ. μεταξύ δια¬ 
δηλωτών και ΜΑΤ είχαν σχεδόν σταματήσει, δεκάδες άνδρες των ΜΑΤ εισέ¬ 
βαλαν επιδεικτικά στον προαύλιο χώρο του πανεπιστημίου. Μια από τις δι¬ 
μοιρίες των ΜΑΤ εισέβαλε και στην αίθουσα τελετών (!), στην οποία εκείνη 
τη στιγμή γινόταν συναυλία που διοργάνωνε η πρυτανεία... Με την παρέμ¬ 
βαση φοιτητών που είχαν παραμείνει στο χώρο του Α.Π.Θ. μετά τη διαδήλω¬ 
ση, τα ΜΑΤ αποχώρησαν μετά από μερικά λεπτά. 

Κατάργηση του ασύλου - αιτία πολέμου για τους φοιτητές 

Η κατάργηση του πανεπιστημιακού ασύλου σημαίνει κατάργηση όλων των 
φοιτητικών δικαιωμάτων και ελευθεριών, την αποδυνάμωση/απαγόρευση 
του φοιτητικού συνδικαλισμού, των συνελεύσεων, καταλήψεων κ.α. Θα οδη¬ 
γήσει στην ποινικοποίηση κάθε διαμαρτυρίας, στην επιβολή ενός χουντικού 
εσωτερικού κανονισμού, στις δικαστικές διώξεις και μηνύσεις, στις συνεχείς 
επεμβάσεις των ΜΑΤ και της ασφάλειας ή στη δημιουργία μιας πανεπιστη¬ 
μιακής αστυνομίας. Πάνω απ’ όλα, χωρίς άσυλο δεν υφίσταται δωρεάν παι¬ 
δεία, αφού θα καταργηθεί κάθε έλεγχος των εργαζομένων, του λαού και κυ¬ 
ρίως των φοιτητών πάνω στα πανεπιστήμια. Γι’ αυτό, κάθε προσπάθεια κα¬ 
τάργησης στην πράξη του ασύλου από την κυβέρνηση πρέπει να αποτελεί αι¬ 
τία πολέμου για το φοιτητικό κίνημα, όπως και η κάθε προσπάθεια για εφαρ¬ 
μογή του νέου νόμου-πλαίσιο (βλέπε διπλανό άρθρο). 

Όσο κι αν ακόμα το πανεπιστήμιο φαίνεται να λειτουργεί κανονικά παρά τα 
προβλήματα, η κατάστασή του είναι ήδη τραγική. Λόγω της περικοπής των 
δαπανών (πάνω από 50% την τελευταία τριετία) τα περισσότερα πανεπιστή¬ 
μια δεν έχουν να πληρώσουν ούτε για ρεύμα και θέρμανση. Τη νέα χρονιά 
οι δαπάνες θα μειωθούν ακόμα περισσότερο με το νέο προϋπολογισμό και 
σε συνδυασμό με την εφαρμογή του νέου νόμου-πλαίσιο η κατάσταση στα 
ΑΕΙ και ΤΕΙ της χώρας θα γίνει ανεξέλεγκτη. Επειδή οι αντιδράσεις και οι 
αγώνες των φοιτητών απέναντι σ’ αυτές τις αλλαγές είναι δεδομένες, η κυ¬ 
βέρνηση χρειάζεται τα ΜΑΤ και την αστυνομία μέσα στα πανεπιστήμια, για 
να επιβληθούν δίδακτρα, να ξεπουλήσουν το πανεπιστήμιο και να σταμα¬ 
τήσουν κάθε φωνή διαμαρτυρίας και αγώνα απέναντι στη χούντα κυβέρνη- 
σης-τρόικας. 

ΕΡΓΑΖΟΜΕΝΟΙ 


0 αγώνας στα ΟοοιΙν’δ του Α. Πύργου 


Στα τέλη Δεκέμβρη, η εργοδοσία στα Οοοάγ’δ του 
Λευκού Πύργου, στο κλίμα του ΔΝΤ, της δοσίλογης 
κυβέρνησης του ΠΑΣΟΚ και των καπιταλιστών, αφού 
είχε ήδη απολύσει αρκετούς εργαζόμενους, προσπάθη¬ 
σε να περάσει σε μια επίθεση για την πλήρη κατάργηση 
των εργατικών δικαιωμάτων στο κατάστημα (αλλαγές 
συμβάσεων, μείωση ρεπό και μισθών κλπ.) - μάλιστα 
με την απειλή ότι «ή δέχεστε ή θα απολυθούν κι άλλοι». 

Με πρωτοβουλία του συναδέλφου Γ. Τσουκαλά, η 
πλειοψηφία των εργαζομένων στο κατάστημα αποφά¬ 
σισε να αντιδράσει. Οργανώθηκαν στο Συνδικάτο Επι- 
σιτισμού-Τουρισμού, δημιούργησαν επιτροπή, προχώ¬ 
ρησαν σε καταγγελίες στην Επιθεώρηση Εργασίας και 
κατάφεραν να αναχαιτίσουν αυτή την επίθεση. Όμως η 
«εργασιακή ειρήνη» δεν κράτησε πολύ. Η εργοδοσία, 
αφού με διάφορες μεθοδεύσεις (επιβολή εκ περιτρο¬ 
πής εργασίας, αλλαγή πόστων, εντατικοποίηση κ.α.) 
δεν κατάφερε να κάμψει τις αντιστάσεις των εργαζομέ¬ 
νων, κατέφυγε σε νέες απολύσεις, στήνοντας σκευωρί¬ 
ες εναντίων των εργαζομένων. Στις 4/10 απέλυσε τον 
Γ. Τσουκαλά, εργαζόμενο του καταστήματος για 10 
χρόνια, μ’ ένα σχέδιο που είχε στηθεί μήνες πριν. Βρή¬ 
κε έναν καλοθελητή της, τον Σταύρο Αλεξίου, εργαζό¬ 
μενο του καταστήματος, που δέχτηκε να κάνει μήνυ¬ 
ση για «βιαιοπραγία» εναντίον του συναδέλφου του Γ. 
Τσουκαλά, έτσι ώστε η εργοδοσία να μπορέσει να απο¬ 
λύσει τον τελευταίο. 

Με πρωτοβουλία της «Αντεπίθεσης των Εργαζο¬ 
μένων στον Επισιτισμό» δημιουργήθηκε μια Επιτροπή 
Αλληλεγγύης στον απολυμένο εργαζόμενο και ξεκίνη¬ 
σε ένας αγώνας με παραστάσεις διαμαρτυρίας έξω από 
το κατάστημα για την επαναπρόσληψή του. 

Στις 30/11, η εργοδοσία απέλυσε και τη σύζυγο του 
απολυμένου, την Π. Κατσιγιάννη, εργαζόμενη κι αυτή 
στο κατάστημα για 10 χρόνια, αφού προηγουμένως 
της είχε στείλει εξώδικο ότι δήθεν «δεν κάνει καλά τη 
δουλειά της». Η απόλυση αυτή έγινε τόσο για λόγους 
αντεκδίκησης απέναντι στις παραστάσεις διαμαρτυρί¬ 
ας όσο και γιατί η συναδέλφισσα συνέχισε να αντιστέ¬ 
κεται και μάλιστα τους είχε πει ότι θα συμμετείχε στη 
γενική απεργία στις 1 Δεκέμβρη! 

Τρομοκρατία & τραμπουκισμοί δεν θα περάσουν! 

Τώρα η εργοδοσία προσπαθεί να φασιστικοποιήσει 
το κλίμα μέσα στο κατάστημα λέγοντας «ότι απαγο¬ 
ρεύονται τα πηγαδάκια» και ότι «το θέμα των απολύσε¬ 
ων έχει τελειώσει». Μάλιστα έχει τοποθετήσει κάμερες 
μέσα και έξω από το κατάστημα. Τρομοκρατεί τους ερ¬ 
γαζόμενους, λέγοντάς τους ότι αν δεν σταματήσει τις 
διαμαρτυρίες η Επιτροπή Αλληλεγγύης δεν πρόκειται 
να πληρωθούν (ο μισθός του Οκτώβρη και του Νοέμ¬ 
βρη δεν έχει ακόμη καταβληθεί). Επίσης, τους λέει ότι 
όποιος πάει με το Σωματείο θα απολυθεί, ενώ παράλ¬ 
ληλα εφαρμόζει στην πράξη την επίθεση που είχε ξεκι¬ 


νήσει το 2010, μειώνοντας αυθαίρετα τις ώρες εργα¬ 
σίας των εργαζομένων, με συνέπεια τη μείωση των μι¬ 
σθών έως και 300 ευρώ και την κατάργηση του δώρου 
και του 5μερου! 

Στις παραστάσεις διαμαρτυρίας της Επιτροπής Αλ¬ 
ληλεγγύης, η εργοδοσία έχει απαράδεκτη και επιθετι¬ 
κή συμπεριφορά, σπρώχνοντας, βρίζοντας και απειλώ¬ 
ντας όσους συμμετέχουν, ενώ την Πέμπτη 1 Δεκέμβρη, 
ημέρα πανεργατικής απεργίας, χτύπησε και μέλη του 
Δ.Σ. του Συνδικάτου Επισιτισμού-Τουρισμού και αλλη¬ 
λέγγυους! Η αστυνομία και η ασφάλεια Θ/νίκης, δεί¬ 
χνοντας τρομερό ζήλο, καλύπτει την εργοδοσία και κά¬ 
νει εξακριβώσεις στοιχείων πριν και μετά τις κινητοποι¬ 
ήσεις στους αγωνιστές της Επιτροπής Αλληλεγγύης. 

Τα χαρακτηριστικά και η σημασία του αγώνα 

Είναι αξιοσημείωτη η αποφασιστικότητα των εργα¬ 
ζομένων αλλά και των αλληλέγγυων, να παλέψουν για 
όσο καιρό χρειαστεί τόσο για την υπεράσπιση των δι¬ 
καιωμάτων τους μέσα στο χώρο εργασίας όσο και για 
την επαναπρόσληψή τους, δίνοντας έτσι το παράδειγ¬ 
μα για το πώς πρέπει να αντιμετωπίζονται οι απολύσεις 
στην σημερινή συγκυρία. 

Ο αγώνας αυτός είναι μια πλευρά του παρατετα- 
μένου κοινωνικού πολέμου και των αγώνων που έδω¬ 
σε και συνεχίζει να δίνει η εργατική τάξη, η νεολαία 
και τα λαϊκά στρώματα, που εκφράστηκε με το κίνη¬ 
μα των πλατειών, με διάφορες κορυφώσεις («Ιουνια- 
νά», 48ωρες Απεργίες, καταλήψεις υπουργείων κλπ.). 
Είναι συνέχεια και εξέλιξη μιας σειράς αγώνων του 
προηγούμενου διαστήματος στον κλάδο του Επισιτι- 
σμού-Τουρισμού (καταστήματα Βωιηιιεΐ, Αρρίεόεε’ε, 
Καφεναί κ.α.). 

Η βασική μορφή πάλης, οι παραστάσεις διαμαρτυ¬ 
ρίας, είναι μια ιδιότυπη «απεργία διάρκειας» που μπλο- 
κάρει άμεσα την κερδοφορία του εργοδότη. Η αυτο¬ 
οργάνωση μέσω της Επιτροπής Αλληλεγγύης είναι ένα 
βασικό μέσο για να ξεπερνιούνται οι ξεπουλημένες και 
αναποτελεσματικές ηγεσίες των συνδικάτων (το συν¬ 
δικάτο ελέγχεται από το ΠΑΜΕ και για τους γνωστούς 
λόγους «κομματικής καθαρότητας» δεν έχει δώσει την 
παραμικρή βοήθεια στον αγώνα, αν δεν τον έχει σα¬ 
μποτάρει ανοιχτά) και να ελέγχεται ο αγώνας από τα 
κάτω και να ανοίγεται σ’ όλη την κοινωνία. 

Η Αντεπίθεση των Εργαζομένων στον Επισιτισμό 
πρέπει να δώσει όλες τις δυνάμεις της για τη νικηφό¬ 
ρα έκβαση αυτού του αγώνα, με την περαιτέρω μαζικο- 
ποίησή του, τη διεύρυνση της Επιτροπής Αλληλεγγύης 
και τη μετατροπή της σ’ ένα «κέντρο αγώνα». 

- Αμεση επαναπρόσληψή των απολυμένων Γ. 
Τσουκαλά και Π. Κατσιγιάννη 

- Να αποσυρθεί η ψευδομήνυση του Στ. Αλέξιου. 

- Να καταβληθούν άμεσα τα δεδουλευμένα 


ΜΕΤΡΟ: Κάτω η τρομοκρατία ενάντια στους αγωνιστές 


Η δολοφονική επίθεση ενάντια στον πρόεδρο του 
Σωματείου Εργαζομένων στο ΜΕΤΡΟ Αντώνη Στα- 
ματόπουλο και τον Δημήτρη Κατσαφάδο, έναν από 
τους 280 απολυμένους συμβασιούχους του ΜΕΤΡΟ, 
πέρα από το ότι είναι μια πράξη εγκληματική, όπως 
και η επίθεση ενάντια στην Κωσταντίνα Κούνεβα, εί¬ 
ναι και μια πράξη συμβολική, που στόχο έχει ολόκλη¬ 
ρη την εργατική τάξη και ειδικά όλους όσους μέσα 
στις γραμμές της κρατάνε το φρόνημα ψηλά και δί¬ 
νουν σκληρούς αγώνες για την υπεράσπιση των συμ¬ 
φερόντων της. 

Η ηγεσία της ΠΑΣΚΕ στον ΗΣΑΠ, που εδώ και 
δυο χρόνια αρνείται κάθε αγώνα ενάντια στα μνημό¬ 
νια και κάθε κοινή δράση των δύο σωματείων, κάλεσε 
τον πρόεδρο του σωματείου του ΜΕΤΡΟ σε κοινή σύ¬ 
σκεψη στον Πειραιά. Εκεί επιτέθηκαν φραστικά στον 
Αντώνη Σταματόπουλο για την κριτική που ασκεί ενα¬ 
ντίον τους για την απεργοσπαστική και φιλοκυβερνη- 
τική τους στάση και ο συνδικαλιστής της ΠΑΣΚΕ και 
πρόεδρος των εργαζομένων του ΗΣΑΠ Κώστας Δή- 
μας, αφού τον απείλησε, πρωταγωνίστησε μαζί με μια 
ομάδα δολοφόνων τραμπούκων στον άγριο ξυλοδαρ¬ 
μό των δύο εργαζόμενων, που διακομίστηκαν στο Γε¬ 
νικό Κρατικό Νίκαιας. 

Αυτή η προσχεδιασμένη δολοφονική επίθεση ενά¬ 


ντια στους εργαζόμενους του ΜΕΤΡΟ δεν ήταν το 
αποτέλεσμα μιας διαμάχης μεταξύ συνδικαλιστών, 
όπως έτρεξαν να πουν τα αστικά ΜΜΕ. Αυτή η επί¬ 
θεση είναι το αποτέλεσμα της δολοφονικής πολιτικής 
ενάντια στους εργαζόμενους και την εφαρμογή της 
από τη συνδικαλιστική γραφειοκρατία, αυτή τη θανά¬ 
σιμη γάγγραινα, που έχει αναδειχθεί ο πιο πιστός υπη¬ 
ρέτης του συστήματος και ως το μεγαλύτερο εμπόδιο 
για την ανάπτυξη των αγώνων των εργαζομένων. 

Το μακρύ χέρι της γραφειοκρατίας, που με τη βοή¬ 
θεια του κράτους/παρακράτους χτυπά και τρομοκρα¬ 
τεί τους αγωνιστές εργαζόμενους πρέπει να κοπεί! Οι 
εργαζόμενοι πρέπει να δώσουν άμεσα την απάντησή 
τους σε τέτοιου είδους φασιστικές πρακτικές, να πά¬ 
ρουν στα χέρια τους τα σωματεία τους, διώχνοντας τη 
θανάσιμη γάγγραινα των γραφειοκρατών και προχω¬ 
ρώντας στην κλιμάκωση του αγώνα με απεργίες διάρ¬ 
κειας και καταλήψεις για την ανατροπή της χούντας 
του μνημονίου και των τοκογλύφων, που μας μετατρέ¬ 
πει σε κολίγους του 21ου αιώνα. 

Να τιμωρηθούν άμεσα οι ηθικοί και φυσικοί αυ¬ 
τουργοί της δολοφονικής επίθεσης! 

Οι εργαζόμενοι δεν τρομοκρατούνται - Να τσα¬ 
κίσουμε τους τραμπούκους και τους πολιτικούς τους 
υποκινητές! 

Κινητοποιήσεις στα Φροντιστήρια 
«Μπαχαράκη» 

Το βάθεμα της οικονομικής κρίσης και η προσπάθεια κα¬ 
τάργησης των εργατικών δικαιωμάτων που επιχειρεί η κυβέρ¬ 
νηση μέσω του μνημονίου και του μεσοπρόθεσμου προγράμ¬ 
ματος, έχει αυξήσει την επιθετικότητα της εργοδοσίας απένα¬ 
ντι στους εργαζόμενους. 

Στο χώρο των φροντιστηρίων, ακόμα και την περίοδο που 
η οικονομική κρίση δεν είχε εκδηλωθεί με τη σημερινή σφο- 
δρότητα, η μερική απασχόληση με συμβάσεις εργασίας ορι¬ 
σμένου χρόνου αποτελούσε την αποκλειστική μορφή εργα¬ 
σίας. Σήμερα -και με δεδομένη την αυξημένη ανεργία- οι ερ¬ 
γαζόμενοι εκπαιδευτικοί στα φροντιστήρια δέχονται μια άνευ 
προηγουμένου επίθεση με μειώσεις μισθών έως και 50%, κα¬ 
τάργηση επιδομάτων-δώρων, απλήρωτη και ανασφάλιστη ερ¬ 
γασία με ελαστικά ωράρια κ.α. 

Η μεγάλη ανεργία των εκπαιδευτικών, μετά και την δρα¬ 
ματική μείωση των προσλήψεων στο Δημόσιο, έχει αποχαλι¬ 
νώσει τους εργοδότες. Η εργοδοσία στα φροντιστήρια Μέ¬ 
σης Εκπαίδευσης «Μπαχαράκη» (ένα από τα μεγαλύτερα 
φροντιστηριακά συγκροτήματα της Θεσσαλονίκης), εκμε¬ 
ταλλευόμενη την ανασφάλεια των εκπαιδευτικών, επιβάλει 
την ελαστική και κακοπληρωμένη εργασία. Κάθε χρόνο προ¬ 
σλαμβάνονται στο φροντιστήριο αρκετοί έμπειροι καθηγητές 
για λιγοστές ώρες. Με την τακτική αυτή, η εργοδοσία -εκτός 
από την ευελιξία στο πρόγραμμα λειτουργίας- διαλύει τη συ¬ 
νοχή των συναδέλφων, προωθώντας τον ανταγωνισμό. Την 
ίδια στιγμή, παραβιάζει κατάφορα τη Συλλογική Σύμβαση Ερ¬ 
γασίας και την εργατική νομοθεσία, δεν καταβάλει το προ- 
βλεπόμενο από το νόμο ωρομίσθιο, δεν πληρώνει το προσω¬ 
πικό κατά τις ημέρες των διακοπών Χριστουγέννων και Πά¬ 
σχα και δεν καταβάλει την αποζημίωση άδειας με τη λήξη της 
σύμβασης. 

Στις 9/11, μόλις λίγες μέρες πριν την έναρξη των μαθημά¬ 
των, ανακοινώθηκε στον καθηγητή Φυσικής Γ. Παπαγιάννη 
(εργάζεται στο φροντιστήριο από το 2007) ότι δεν θα ανανε¬ 
ωθεί η σύμβασή του τη νέα χρονιά. Ο λόγος είναι το γεγονός 
ότι αντέδρασε στην πρόταση της εργοδοσίας για τετράωρη 
εβδομαδιαία απασχόληση και διεκδίκησε δεδουλευμένα που 
του οφείλονταν. Η εκδικητική και καταχρηστική απόλυση / 
μη επαναπρόσληψή του συναδέλφου, συνδέεται αναμφισβή¬ 
τητα με την συνδικαλιστική του ιδιότητα και δράση. Ο Γ. Πα- 
παγιάννης είναι αγωνιστής της Αντεπίθεσης των Εκπαιδευτι¬ 
κών και αποτελεί ιδρυτικό μέλος του Σωματείου Μισθωτών 
Εκπαιδευτικών Θεσ/νίκης (ΣΜΕΘ) στην ιδιωτική εκπαίδευση 
(φροντιστήρια, ΙΕΚ, ΚΕΚ, ωδεία, γυμναστήρια, βρεφονηπια¬ 
κοί σταθμοί κλπ.). Από το 1999 έως το 2010 εκλεγόταν συνε¬ 
χόμενα στο ΔΣ του ΣΜΕΘ, ενώ τον Οκτώβριο του 2009 πρω¬ 
τοστάτησε μαζί με άλλους ωρομίσθιους και αναπληρωτές εκ¬ 
παιδευτικούς της α’ βάθμιας και β’ βάθμιας εκπαίδευσης στη 
δημιουργία του Πανελλαδικού Σωματείου Ελαστικά Απασχο¬ 
λούμενων Εκπαιδευτικών, στο οποίο σήμερα είναι πρόεδρος. 

Από την στιγμή κοινοποίησης της απόλυσης, το ΣΜΕΘ 
έχει ξεκινήσει έναν αγώνα για την επαναπρόσληψή του συ¬ 
ναδέλφου. Ο εργοδότης, από τις πρώτες μέρες των κινητο¬ 
ποιήσεων, έστειλε εξώδικο προς αυτόν και προς το Σωματείο, 
απειλώντας με μηνύσεις αν δεν σταματήσουν οι παραστάσεις 
διαμαρτυρίας έξω από το φροντιστήριο. Ταυτόχρονα, εντεί- 
νοντας την επίθεσή του, ξεκίνησε μια απίστευτη εκστρατεία 
αφόρητων πιέσεων προς τους συναδέλφους για να υπογρά¬ 
ψουν ένα κατάπτυστο και συκοφαντικό κείμενο, που καταγ¬ 
γέλλει και στρέφεται κατά του συνάδελφου, του Σωματείου 
αλλά και του συγκεκριμένου αγώνα. 

Όμως, η έντονη αντίδραση της πλειοψηφίας των καθηγη¬ 
τών του φροντιστηρίου να υπογράψουν το κείμενο, η αναφο¬ 
ρά της Επιθεώρησης Εργασίας για παράνομη απόλυση κα¬ 
θώς και οι συνεχιζόμενες κινητοποιήσεις, έχουν οδηγήσει σε 
αδιέξοδο την εργοδοσία. Ο αγώνας του ΣΜΕΘ εδώ και τρεις 
μήνες δεν θα σταματήσει παρά μόνο όταν ο συνάδελφος- 
συνδικαλιστής Γ. Παπαγιάννης επαναπροσληφθεί και η εργο¬ 
δοσία ανακαλέσει το απαράδεχτο εξώδικο και το κατάπτυστο 
κείμενο υπογραφών που διακινεί. 

Σωματείο Μισθωτών Εκπαιδευτικών Θεσσαλονίκης 

«Η Κίνα δεν μπορεί να σώσει τον 
κόσμο από την κρίση» 

τον οικονομολόγον Ζ. Σανού 
Μετάφραση από το ΙηίβνηαΙΐοηαΙ 
νΐβ\νροΐηί τον Νοέμβριον 
(οι νπογραμμίσεις δικές μας) 


Ε νώ η Βόρεια Αμερική και η Ευ¬ 
ρώπη έπληγησαν έντονα από 
τη διεθνή κρίση του 2008, η 
Κίνα αντιστάθηκε χάρη σ’ ένα σχέδιο 
σωτηρίας που συνδύαζε τεράστιες 
δημόσιες δαπάνες, χαμηλά επιτόκια 
και επιδότηση της κατανάλωσης [...]. 

Μια πιο προσεκτική ματιά απο¬ 
καλύπτει ότι τα πραγματικά προβλή¬ 
ματα βρίσκονται μπροστά. Οι Κινέ¬ 
ζοι εργάτες δεν ανέχονται άλλο πια 
την υπερεκμετάλλευση. Το καλοκαί¬ 
ρι του 2010 εξαπλώθηκε ένα απεργι- 
ακό κύμα [...] για αυξήσεις στους μι¬ 
σθούς, βελτίωση των συνθηκών ερ¬ 
γασίας και το δικαίωμα να οργανώ¬ 
νονται και να διαπραγματεύονται. Ο 
πληθωρισμός, ιδίως στα τρόφιμα, που 
αυξάνεται γοργότερα από τα μέσα 
του 2010, προσθέτει ένα ακόμα πρό¬ 
βλημα στους εργαζόμενους και μια 
επιπλέον ανησυχία στην κυβέρνηση 
[...] που κάνει ότι μπορεί προκειμένου 
να αποτρέψει κάθε «μόλυνση» από 
τις δημοκρατικές επαναστάσεις στις 
αραβικές χώρες [...]. 

Η επίδραση της κρίσης, υπήρξε, 
ως τώρα, περιορισμένη στην Ασία και 
την Κίνα. Οι ασιατικές τράπεζες δεν 
είχαν δεσμευτεί ιδιαίτερα με επισφα¬ 
λή δάνεια και τοξικά προϊόντα, αντί¬ 
θετα από τις ευρωπαϊκές. Οι ασιατι¬ 
κές χώρες δεν στηρίχθηκαν για χρη¬ 
ματοδότηση στα βραχυπρόθεσμα κε¬ 
φάλαια και τραπεζικά δάνεια [...] Οι 
περισσότερες και ιδίως η Κίνα είχαν 
συσσωρεύσει τεράστια νομισματικά 
αποθέματα και κατάφεραν να αντι¬ 
μετωπίσουν τη φυγή κεφαλαίων στα 
τέλη του 2008. 

Οι ασιατικές χώρες επλήγησαν 
κυρίως από την πτώση των εξαγωγών 
τους λόγω της κάμψης της ζήτησης 
σε Βόρεια Αμερική και Ευρώπη. [...] 
Προκειμένου να απορροφήσουν 
το σοκ [...] εφάρμοσαν πρωτόγνω¬ 
ρα -για την περιοχή- σχέδια διάσω¬ 
σης, αντίθετα απ’ ό,τι το 1997-1999, 
όταν τα σχέδια «δομικής προσαρμο¬ 
γής» του ΔΝΤ επιδείνωσαν την κρί¬ 
ση. Το σχέδιο της Κίνας τραβάει την 
προσοχή λόγω του μεγέθους του: 585 
δις δολάρια (13,3% του ΑΕΠ) επρό- 
κειτο να δαπανηθούν σε διάστημα 
δύο ετών. Τα σχέδια διάσωσης των 
ασιατικών χωρών ανέρχονταν κατά 
μέσο όρο στο 7,5% του ΑΕΠ, ένα¬ 
ντι 2,8% στις χώρες του 07. Επιπλέ¬ 
ον [...] προσανατολίζονταν περισσό¬ 
τερο στις δημόσιες δαπάνες [...]. Οι 
ασιατικές χώρες πρόσφεραν το 80% 
της αύξησης δημόσιων δαπανών σε 
σύγκριση με 20% από τις χώρες του 
020. [...] Αυτές οι δημόσιες δαπά¬ 
νες συνοδεύτηκαν από μια επεκτατι¬ 
κή νομισματική πολιτική. Το μέσο επι¬ 
τόκιο των κεντρικών ασιατικών τρα¬ 
πεζών μειώθηκε 2,25 μονάδες, πέντε 
φορές περισσότερο απ’ ό,τι στην προ¬ 
ηγούμενη κρίση. Το τραπεζικό σύ¬ 
στημα συνέχισε να δουλεύει, ενισχύ- 
οντας την ανάπτυξη. 

Σε χώρες όπως το Βιετνάμ και η 
Κίνα, η επεκτατική νομισματική πο- 



λ ιτ ική 
(και όχι 
οι δημό¬ 
σιες δα¬ 
πάνες) 
έπαιξε 
κυρίαρ¬ 
χο ρόλο. 

[... ] η επέκταση της πίστωσης ήταν 
αυτή που πρωταγωνίστησε το 2009 
με μια θεαματική αύξηση 31%. Έπεσε 
και αυτή το 2010 στο 4%, όταν η κινέ¬ 
ζικη κυβέρνηση αποφάσισε να «καλ¬ 
μάρει» την οικονομία, ώστε να απο¬ 
τρέψει το «εύκολο χρήμα» και μαζί 
μια νέα κερδοσκοπική φούσκα [...]. 

Δεύτερο, η κατανάλωση των νοι¬ 
κοκυριών παρέμεινε σταθερή, καθώς 
η απασχόληση δεν κατέρρευσε [...] 
ιδίως στην Κίνα, εκατοντάδες χιλιά¬ 
δες εσωτερικοί μετανάστες εργάτες 
επέστρεψαν στο εσωτερικό της χώ¬ 
ρας το χειμώνα του 2008 ή έμειναν 
εκεί ως τον Φεβρουάριο του 2009. 
Επειδή, όμως, η οικονομία ανέκαμψε 
την άνοιξη του 2009, πολλοί από αυ¬ 
τούς ξαναγύρισαν στις πόλεις, καθώς 
εκεί μπορούν να βρουν πιο καλοπλη¬ 
ρωμένες δουλειές. 

Τρίτο, [...] οι κινέζικες εξαγωγές 
έπεσαν [...] αλλά δεν κατέρρευσαν 
και σύντομα ανέκαμψαν [...]. Με δε¬ 
δομένη την υψηλή συμμετοχή (γύρω 
στο 50%) των εισαγωγών στο κόστος 
των κινέζικων εξαγωγών, η πτώση 
των εισαγωγών κατά το ίδιο ποσοστό 
με τις εξαγωγές διατήρησε το ισοζύ¬ 
γιο τρεχουσών συναλλαγών σχεδόν 
διαρκώς θετικό (αν και μειώθηκε σε 
μέγεθος). Αυτό αποκαλύπτει τόσο 
την ανθεκτικότητα της Κίνας απέ¬ 
ναντι στα εξωτερικά σοκ, όσο ταυ¬ 
τόχρονα και τις αδυναμίες της. 

Ο μύθος της αποσύνθεσης της 
Ασίας από τον υπόλοιπο κόσμο. [... ] 
Για να είναι λιγότερο ευάλωτες στην 
κρίση [...] η Ανατολική και Νοτιοα¬ 
νατολική Ασία χρειάζεται να απορρο¬ 
φήσουν ένα σημαντικό και αυξανόμε¬ 
νο κομμάτι της παραγωγής τους σε 
τελικά προϊόντα. Παρόλο που το εσω¬ 
τερικό εμπόριο της Ανατολικής Ασίας 
έχει αυξηθεί από την έναρξη της κρί¬ 
σης, δεν έχει όμως φτάσει σε επίπεδο 
να μπορεί να αποσβέσει την παγκό¬ 
σμια συρρίκνωση του εμπορίου. [...] 
η Κίνα και η υπόλοιπη Ασία απέχουν 
ακόμα πολύ από το να παραγκωνί¬ 
σουν τις ΗΠΑ, που έχουν τις μεγα¬ 
λύτερες [...] Η πιο αισιόδοξη πρό¬ 
βλεψη [...] δείχνει ότι, με τους σημερι¬ 
νούς ρυθμούς, οι 22 ασιατικές χώρες 
της «αναπτυσσόμενης Ασίας» θα ξε- 
περάσουν την κατανάλωση των χω¬ 
ρών του ΟΟΣΑ μέχρι το 2030. Όλες 
αυτές οι προβλέψεις στηρίζονται σε 
αισιόδοξα σενάρια και απέχουν πολύ 
από το να είναι σίγουρες με δεδομένη 
την τρέχουσα διεθνή κρίση. 

Για να «αποσυνδεθεί» από τον 
υπόλοιπο κόσμο (τουλάχιστον σχετι¬ 
κά, καθώς δεν μπορεί να υπάρξει μια 
απόλυτα ανεξάρτητη περιοχή [...]), η 
Ασία και κυρίως η Κίνα πρέπει να εξι¬ 


σορροπήσει την οικονομία της περι¬ 
ορίζοντας την ανάπτυξη που βασίζε¬ 
ται στις εξαγωγές και διευρύνοντας 
την εγχώρια αγορά. [...] η Κίνα πρέ¬ 
πει να επανεκτιμήσει, εν μέρει, τη 
συναλλαγματική της ισοτιμία ώστε 
να μειώσει την τιμή των εισαγωγών 
της -και έτσι το κόστος των προϊό¬ 
ντων που παράγει για την εσωτερική 
αγορά- και να κάνει τις εξαγωγές λι¬ 
γότερο επικερδείς απ’ ό,τι τώρα. Δεύ¬ 
τερο και πιο σημαντικό, πρέπει να αυ¬ 
ξήσει σημαντικά τους πραγματικούς 
μισθούς [...], ώστε η εσωτερική κα¬ 
τανάλωση να μπορέσει να ανακάμ¬ 
ψει από το σημερινό εξαιρετικά χαμη¬ 
λό επίπεδο (35% του ΑΕΠ). Αυτή εί¬ 
ναι η πλέον ευαίσθητη απόφαση κα¬ 
θώς οι κινέζοι καπιταλιστές και γρα¬ 
φειοκράτες έχουν συνηθίσει να ζουν 
πλουσιοπάροχα χάρη στα τεράστια 
κέρδη που παρέχουν οι κρατικές και 
οι ιδιωτικές επιχειρήσεις στις πλάτες 
των υπερεκμεταλλευόμενων εργα¬ 
ζομένων. Τρίτο, πρέπει να αυξήσει το 
επιτόκιο, που είναι σήμερα πολύ χα¬ 
μηλό, ώστε να αποθαρρύνει τις πολύ 
υψηλές επενδύσεις στη βιομηχανία 
έντασης κεφαλαίου και να επαναπρο- 
σανατολίσει την οικονομία ευνοώ¬ 
ντας τις εγχώριες υπηρεσίες όπως εκ¬ 
παίδευση, υγεία, στέγαση, πολιτισμός 
και ελεύθερος χρόνος [...] έχει κάνει 
κάποια πρόοδο προς αυτή την κατεύ¬ 
θυνση αλλά απέχει ακόμα πολύ από 
τον αντικειμενικό στόχο. 

Μπορεί η Κίνα να αντισταθεί σε 
μια νέα ύφεση; Το 2011, η διεθνής 
κρίση μπήκε σε μια νέα φάση. [...] 
Μια δεύτερη ύφεση είναι καθ’ οδόν 
και θα υπάρξει μια δεύτερη καθίζηση 
του παγκόσμιου εμπορίου. Οι κινέζι¬ 
κες και ασιατικές εξαγωγές θα πλη¬ 
γούν και πάλι [... ] 

Η Κίνα και η Ασία δεν μπορούν να 
ξεκινούν μια πολιτική μαζικών δημό¬ 
σιων δαπανών ή να επεκτείνουν μαζι¬ 
κά την πίστωση κάθε δυο χρόνια. Τα 
τελευταία σχέδια διάσωσης έχουν δη¬ 
μιουργήσει προβλήματα [...]: στην πε¬ 
ρίπτωση της Κίνας, απότομη αύξη¬ 
ση των μη εξυπηρετούμενων δανεί¬ 
ων στις τράπεζες, πληθωρισμό, κερ¬ 
δοσκοπικές φούσκες στα ακίνητα 
και στο χρηματιστήριο. [...] η σωτη¬ 
ρία των τραπεζών και των εξαιρετικά 
χρεωμένες τοπικών αρχών θα κόστι¬ 
ζε πολλά και αν οι εργαζόμενοι πρέπει 
να πληρώσουν, με τον ένα ή τον άλλο 
τρόπο, η εξισορρόπηση της ανάπτυ¬ 
ξης προς όφελος της εγχώριας ζήτη¬ 
σης θα πρέπει να μετατεθεί πιο μα¬ 
κροπρόθεσμα - και μαζί του ο μύθος 
ότι η Κίνα [...] θα καταφέρει να βγά¬ 
λει τον κόσμο από την κρίση. 



στον κόσμο.. 


ΗΠΑ 

Με μεγάλες αλλά μάταιες «επιχειρήσεις-σκούπα» προ¬ 
σπαθεί η αμερικάνικη αστυνομία να ξεμπερδέψει με το κί¬ 
νημα καταλήψεων. Περισσότεροι από 1.500 αστυνομικοί 
επιστρατεύτηκαν στις 30 Νοέμβρη στο Λος Άντζελες για 
να διαλύσουν το κέντρο διαμαρτυρίας σε πάρκο απέναντι 
από το δημαρχείο. Συνελήφθησαν περισσότεροι από 200 
αγωνιστές, ωστόσο η κατασκήνωση συνεχίστηκε σε δι¬ 
πλανό πάρκο, όπου το βράδυ πραγματοποιήθηκε εκ νέου 
λαϊκή συνέλευση. 

Ανάλογη επίθεση με 50 συλλήψεις εξαπολύθηκε στη 
Φιλαντέλφια. Αμέσως πραγματοποιήθηκε διαδήλωση από 
εκατοντάδες πολίτες που απαίτησαν την άμεση απελευθέ¬ 
ρωση των συλληφθέντων. 

Στο Πανεπιστήμιο Ντέιβις της Καλιφόρνια η πρύτανης 
κάλεσε την αστυνομία, η οποία ψέκασε με σπρέι πιπεριού 
τους φοιτητές που έχουν κατασκηνώσει στο χώρο του πα¬ 
νεπιστημίου. Οι φοιτητές αμέσως μετά πραγματοποίησαν 
παράσταση διαμαρτυρίας ενάντια στην αστυνομία και την 
πρυτανεία. 

ΜΕΓΑΛΗ ΒΡΕΤΑΝΙΑ 

Στις 30 Νοέμβρη, πραγματοποιήθηκε η μαζικότερη 
απεργία στο δημόσιο τομέα από το 1926. 30 συνδικαλιστι¬ 
κές οργανώσεις, πάνω από 2,5 εκατομμύρια απεργοί και 
σχεδόν 100.000 διαδηλωτές σε όλη τη χώρα αγωνίστηκαν 
για να σταματήσουν: α) την αντιασφαλιστική μεταρρύθ¬ 
μιση, που αυξάνει τις εργατικές εισφορές, μειώνει τις ερ- 
γοδοτικές και προωθεί τη συνταξιοδότηση στα 67 έτη για 
όλους, β) το διετές πάγωμα μισθών, γ) τις απολύσεις και τις 
άγριες περικοπές δημόσιων δαπανών. 

Από την άλλη, αγωνιστές του κινήματος «Καταλάβετε 
το Χρηματιστήριο» κατέλαβαν το μέγαρο Ρ&πΙοπ Ηουεε 
στο κέντρο του Λονδίνου, όπου στεγάζονται τα γραφεία 
της εταιρείας εξόρυξης Χδίιπί&. Ο διευθυντής της έλαβε τις 
υψηλότερες αποδοχές από όλα τα στελέχη των επιχειρήσε¬ 
ων του δείκτη ΡΤ5Ε 100, κι ενώ η συγκεκριμένη εταιρεία 
εμφανίζει... ζημιές. Η αστυνομία εκκένωσε βίαια το κτή¬ 
ριο και προχώρησε σε πάνω από 20 συλλήψεις. 

ΒΟΥΛΓΑΡΙΑ 

Στις 30 Νοέμβρη, πάνω από 20.000 απεργοί διαδήλω¬ 
σαν στη Σόφια ενάντια στην αντιασφαλιστική μεταρρύθ¬ 
μιση, την κατάργηση των υπερωριών στο Δημόσιο και τη 
γενικότερη πολιτική λιτότητας και απαίτησαν την παραί¬ 
τηση της κυβέρνησης Μπορίσοφ. Κάτω από την πίεση των 
κινητοποιήσεων η ψήφιση του αντιασφαλιστικού νομο¬ 
σχεδίου αναβλήθηκε. Στην απεργία συμμετείχαν οι δύο με¬ 
γαλύτερες εργατικές συνομοσπονδίες ΚΝ5Β και Ροάάετ- 
)Ιω, οι καθηγητές, οι μεταλλεργάτες και οι σιδηροδρομι¬ 
κοί (που βρίσκονται σε κινητοποιήσεις για πάνω από ένα 
μήνα, αντιστεκόμενοι στις μαζικές απολύσεις). 

Οι αγρότες, που πραγματοποιούν εδώ και πολλές 
εβδομάδες μεγάλες κινητοποιήσεις (απαιτώντας αύξηση 
της χρηματοδότησης του αγροτικού τομέα), την ημέρα 
της Γενικής Απεργίας έκλεισαν τον οδικό κόμβο Πετολί- 
τσκα και τη γέφυρα Ντουνάβ Μοστ. 

ΙΝΔΙΑ 

Χιλιάδες Ινδοί διαδήλωσαν ενάντια στη συμμετο¬ 
χή της Ινδίας στους Ολυμπιακούς του Λονδίνου, επειδή 
ένας από τους μεγαλύτερους χορηγούς των αγώνων είναι 
η πολυεθνική ϋονν ΟΗεηιίε&Ι, που εξαγόρασε τη διαβόητη 
ΙΜοη Ο&τύίιίε. Η ΙΜοη Ο&τύίιΐε είναι η εταιρεία που ευ- 
θύνεται για το θάνατο χιλιάδων πολιτών και τη δηλητηρί¬ 
αση δεκάδων χιλιάδων το 1984 στο Μπομπάλ. Η εξαγορά 
ήταν σωτήρια για αυτήν, αφού με ένα μικρό πρόστιμο 470 
εκ. δολαρίων γλιτώνει οριστικά από την ινδική δικαιοσύνη 
και τις απαιτήσεις των θυμάτων. Το θράσος της ινδικής κυ¬ 
βέρνησης, που αδιαφορεί για τα θύματα και σπαταλά δη¬ 
μόσιο χρήμα για τη συμμετοχή στους Ολυμπιακούς Αγώ¬ 
νες, εξόργισε τις ινδικές μάζες, που βγήκαν στους δρόμους 
και επιτέθηκαν με πέτρες στην αστυνομία όταν η τελευ¬ 
ταία προσπάθησε να διαλύσει τη συγκέντρωση. 

Παράλληλα, το Εθνικό Κογκρέσο της Σόνια Γκάντι 
αλλά και διάφορες τοπικές κυβερνήσεις προωθούν την 
επιχείρηση καταστολής «Πράσινο Κυνήγι», φυλακίζοντας, 
βασανίζοντας και δολοφονώντας αγωνιστές. Σ’ αυτό το 
πλαίσιο εντάσσεται η σύλληψη και η δολοφονία από τις ει¬ 
δικές δυνάμεις, στις 24 Νοέμβρη, του μέλους του Πολιτι¬ 
κού Γραφείου του μαοϊκού ΚΚ Ινδίας Κοτεσβάρα Ράο, με 
εντολή της «κομουνίστριας» πρωθυπουργού της Δυτικής 
Βεγγάλης, Μαμάτα Μπάνερτζι (στη Δ. Βεγγάλη κυβερνά 
το ΚΚ Ινδίας). Την 1η Ιούλη 2010 είχε δολοφονηθεί και ο 
Αζάντ, εκπρόσωπος τύπου του μαοϊκού ΚΚ. 

Ισπανία 

Βοναπαρτισμός και Κινεζοποίαση της πολιτικής ζωής 


Ο ι εκλογές της 20ης Νοεμβρίου 
στην Ισπανία είχαν (όπως έβρι¬ 
θε όλος ο αστικός τύπος) νικη¬ 
τή πολύ πριν κλείσουν οι κάλ¬ 
πες. Η ισπανική ολιγαρχία, οι ιμπεριαλιστές 
και το διεθνές χρηματοπιστωτικό κεφάλαιο 
είχαν ήδη ανακοινώσει και το πρόγραμμα το 
οποίο θα εφάρμοζε ο νικητής της εκλογικής 
φάρσας: το ισπανικό κράτος οφείλει να πλη¬ 
ρώσει το ογκώδες χρέος του εξοντώνοντας 
την εργατική τάξη και τα λαϊκά στρώματα. 

Πίσω από τους φαινομενικά νικητές των 
εκλογών, τον Μαριάνο Ραχόι και το συντη¬ 
ρητικό δεξιό Λαϊκό Κόμμα (Λ.Κ.), ο πραγμα¬ 
τικός νικητής είναι ο βοναπαρτισμός και η κι- 
νεζοποίηση της πολιτικής ζωής, που με γρή¬ 
γορους ρυθμούς πραγματοποιείται στην Ευ¬ 
ρώπη, στη μια χώρα μετά την άλλη. Ο ισπα¬ 
νικός λαός «καλέστηκε» στις κάλπες αφότου 
«για το καλό της πατρίδας» πραγματοποιή¬ 
θηκε ένα τερατώδες πολιτικό πραξικόπημα: 
η αστραπιαία αλλαγή του συντάγματος σε 
επίπεδο αρχηγών των δύο μεγάλων κομμά¬ 
των και η επιβολή στο σύνταγμα το έλλειμ¬ 
μα του προϋπολογισμού να μην ξεπερνάει το 
3% του ΑΕΠ. Επί της ουσίας, πρόκειται για 
την πιστή εφαρμογή των αποφάσεων Μέρ- 
κελ και Σαρκοζί, που για να σώσουν το κα- 
ταρρέον ευρώ και την ΕΕ οδηγούν τους ευ- 
ρωπαίους εργαζόμενους στο εκτελεστικό 
απόσπασμα. 

Παρόλη την καλοστημένη οπερέτα από 
όλα τα ευρωπαϊκά μέσα για τη «μεγάλη 
νίκη» της δεξιάς στην Ισπανία, οι αριθμοί βε¬ 
βαιώνουν πως το εκλογικό σώμα έδωσε ένα 
γερό χαστούκι στο πολιτικό σύστημα και 
στα κόμματα του κεφαλαίου, το Λ.Κ. και το 
Σοσιαλιστικό Κόμμα (Σ.Κ.). Το Λ.Κ. έλαβε 
44,61% (από 39,94% το 2008) και 186 έδρες. 
Ωστόσο, παρόλο που λόγω ενός κατάπτυ¬ 
στου εκλογικού νόμου κέρδισε την πλειοψη- 
φία, είχε αύξηση λιγότερο από πεντακόσιες 
χιλιάδες ψήφους, ενώ το Σ.Κ. γνώρισε μια 


ιστορική καταστροφή, χάνοντας σχεδόν 4,5 
εκατομμύρια ψήφους και παίρνονβοναπαρ- 
τισμού τας το 28,73% από 43,87% το 2008. 

Η απομάκρυνση των ισπανών εργαζο¬ 
μένων από τα κόμματα που εναλλάσσονται 
στην εξουσία τόσα χρόνια και διαχειρίστη¬ 
καν την κρίση αντανακλάται και στα αποτε¬ 
λέσματα των μικρότερων κομμάτων και ιδι¬ 
αίτερα της Αριστεράς. Η Ενωμένη Αριστε¬ 
ρά (κόμμα μέλος της Ευρωπαϊκής Αριστε¬ 
ρός), ρεφορμιστικός σχηματισμός παρόμοι¬ 
ος με το ΣΥΝ/ΣΥΡΙΖΑ, έλαβε 1.678.850 ψή¬ 
φους και ποσοστό 6,92% από 3,77% το 2008 
και 11 έδρες, από 2 το 2008. Η μεγαλύτερη 
έκπληξη ήρθε βέβαια από τη Χώρα των Βά¬ 
σκων, όπου, παρά τις απαγορεύσεις και τις 
διώξεις, το «ΑΜΑΪΟΥΡ», μέτωπο αποτελού- 
μενο από αριστερές οργανώσεις που υπο¬ 
στηρίζουν την ανεξαρτησία της Χώρας των 
Βάσκων, κέρδισε την απόλυτη πλειοψηφία 
στην τοπική βουλή. Στην Καταλονία η πλει¬ 
οψηφία πέρασε στους αντιδραστικούς εθνι- 
κιστές του κόμματος Σύγκληση και Ενότητα 
(αυ), οι οποίοι ανέλαβαν «έργο» την επό¬ 
μενη μέρα των εκλογών, ανακοινώνοντας 
την απόλυση όλων των συμβασιούχων, που 
καλύπτουν το 30% του προσωπικού στην το¬ 
πική αυτοδιοίκηση και ανέρχονται συνολικά 
σε 203.000 εργαζόμενους. Οι απολύσεις συ¬ 
νοδεύονται από περικοπές σε μισθούς και 
επιδόματα, αλλαγές στις εργασιακές σχέ¬ 
σεις και κλείσιμο υπηρεσιών, που γυρίζουν 
30 χρόνια πίσω τις μισθολογικές και εργα¬ 
σιακές συνθήκες των εργαζόμενων αλλά 
και τις προσφερόμενες δημόσιες υπηρεσίες. 
Οι εργαζόμενοι ήδη έχουν αρχίσει τις πρώ¬ 
τες τους κινητοποιήσεις, με κλεισίματα δρό¬ 
μων, καταλήψεις δημοσίων κτηρίων και ακυ¬ 
ρώσεις των συνεδριάσεων των τοπικών συμ¬ 
βουλίων. 

Οι προβλέψεις για την ισπανική οικονο¬ 
μία το 2012 αναθεωρούνται συνεχώς προς 
το χειρότερο. Η ύφεση θα ξεπεράσει το 1,9%, 


ενώ η επίσημη ανεργία θα ανέλθει στο 23% 
(πάνω από 5 εκατομμύρια άνεργοι), αν «όλα 
πάνε καλά», δηλαδή η ισπανική κυβέρνηση 
πραγματοποιήσει τις υποσχέσεις της προς 
τους τοκογλύφους και τις αγορές για μείωση 
του ελλείμματος σε 4,4% του ΑΕΠ το 2012. 

Η νίκη του Λ.Κ. κάθε άλλο παρά «κα¬ 
θησύχασε» τους τοκογλύφους και τις αγο¬ 
ρές. Το χρηματιστήριο της Μαδρίτης έπε¬ 
σε 6,67% την πρώτη εβδομάδα της νέας κυ¬ 
βέρνησης και η πτώση του συνεχίζεται ανε¬ 
ξέλεγκτη. Τα επιτόκια δανεισμού της Ισπανί¬ 
ας έχουν εκτοξευτεί στα ύψη, κάνοντας αδύ¬ 
νατο μεσοπρόθεσμα το δανεισμό της χώ¬ 
ρας από τη διεθνή χρηματαγορά, ενώ οι οί¬ 
κοι αξιολόγησης προειδοποίησαν τη νέα κυ¬ 
βέρνηση για τα μέτρα που πρέπει να πάρει: 
περισσότερη λιτότητα, περικοπές, φορολο¬ 
γική μεταρρύθμιση κλπ. Ο Ραχόι δεν έχει κα¬ 
θόλου περιθώρια ελιγμών και ήδη έχει κα- 
λέσει σε «διάλογο» τα συνδικάτα και τις ερ- 
γοδοτικές ενώσεις για μια μεγάλη εργασια¬ 
κή μεταρρύθμιση, που θα είναι η ταφόπλα¬ 
κα για όσα εργασιακά δικαιώματα έχουν πα- 
ραμείνει όρθια. 

Μεταξύ των πιο σημαντικών αλλαγών 
είναι η κατάργηση του άρθρου 37 του Συ¬ 
ντάγματος, που κατοχυρώνει τη συλλογι¬ 
κή διαπραγμάτευση μεταξύ των εργοδοτών 
και των εκπροσώπων των εργαζομένων, και 
η επιβολή των ατομικών διαπραγματεύσεων 
σε όλα τα επίπεδα. Η συνδικαλιστική γρα¬ 
φειοκρατία των δύο μεγάλων συνομοσπον¬ 
διών (ΙΙΟΤ και ΟΟΟΟ), που έσπευσε να δη¬ 
λώσει τις καλές της προθέσεις για συμφωνία, 
είναι πλήρως υποταγμένη στα σχέδια της κυ¬ 
βέρνησης και ούτε θέλει, ούτε μπορεί να παί¬ 
ξει τον παραμικρό ρόλο οργάνωσης και ανα¬ 
συγκρότησης των εργαζομένων απέναντι 
στην πρωτοφανή επίθεση που δέχονται. 

Το ισπανικό προλεταριάτο και η νεο¬ 
λαία, ύστερα από έναν μακρύ λήθαργο, βγή¬ 
κε το προηγούμενο διάστημα στο προσκήνιο 



με δυναμικούς αγώνες. Το κίνημα των αγα- 
νακτισμένων, που ξεκίνησε από την Ισπανία 
και εξαπλώθηκε σαν πυρκαγιά σε όλη την 
Ευρώπη, μολύνοντας ακόμα και τις ΗΠΑ, 
έκανε σε όλους φανερή την πολιτική και κοι¬ 
νωνική κρίση που συνοδεύει την οικονομι¬ 
κή και έδωσε το έναυσμα για ένα νέο (έστω 
και πρωτόλειο) κύμα πολιτικοποίησης στην 
ισπανική νεολαία και τους εργαζόμενους 
που χτυπιούνται άγρια από τις συνέπειες της 
κρίσης. Οι απεργίες σε μεμονωμένους κλά¬ 
δους και επιχειρήσεις είναι πλέον συχνό φαι¬ 
νόμενο και ταυτόχρονα ανεβαίνει και η μα¬ 
χητικότητα των κινητοποιήσεων. Πολύ σύ¬ 
ντομα έχουμε να περιμένουμε μια νέα ανοδι¬ 
κή φάση των αγώνων στο Ισπανικό Κράτος, 
με πρωταγωνιστές την εργατική τάξη, τα λα¬ 
ϊκά στρώματα και τη νεολαία, που βιώνουν 
την κρίση του συστήματος με την καθημερι¬ 
νή τους εξόντωση. 

Μπροστά στην απόλυτη κατάρρευ¬ 
ση του ευρώ και της ΕΕ, η αλληλεγγύη των 
λαών και ο πανευρωπαϊκός συντονισμός των 
αγώνων, που πρέπει να ανοίξει την προοπτι¬ 
κή για μια πραγματική διέξοδο από την κα¬ 
πιταλιστική κρίση, είναι παραπάνω από ανα¬ 
γκαίος. Μια άλλη Ευρώπη των λαών, εργατι¬ 
κή, δημοκρατική, σοσιαλιστική, όχι μόνο εί¬ 
ναι αναγκαία αλλά είναι και η μοναδική δι¬ 
έξοδος από τη βαρβαρότητα της Ευρώπης 
του Κεφαλαίου και των Καπιταλιστών. 


Ιταλία: Χούντα ίων τραπεζιτών και του Κεφαλαίου 


Α πό το καλοκαίρι η ιταλική 
οικονομία βρίσκεται σε κα¬ 
τάσταση ουσιαστικής χρε¬ 
οκοπίας. Το ιλιγγιώδες δη¬ 
μόσιο χρέος των 2 τρισε¬ 
κατομμυρίων ευρώ (άλλο τόσο περίπου εί¬ 
ναι και το ιδιωτικό χρέος) αποτέλεσε ιδανι¬ 
κό στόχο για τους μαφιόζους των «αγορών» 
και το επιτόκιο δανεισμού της Ιταλίας έφτα¬ 
σε πολύ σύντομα τα επίπεδα του 7%, μεγα¬ 
λύτερα και από αυτά που οδήγησαν την Ελ¬ 
λάδα και άλλες χώρες στο διαβόητο «μηχα¬ 
νισμό στήριξης» και στα διαρκή μνημόνια. 
Τα σκληρά αντεργατικά μέτρα που πήρε τον 
Ιούλη η παραποιούσα κυβέρνηση του Μπερ- 
λουσκόνι όχι μόνο δεν βελτίωσαν την κα¬ 
τάσταση, αλλά, όπως και σε όλες τις χώρες 
που εφαρμόστηκαν οι «συνταγές» του ΔΝΤ, 
έφεραν ακόμα πιο κοντά την πλήρη χρεοκο¬ 
πία. Η «διάσωση» της Ιταλίας απαιτεί τερά¬ 
στια ποσά, τα οποία ΕΕ και ΔΝΤ είναι αδύ¬ 
νατο να συγκεντρώσουν, τουλάχιστον χωρίς 
άμεση συμβολή της Κίνας και άλλων ισχυ¬ 
ρών οικονομιών. Ετσι, το αδιέξοδο στο οποίο 
έχει περιέλθει η τρίτη μεγαλύτερη οικονομία 
της Ευρωζώνης (σε συνδυασμό με την κατά¬ 
σταση της Ισπανίας και άλλων χωρών) απει¬ 
λεί με κατάρρευση το ευρώ αλλά και την ΕΕ 
συνολικά. 

Η όξυνση της οικονομικής αλλά και της 
ακόμη βαθύτερης πολιτικής κρίσης ανάγκα¬ 
σαν την ιταλική αστική τάξη, όπως και συνο¬ 
λικά την ευρωπαϊκή, να παραδεχτεί ότι το σύ¬ 
στημά τους είναι αδύνατο πλέον να σταθεί με 
βάση τα παραδοσιακά του πολιτικά εργαλεία 


και κόμματα. Η αποσάθρωση των τελευταί¬ 
ων και η πλήρης απονομιμοποίησή τους στα 
μάτια των μαζών καθιστά αναγκαίες τις κυ¬ 
βερνήσεις συνεργασίας, όλων αν είναι εφικτό 
των αστικών κομμάτων, με κυρίαρχο το ρόλο 
των διαφόρων «τεχνοκρατών», δηλαδή έναν 
βοναπαρτισμό, μια ανοιχτή χούντα των τρα¬ 
πεζών και του κεφαλαίου. 

Τέτοια είναι και η κυβέρνηση του Μάριο 
Μόντι, που επιβλήθηκε στην Ιταλία μετά την 
παραίτηση του Μπερλουσκόνι, με τη στήρι¬ 
ξη του μπερλουσκονικού «Λαού της Ελευ¬ 
θερίας», των μεταλλαγμένων πρώην «ευ- 
ρωκομμουνιστών» του Δημοκρατικού Κόμ¬ 
ματος και των διάφορων «κεντρώων» κομ¬ 
μάτων. Η σύνθεσή της είναι χαρακτηριστι¬ 
κή: δεν περιλαμβάνει σχεδόν κανένα στέλε¬ 
χος των αστικών κομμάτων, παρά μόνο «τε- 
χνοκράτες», που στη μεγάλη τους πλειονό¬ 
τητα έχουν άμεση σχέση με τράπεζες, εταιρί¬ 
ες και την Ένωση Βιομηχάνων. Ο ίδιος ο Μό- 
ντι ενσαρκώνει το πρότυπο του Βοναπάρτη 
που έχει ανάγκη ο καπιταλισμός στη φάση 
της τελικής σήψης και παρακμής του: πρώην 
επίτροπος της ΕΕ και στέλεχος της Οοίδυταπ 
δ&οΐΐδ, επίλεκτο μέλος της λέσχης Μπίλντεν- 
μπεργκ και (μαζί με τον Παπαδήμο) της δι¬ 
αβόητης «Τριμερούς Επιτροπής», ενός επιτε¬ 
λείου των πιο αδίστακτων νεοφιλελεύθερων 
κομματιών του ευρωπαϊκού κεφαλαίου. 

Η νέα κυβέρνηση ανακοίνωσε σχεδόν 
αμέσως πακέτο μέτρων, που ανέρχονται συ¬ 
νολικά σε 30 δισεκατομμύρια ευρώ για τα 
επόμενα τρία χρόνια. Ο στόχος που έχει τεθεί 
είναι το 2013 ο προϋπολογισμός να είναι πλή¬ 


ρως ισοσκελισμένος, στα πλαίσια του «χρυ¬ 
σού κανόνα» των Μέρκελ -Σαρκοζί, δηλαδή 
της καταδίκης των λαών όλης της Ευρώπης 
σε διαρκή μνημόνια. Το μεγαλύτερο χτύπη¬ 
μα δίνεται στα ασφαλιστικά δικαιώματα των 
εργαζομένων. Τα όρια ηλικίας συνταξιοδότη- 
σης θα αυξηθούν σταδιακά ως το 2018 στα 
66 χρόνια για άνδρες και γυναίκες, απαιτώ¬ 
ντας μάλιστα να έχουν συμπληρωθεί 42 και 
41 χρόνια πλήρους ασφάλισης αντίστοιχα! 
Οι συντάξεις που ξεπερνούν τα 960 ευρώ θα 
«παγώσουν». Ο ΦΠΑ, από το ήδη τρομακτι¬ 
κό επίπεδο του 21%, θα αυξηθεί σε 23% τον 
Οκτώβρη του 2012 (δηλαδή στα ίδια επίπεδα 
με τα ελληνικά). Επιπλέον, επιβάλλεται ξανά 
φόρος στα ακίνητα, τρία χρόνια μετά την κα¬ 
τάργησή του και διάφορα μέτρα που διευκο¬ 
λύνουν τις απολύσεις και την «ελαστικοποίη- 
ση» των εργασιακών σχέσεων. Η πρόκληση 
προς τους ιταλούς εργαζόμενους συμπληρώ¬ 
νεται από το ρεσιτάλ της κυβερνητικής υπο¬ 
κρισίας, με την υπουργό Κοινωνικών Υποθέ¬ 
σεων Έλσα Φορνέρο να παριστάνει τη δα- 
κρυσμένη (!) κατά την ανακοίνωση των μέ¬ 
τρων, ενώ ο Μόντι δήλωσε ότι θα επιστρέφει 
το μισθό του στο ιταλικό δημόσιο. 

Η συνδικαλιστική γραφειοκρατία έσπευ¬ 
σε να δηλώσει τη νομιμοφροσύνη της στο 
νέο καθεστώς. Σύμφωνα με το γραμματέα της 
συνομοσπονδίας ΟΙ5Ε Ραφαέλε Μπονάνι, το 
πρόβλημα είναι ότι «τα μέτρα βαραίνουν μόνο 
τις πλάτες των εργαζομένων και των συνταξι¬ 
ούχων», ενώ η Σουζάνα Καμούσο, εκπρόσω¬ 
πος της «αριστερής» συνομοσπονδίας ΟΟΙΕ, 
δήλωσε ότι «θα προτείνει στο κοινοβούλιο 


ουσιαστικές αλλαγές της δέσμης αυτής, ώστε 
η έκφραση δίκαιη κατανομή των βαρών να 
αποκτήσει πραγματική σημασία»! Ωστό¬ 
σο, κάτω από την πίεση των εργαζομένων, οι 
τρεις εργατικές συνομοσπονδίες ΟΙ5Ε, ΙΠΕ 
και ΟΟΙΕ αναγκάστηκαν να συντονιστούν 
(πράγμα αρκετά σπάνιο) και να κηρύξουν 
κοινή τρίωρη στάση εργασίας για τις 12 Δε¬ 
κέμβρη. 

Το ιταλικό εργατικό κίνημα έχει να πα¬ 
ρουσιάσει πλούσιες αγωνιστικές παραδό¬ 
σεις αλλά και μαζικούς και σκληρούς αγώνες 
στο πρόσφατο παρελθόν. Η σχετική υποχώ¬ 
ρησή του τα τελευταία χρόνια οφείλεται κύ¬ 
ρια στην προδοτική πολιτική της μέχρι πρό¬ 
τινος σημαντικότερης πολιτικής του δύνα¬ 
μης, της Κομμουνιστικής Επανίδρυσης, που 
έφτασε μέχρι τη συμμετοχή σε νεοφιλελεύθε¬ 
ρες αστικές κυβερνήσεις. Η στήριξη που πα¬ 
ρείχαν σε αυτή την πολιτική οι δυνάμεις που 
προέρχονταν από την 4 η Διεθνή οδήγησαν σε 
πολιτική παράλυση της επαναστατικής πτέ¬ 
ρυγας του ιταλικού κινήματος. Οι ιταλοί ερ¬ 
γαζόμενοι, όπως και οι εργαζόμενοι όλης της 
Ευρώπης, έχουν μόνο ένα δρόμο για να στα¬ 
ματήσουν την επερχόμενη βαρβαρότητα: την 
οργάνωση μαζικών, σκληρών και ανυποχώ¬ 
ρητων αγώνων, την ανασυγκρότηση και ανα¬ 
σύνθεση του συνδικαλιστικού και εργατικού 
κινήματος και την οικοδόμηση ενός ισχυρού 
επαναστατικού κόμματος, ικανού να αντιπα- 
ρατεθεί συνολικά με το κεφάλαιο και τα επι¬ 
τελεία του. 

■ Γιάννης Χαλάς 

Α σίγαστες μαίνονται οι διαδη¬ 
λώσεις και οι πολύνεκρες συ¬ 
γκρούσεις στις δυο αραβικές 
χώρες που έχουν, ουσιαστικά, 
μπει σε τροχιά εμφυλίου πολέμου, παρόλο 
που στη μεν Υεμένη ο πρόεδρος Σάλεχ πα¬ 
ρέδωσε τα ηνία της χώρας στο διάδοχο κα¬ 
θεστώς που ετοίμασαν οι ιμπεριαλιστές, επι¬ 
χειρώντας -ανεπιτυχώς- να ξεγελάσουν το 
λαό, ενώ στη Συρία το παραπαίων καθεστώς 
Άσαντ αρνείται πεισματικά να απαγκιστρω¬ 
θεί από την εξουσία και συνεχίζει το όργιο 
καταστολής και δολοφονιών και οι ιμπερι¬ 
αλιστές επεξεργάζονται σχέδια επέμβασης 
στα πρότυπα της Λιβύης. 

Σχέδια Επέμβασης στη Συρία 

Εχουν ξεπεράσει τους 4.000 οι νεκροί 
(ανάμεσά τους 307 παιδιά), θύματα της ωμής 
βίας και της απάνθρωπης καταστολής, με τις 
οποίες το καθεστώς Άσαντ προσπαθεί να 
αναχαιτίσει τις ογκούμενες αντικαθεστω- 
τικές διαδηλώσεις. Τίποτα δεν φαίνεται να 
τον πτοεί για να διατηρήσει τη 40χρονη οι¬ 
κογενειακή δικτατορία μέχρι τέλους. Ούτε 
η αποστασία μεγάλων τμημάτων του στρα¬ 
τού (υπολογίζονται σε 15.000 στρατιώτες ως 
τώρα) που έχουν συγκροτήσει τον Ελεύθε¬ 
ρο Συριακό Στρατό με βάση τη νότια Τουρ¬ 
κία και καταφέρουν όλο και πιο καίρια πλήγ¬ 
ματα στις δυνάμεις του καθεστώτος. Ούτε οι 
κυρώσεις που έχουν επιβάλλει -όχι βέβαια 
για ανθρωπιστικούς λόγους- οι δυτικές δυ¬ 
νάμεις και το μακρύ τους χέρι στην περιοχή, 
ο Αραβικός Σύνδεσμος: καταδίκη της χώρας 
από τη Γενική Συνέλευση του Συμβουλίου 
Ανθρωπίνων Δικαιωμάτων του ΟΕΙΕ, αποπο¬ 
μπή από τον Αραβικό Σύνδεσμο, οικονομικές 
κυρώσεις από τον Αραβικό Σύνδεσμο και την 
ΕΕ (πάγωμα εμπορικών κρατικών συναλλα¬ 
γών και έργων, διακοπή κάθε συναλλαγής με 
την Κεντρική Τράπεζα της Συρίας, διακοπή 


αεροπορικών πτήσεων κλπ.). Πάγια τακτι¬ 
κή του καθεστώτος η προσπάθεια να κερδί¬ 
σει χρόνο με μικρές υποχωρήσεις (αποδοχή 
διεθνών παρατηρητών ή του Οδικού Χάρτη- 
πρότασης του Αραβικού Συνδέσμου για από¬ 
συρση του στρατού από τους δρόμους και 
έναρξη εθνικού διαλόγου, παράλληλα με την 
απελευθέρωση των χιλιάδων πολιτικών κρα¬ 
τουμένων, από τον οποίο τελικά τηρήθηκε 
μόνο η απελευθέρωση 553 φυλακισμένων). 

Φαίνεται πως ο Άσαντ, βασιζόμενος στην 
ανοχή μέχρι πρόσφατα των ιμπεριαλιστών, 
στηρίζει τις ελπίδες του στο ότι δεν θα τολ¬ 
μήσουν να επαναλάβουν μια επέμβαση όπως 
στη Λιβύη, φοβούμενες το τεράστιο κόστος 
και τις αλυσιδωτές αντιδράσεις στην ευρύ¬ 
τερη περιοχή. Οι εξελίξεις, ωστόσο, δείχνουν 
να τον διαψεύδουν. Γαλλία, Βρετανία και Γερ¬ 
μανία επεξεργάζονται σχέδια «ήπιας» επέμ¬ 
βασης, όπως στη Λιβύη, και συζητούν το εν¬ 
δεχόμενο δημιουργίας «ανθρωπιστικών ζω¬ 
νών» ή «ζωνών απαγόρευσης πτήσεων» στα 
σύνορα Τουρκίας και Ιορδανίας. Έχουν πα¬ 
ράλληλα αρχίσει διαπραγματεύσεις με Εθνι¬ 
κό Συριακό Συμβούλιο (5ΝΟ), ένα αμφιλε¬ 
γόμενο αντικαθεστωτικό όργανο που εδρεύ¬ 
ει στο Παρίσι, προετοιμάζοντας την ομαλή 
μετάβαση σ’ ένα ελεγχόμενο καθεστώς. Την 
ίδια στιγμή, η Τουρκία -που σταθερά και με 
επιτυχία αναβαθμίζει το ρόλο της στην πε¬ 
ριοχή- όχι μόνο φιλοξενεί στα νότια εδάφη 
της τον Ελεύθερο Συριακό Στρατό, αλλά και 
τον χρηματοδοτεί, μαζί με την Ιορδανία και 
τη Σαουδική Αραβία. Στο πλευρό του Άσαντ 
παραμένει η Ρωσία, που διατηρεί παραλια¬ 
κή βάση στη χώρα αλλά και προμηθεύει το 
καθεστώς με πανάκριβα οπλικά συστήματα. 
Το μίγμα διαγράφεται εκρηκτικό και παρόλο 
που ο λαός δεν επιθυμεί καμιά επέμβαση των 
ιμπεριαλιστών, ούτε η ηγεσία του Ελεύθερου 
Συριακού Στρατού ούτε εκείνη του 5ΝΟ φαί¬ 
νεται να απορρίπτουν την ιδέα των «ζωνών 


απαγόρευσης πτήσεων». 

Αλλαγή Φρουράς στην Υεμένη 

Μετά από δέκα μήνες αντικαθεστωτι- 
κών διαδηλώσεων και αιματηρών συγκρού¬ 
σεων, αλλεπάλληλων παλινωδιών για το πότε 
θα αποχωρήσει από την εξουσία και μετά από 
ασφυκτικές πιέσεις που του άσκησαν οι φίλες 
ιμπεριαλιστικές και αραβικές χώρες, αλλά και 
τον έκδηλο κίνδυνο η χώρα να βυθιστεί σ’ έναν 
ανεξέλεγκτο εμφύλιο πόλεμο, ο επί 33 χρόνια 
πρόεδρος της Υεμένης Αλί Αμντουλάχ Σάλεχ 
παραιτήθηκε τελικά από το Ριάντ της Σαουδι¬ 
κής Αραβίας, όπου είχε βρει καταφύγιο μετά 
το βομβαρδισμό της προεδρικής κατοικίας και 
τον τραυματισμό του τον Ιούνιο. 

Η υπογραφή, ωστόσο, από τον Σάλεχ, της 
πρότασης του Συμβουλίου Συνεργασίας του 
Περσικού Κόλπου, που σήμανε την απομά¬ 
κρυνσή του από την εξουσία, κάθε άλλο παρά 
ικανοποίησε τους εξεγερμένους Υεμενίτες, κα¬ 
θώς περιλαμβάνει την αμνήστευσή του δικτά¬ 
τορα για όλα τα εγκλήματα που έχει διαπράξει 
τόσο στα χρόνια της διακυβέρνησής του, όσο 
και στο διάστημα της εξέγερσης - και επιπλέ¬ 
ον επιτρέπει την επιστροφή του στη χώρα και 
την πολιτική σκηνή. Έτσι, παρά τη δημιουργία 
μεταβατικής κυβέρνησης από τον αρχηγό της 
αξιωματικής αντιπολίτευσης Μοχάμεντ Μπα- 


σίντουα και την αναγγελία εκλογών στις 21 
Φεβρουάριου, οι διαδηλώσεις και οι συγκρού¬ 
σεις μαίνονται ασίγαστες, καθώς ο λαός απαι¬ 
τεί την παραπομπή του δικτάτορα σε δίκη, 
αλλά και δημοκρατική μεταρρύθμιση του κα¬ 
θεστώτος, που δεν προβλέπεται στη συμφω¬ 
νία. Το γεγονός δε ότι η κατάπτυστη συμφω¬ 
νία είχε τη συναίνεση της αντιπολίτευσης, ότι 
στη μεταβατική κυβέρνηση μετέχει το κόμμα 
του Σάλεχ, ότι προσωρινός πρόεδρος έχει ορι¬ 
στεί ο μέχρι πρόσφατα αντιπρόεδρος του κα¬ 
θεστώτος Αμπντράμπο Μανσούρ αλ Χάντι 
και ότι οι συνεχιζόμενες διαδηλώσεις αντιμε¬ 
τωπίζονται με την ίδια άγρια καταστολή δεν 
αφήνει καμιά αμφιβολία ότι πρόκειται απλώς 
για αλλαγή προσώπων και όχι πολιτικής. 

Είναι δεδομένο ότι η εξέγερση και στις δυο 
αυτές χώρες θα συνεχιστεί, το ίδιο και οι εμ¬ 
φύλιες συγκρούσεις που, χάρη στη «βοήθεια» 
των εξωτερικών «φίλων», δεν αποκλείεται να 
πάρουν ανεξέλεγκτες διαστάσεις, έως ότου οι 
ιμπεριαλιστές και οι υπηρέτες τους υποχρε¬ 
ωθούν να αφήσουν τους λαούς να αποφασί¬ 
σουν οι ίδιοι για τις τύχες τους - πράγμα που 
μπορεί να γίνει μόνο κάτω από το βάρος των 
ίδιων των αγώνων των μαζών και της ανάδει¬ 
ξης νέων πολιτικών δυνάμεων που να υπερα¬ 
σπίζονται τα συμφέροντά τους. 


Κέρας της Αφρικής: επισιτιστική κρίση εν μέσω πολεμικών συγκρούσεων 


Σ το κατώφλι μιας τεράστιας ανθρω¬ 
πιστικής καταστροφής βρίσκονται 
οι χώρες που είτε σχηματίζουν το 
λεγόμενο Κέρας της Αφρικής είτε 
συνορεύουν με αυτό. Στην Ερυθραία, το Τζι- 
μπουτί, το Σουδάν, την Ουγκάντα, την Αιθιο¬ 
πία, την Κένυα και σε συντριπτικά μεγαλύτε¬ 
ρο βαθμό στη Σομαλία, εκατοντάδες χιλιάδες 
άνθρωποι απειλούνται άμεσα με λιμοκτονία. 
Σύμφωνα με τις αναφορές του ΟΗΕ και αν¬ 
θρωπιστικών οργανώσεων ήδη τα θύματα του 
λιμού ανέρχονται σε δεκάδες χιλιάδες και εί¬ 
ναι κυρίως γυναίκες και παιδιά. Επιπλέον, μια 
νέα πολεμική σύγκρουση έχει ξεκινήσει με την 
εισβολή κενυατικών στρατευμάτων στη νότια 
Σομαλία, με την υποστήριξη των γύρω χωρών 
και των ιμπεριαλιστών. 

Σε όλη την πρόσφατη ιστορία της η περι¬ 
οχή βασανιζόταν από την ανομβρία και τα τε¬ 
λευταία 30 χρόνια η μείωση των βροχοπτώσε¬ 
ων ήταν ραγδαία, προκαλώντας ερημοποίηση 
σε μεγάλες εκτάσεις και καταστροφή καλλιερ¬ 
γήσιμων εκτάσεων και λιβαδιών όπου εκτρέ¬ 
φονταν κοπάδια ζώων. Χιλιάδες άνθρωποι 
αναγκάστηκαν να ξεριζωθούν και να καταφύ¬ 
γουν ως πρόσφυγες στα τεράστια προσφυγι- 
κά στρατόπεδα και να επιβιώνουν με τη βοή¬ 
θεια των ανθρωπιστικών οργανώσεων. Οι αι¬ 
τίες της καταστροφής βρίσκονται στην κλι¬ 
ματική αλλαγή που προκλήθηκε με την αύξη¬ 
ση των εκπομπών των αερίων του θερμοκηπί¬ 
ου, που προκαλούν υπερθέρμανση και μείω¬ 
ση των βροχοπτώσεων. Κύριοι υπεύθυνοι γι’ 
αυτή την κατάσταση είναι οι «ανεπτυγμένες» 
ιμπεριαλιστικές χώρες. Ένα άλλο στοιχείο εί¬ 


ναι η καταστροφή του υδάτινου πλούτου από 
την υπεραλίευση των μεγάλων εταιριών και 
τη ρίψη τοξικών αποβλήτων, που ανάγκασε 
τους ψαράδες ως ύστατη λύση να στραφούν 
στην πειρατεία. 

Η καταστροφή της γεωργίας ολοκληρώ¬ 
θηκε με τις πολιτικές που εφάρμοσαν στην 
περιοχή διεθνείς οργανισμοί, όπως το ΔΝΤ 
και η Παγκόσμια Τράπεζα. Μέσω του συνε¬ 
χούς δανεισμού με υψηλά επιτόκια που κατα¬ 
στούν αδύνατη την αποπληρωμή των δανείων, 
οι χώρες της Αφρικής αναγκάζονται να απο¬ 
δέχονται τους όρους των δανειστών τους και 
να επιβάλλουν τις νεοφιλελεύθερες πολιτικές 
τους. Ένας από τους όρους ήταν η καταστρο¬ 
φή των τοπικών καλλιεργειών που βοηθούσαν 
στη σίτιση των πληθυσμών και η επιβολή μο- 
νοκαλλιεργειών (π.χ. λουλούδια) που προο¬ 
ρίζονται αποκλειστικά για εξαγωγή στις δυτι¬ 
κές χώρες. Από την άλλη, υποχρεώνονται να 
εισάγουν τα προϊόντα των δυτικών χωρών σε 
δυσανάλογα υψηλές τιμές για τη σίτιση των 
πληθυσμών. 

Αυτή είναι η μία όψη της καταστροφής. Η 
άλλη είναι οι συνεχείς πόλεμοι και οι ιμπερια¬ 
λιστικές επεμβάσεις, που έχουν οδηγήσει την 
περιοχή στη διάλυση και τους κατοίκους στην 
πλήρη εξαθλίωση και απόγνωση. Ειδικά στη 
Σομαλία η ανθρωπιστική κρίση βρίσκεται στο 
κόκκινο. Η όποια υποδομή έχει καταστραφεί 
εντελώς και μόνες λύσεις επιβίωσης για μεγά¬ 
λα τμήματα του πληθυσμού είναι η καταφυγή 
σε κάποιο στρατόπεδο προσφύγων ή η προ¬ 
σχώρηση σε κάποια συμμορία ληστών ή σε κά¬ 
ποιο από τα αντιμαχόμενα στρατόπεδα. 


Από το 1991, οπότε και ανατράπηκε η τε¬ 
λευταία αστική κυβέρνηση που ασκούσε κά¬ 
ποιο έλεγχο στη χώρα, η Σομαλία δεν γνώρισε 
ούτε στιγμή ηρεμίας, καθώς μετατράπηκε σε 
θέατρο πολεμικών συγκρούσεων με την άμε¬ 
ση ανάμειξη των ιμπεριαλιστών. Οι αντίπαλες 
στρατιωτικές φατρίες αντιμάχονταν για την 
εξουσία και όλες οι κυβερνήσεις, από το 1991 
και μετά, έχουν επιβληθεί από τους ιμπεριαλι¬ 
στές και ελέγχουν ουσιαστικά πολύ μικρές πε¬ 
ριοχές. Οι ΗΠΑ εισέβαλαν στη χώρα το 1992 
και η Αιθιοπία το 2006. Το 2009 τα αιθιοπι- 
κά στρατεύματα αποχώρησαν για να εγκατα¬ 
σταθεί μια στρατιωτική δύναμη της Αφρικα¬ 
νικής Ένωσης. Το 2010 αναγνωρίστηκε η με¬ 
ταβατική κυβέρνηση του μετριοπαθούς ισλα- 
μιστή Σαρίφ Αχμέντ, που όμως απογοήτευσε 
πρώην φιλικά προσκείμενες σ’ αυτόν ισλαμι- 
στικές ένοπλες ομάδες πολιτοφυλακών. Αυ¬ 
τές οδηγήθηκαν τελικά στη δημιουργία μιας 
ακραίας ισλαμιστικής οργάνωσης, της Αλ Σα- 
μπάμπ, που θεωρείται παρακλάδι της Αλ Κά- 
ιντα και ελέγχει όλη τη νότια Σομαλία, εκτός 
από την περιοχή γύρω από την πρωτεύουσα 
Μογκαντίσου. 

Οι πρόσφατες απαγωγές πολιτών δυτι¬ 
κών κρατών, οι οποίες αποδόθηκαν στην Αλ 
Σαμπάμπ, έγιναν η αφορμή για την πρόσφατη 
επέμβαση στα εδάφη της Σομαλίας. Με πρό¬ 
σχημα ότι αποτελεί απειλή για την περιοχή και 
αποσταθεροποιητικό παράγοντα, εισέβαλαν 
τα κενυατικά στρατεύματα, ενώ ταυτόχρονα 
υποστηρίζονταν με πυραύλους από αεροπλά¬ 
να και υποβρύχια των ιμπεριαλιστικών δυνά¬ 
μεων (ΗΠΑ, Γαλλία, Βρετανία). Σχεδόν ταυ¬ 


τόχρονα με τις επιχειρήσεις άρχισε και ο πό¬ 
λεμος της προπαγάνδας. Η Αλ Σαμπάμπ αρ- 
νείται κάθε ανάμειξη στις απαγωγές και είναι 
πραγματικότητα ότι στις περιοχές που ελέγχει 
καταδιώκει κάθε μορφή ληστείας ή απαγωγής 
για λύτρα, πράγμα που έχει αυξήσει την απο¬ 
δοχή της από τους πληθυσμούς. Η κενυατική 
κυβέρνηση ισχυρίστηκε ότι η μεταβατική κυ¬ 
βέρνηση της Σομαλίας είχε συγκατατεθεί στην 
επέμβαση, κάτι που η ίδια όμως το αρνείται. 
Οι ιμπεριαλιστές υποστήριξαν πως πρόκειται 
για μια επιχείρηση προστασίας των πληθυ¬ 
σμών, ενώ στην πραγματικότητα η πλειοψη- 
φία την αντιλαμβάνεται ως ακόμα μία ιμπε¬ 
ριαλιστική επέμβαση στη χώρα, που στόχο 
έχει τη διάσπασή της και τη δημιουργία ενός 
ημι-ανεξάρτητου κράτους στα νότια της χώ¬ 
ρας. Ήδη στα βόρεια έχει ουσιαστικά αυτονο- 
μηθεί η Σομάλιλαντ και στα βορειοανατολικά 
η Πούντλαντ βρίσκεται στον ίδιο δρόμο. 

Η κατάσταση που έχει διαμορφωθεί είναι 
εφιαλτική και οι ιμπεριαλιστές και οι ντόπιες 
ελίτ είναι οι κύριοι υπεύθυνοι γι’ αυτό. Το δι¬ 
εθνές εργατικό και επαναστατικό κίνημα θα 
πρέπει να πιέσει για αποχώρηση όλων των 
ιμπεριαλιστικών στρατευμάτων από την περι¬ 
οχή και παύση των εχθροπραξιών καθώς και 
για την άμεση αποστολή βοήθειας σε τρόφιμα 
και φάρμακα. Ωστόσο, η οριστική λύση είναι 
να πάρουν την κατάσταση στα χέρια τους οι 
ίδιοι οι φτωχοί και εξαθλιωμένοι, τόσο στη Σο¬ 
μαλία όσο και στις γύρω χώρες. Κάτι που φαί¬ 
νεται ως τιτάνιο έργο, είναι όμως η μόνη πραγ¬ 
ματική διέξοδος. 

ΙΣΤΟΡΙΑ 


Εργατική Πάλη 15 


Η ελληνική προδομένη επανάσταση του 1944 


Μ ε την αποχώρηση των γερμανικών 
στρατευμάτων Κατοχής από την 
Ελλάδα το 1944, επιστρέφει στην 
Αθήνα η αυτοεξόριστη «κυβέρνηση του Κάι¬ 
ρου» και σχηματίζεται νέα κυβέρνηση «Εθνι¬ 
κής Ενότητας», υπό τον Γεώργιο Παπανδρέ- 
ου, στην οποία συμμετείχαν 4 υπουργοί του 
ΕΑΜ, όπως προβλεπόταν ήδη από τις προδο¬ 
τικές συμφωνίες του Λιβάνου και της Καζέρ- 
τας (Μάιος και Σεπτέμβριος 1944). Το ΕΑΜ 
(ΚΚΕ) είχε στα χέρια του την εξουσία στο με¬ 
γαλύτερο μέρος της Ελλάδας μετά την απο¬ 
χώρηση των χιτλερικών δυνάμεων. Ωστόσο, 
αντί να προχωρήσει την υπόθεση της σοσια¬ 
λιστικής επανάστασης, επέλεξε να συμμετέχει 
στην κυβέρνηση εθνικής ενότητας -επικεφα¬ 
λής ενός αστικού κράτους που ξαναφτιαχνό- 
ταν- με τις ευχές-οδηγίες του Στάλιν. Είχε ήδη 
προηγηθεί το μοίρασμα των Βαλκανίων σε 
ζώνες επιρροής ανάμεσα σε Στάλιν-Τσόρτσιλ 
και η Ελλάδα «έτυχε» να πέφτει στη σφαίρα 
επιρροής του αγγλικού ιμπεριαλισμού. Επομέ¬ 
νως μία επανάσταση ήταν αντίθετη όχι απλά 
με τη γραφειοκρατία του ΚΚΕ αλλά και με τη 
συμφωνία ιμπεριαλιστών-σταλινικής γραφει¬ 
οκρατίας. Το ΚΚΕ πρόδωσε μ’ αυτόν τον τρό¬ 
πο την ελληνική εργατική τάξη, στην καλύτε¬ 
ρη ευκαιρία που είχε ποτέ αυτή για να πάρει 
την εξουσία στα χέρια της και να ανατρέψει 
τον καπιταλισμό. 

Η κυβέρνηση εθνικής ενότητας έθεσε 
αμέσως ζήτημα αφοπλισμού των ενόπλων 
αντάρτικων δυνάμεων του ΕΛΑΣ, χωρίς ταυ¬ 
τόχρονο αφοπλισμό της Ορεινής Ταξιαρχίας, 
του Ιερού Λόχου και του ΕΔΕΣ (δεξιές ομά¬ 
δες), οι οποίες θα εντάσσονταν στον νέο εθνι¬ 
κό στρατό. Η ηγεσία του ΚΚΕ, παρόλο που 
είχε στη διάθεσή της έναν οπλισμένο λαό που 
ζητάει ανατροπή του καπιταλισμού, δέχεται 
τον αφοπλισμό του, υπό την προϋπόθεση ότι 
θα διαλυθούν και θα αφοπλιστούν και οι υπό¬ 
λοιπες μονάδες! Η κυβέρνηση Παπανδρέου 


ήταν βέβαια υποτελής των βρετανών ιμπερι¬ 
αλιστών. Και οι βρετανοί ιμπεριαλιστές θέλο¬ 
ντας να σώσουν την ελληνική αστική τάξη για 
να κυριαρχήσουν στην Ελλάδα, ήθελαν την 
άμεση σύγκρουση με το ΕΑΜ, τώρα που είχαν 
τη δυνατότητα, και στην ίδια την πρωτεύου- 
σα.Έτσι, ο άγγλος στρατηγός Σκόμπι αναλαμ¬ 
βάνει δράση την 1η Δεκεμβρίου, κηρύσσοντας 
στρατιωτικό νόμο και διατάζοντας τον ΕΛΑΣ 
να διαλυθεί μέχρι τις 10 Δεκεμβρίου. Ακολού¬ 
θησε η παραίτηση όλων των υπουργών του 
ΕΑΜ από την κυβέρνηση εθνικής ενότητας. 

Στις 3 Δεκεμβρίου πραγματοποιήθηκε 
συλλαλητήριο στην Αθήνα με τεράστια συμ¬ 
μετοχή. Σύντομα ο κλοιός της αστυνομίας 
έσπασε, αλλά η αστική τάξη επέλεξε να χτυ¬ 
πήσει με τα όπλα. Συνολικά σκοτώνονται 26 
διαδηλωτές και τραυματίζονται πάνω από 
100. Η μέρα αυτή ονομάστηκε «Ματωμέ¬ 
νη Κυριακή». Την επομένη, 4 του Δεκέμβρη, 
είχε κηρυχθεί γενική απεργία, ενώ θα κηδεύ¬ 
ονταν και τα θύματα της προηγούμενης μέ¬ 
ρας. Ειρωνικά, στην κεφαλή της πορείας, μαυ- 
ροφορεμένες νέες κρατούσαν ένα τεράστιο 
πανό που έγραφε: «ΟΤΑΝ Ο ΛΑΟΣ ΒΡΙΣΚΕ¬ 
ΤΑΙ ΜΠΡΟΣΤΑ ΣΤΟΝ ΚΙΝΔΥΝΟ ΤΗΣ ΤΥ¬ 
ΡΑΝΝΙΑΣ, ΔΙΑΛΕΓΕΙ Ή ΤΙΣ ΑΛΥΣΙΔΕΣ Ή 
ΤΑ ΟΠΛΑ». Το σκηνικό της προηγούμενης 
μέρας επαναλαμβάνεται: οι διαδηλωτές δέχο¬ 
νται επίθεση από ένοπλους χίτες και αστυνο¬ 
μικούς, με τραγικό απολογισμό δεκάδες νε¬ 
κρούς και τραυματίες. 

Από εκείνη τη μέρα θα ξεκινήσει μια άνι- 
ση μάχη ανάμεσα στους άγγλους ιμπεριαλι¬ 
στές και την ελληνική αστική τάξη απ’ τη μια 
και την ελληνική εργατική τάξη από την άλλη. 
Ανιση, όχι γιατί η εργατική τάξη δεν ήταν έτοι¬ 
μη, έμπειρη ή οπλισμένη για να αντιμετωπί¬ 
σει τη βίαιη καταστολή των καπιταλιστών 
και ιμπεριαλιστών, αλλά γιατί η ηγεσία του 
ΚΚΕ συνέχιζε με συνέπεια την ρεφορμιστι¬ 
κή της στρατηγική, αφού σε καμία περίπτω¬ 


ση δεν ήθελε να νική¬ 
σει η επανάσταση δηλ. 
να συντρίβει το αστι¬ 
κό κράτος και ειδικά οι 
ένοπλες δυνάμεις, και 
να εθνικοποιηθούν οι 
επιχειρήσεις κάτω από 
την εργατική εξουσία, 
με βάση τον δημοκρα¬ 
τικό σχεδίασμά. 

Αρχικά οι αντάρτες 

σημείωσαν μεγάλες επιτυχίες, όπως π.χ. οι κα¬ 
ταλήψεις αστυνομικών τμημάτων σε όλη την 
Αθήνα και τον Πειραιά. Σύντομα όμως, ξε- 
μείνανε από εφοδιασμό και πολεμοφόδια. Ο 
προδοτικός ρόλος της ηγεσίας του ΚΚΕ ξανα¬ 
φάνηκε, αφού δεν έβαζε στη μάχη τους χιλιά¬ 
δες αντάρτες που περίμεναν λίγα χιλιόμετρα 
έξω από την Αθήνα, ελπίζοντας σε έναν συμ¬ 
βιβασμό της τελευταίας στιγμής με τους άγ¬ 
γλους ιμπεριαλιστές. Αντίθετα, στις 6 Δεκέμ¬ 
βρη, η Κεντρική Επιτροπή του ΕΑΜ καλεί τις 
κυβερνήσεις των ΗΠΑ, της Μ. Βρετανίας και 
της Σοβιετικής Ένωσης να επέμβουν «για να 
πάψει το πυρ των βρετανικών στρατευμάτων 
εναντίον του αγωνιζόμενου ελληνικού λαού»! 

Στις 24 Δεκεμβρίου, ο ίδιος ο Τσόρτσιλ έρ¬ 
χεται στην Αθήνα. Ο Παπανδρέου είχε παραι¬ 
τηθεί, και ο Τσόρτσιλ διορίζει για αντιβασιλέα 
τον αρχιεπίσκοπο Δαμασκηνό, ο οποίος με τη 
σειρά του ορίζει νέο πρωθυπουργό τον Νικό¬ 
λαο Πλαστήρα. Στο μεταξύ, οι δυνάμεις του 
ΕΛΑΣ είχαν σχεδιάσει να ανατινάξουν το ξε¬ 
νοδοχείο «Μεγάλη Βρετανία», στο οποίο γι¬ 
νόταν η σύσκεψη της κυβέρνησης και των άγ- 
γλων, αλλά όταν η ηγεσία πληροφορήθηκε 
την παρουσία του Τσόρτσιλ στο ξενοδοχείο, 
ματαίωσε το σχέδιο! 

Από δω και πέρα η στάση των άγγλων και 
της ντόπιας αστικής τάξης σκληραίνει. Ενι- 
σχύονται στρατιωτικά με νέες δυνάμεις, εξο¬ 
πλισμό και πολεμοφόδια και οι επιθέσεις τους 



γίνονται πιο σφοδρές. Από την άλλη, εξαιτί- 
ας της απόφασης του ΚΚΕ να κρατήσει τους 
υπόλοιπους οπλισμένους αντάρτες έξω από 
την Αθήνα, το μέτωπο των ανταρτών εξα¬ 
σθενεί και η ήττα φαίνεται πια στον ορίζοντα. 
Δυο βδομάδες μετά την άφιξη του Τσόρτσιλ 
στην Ελλάδα, υπογράφεται ανακωχή και έναν 
μήνα μετά υπογράφεται και η τελευταία πρά¬ 
ξη της προδοσίας της σταλινικής ηγεσίας του 
ΕΑΜ-ΚΚΕ, η συμφωνία της Βάρκιζας (12-2- 
1945). Η συνθήκη προέβλεπε τη διάλυση των 
αντάρτικων οργανώσεων, την παράδοση των 
όπλων του ΕΛΑΣ μέσα σε δύο βδομάδες και 
την παραχώρηση αμνηστίας στην ηγεσία του 
ΕΑΜ. Όσοι αντάρτες αρνήθηκαν να δεχτούν 
τη συμφωνία κατέφυγαν στα βουνά, με αρχη¬ 
γό τον Βελουχιώτη. Το ΕΑΜ τους αποκήρυξε 
αμέσως. Κατά τη διάρκεια των Δεκεμβριανών 
έδρασε και η οργάνωση του ΚΚΕ, η ΟΠΛΑ, 
τα μέλη της οποίας δολοφονούσαν όποιον 
τολμούσε να διαφωνεί με τα προδοτικά λάθη 
της ηγεσίας του ΚΚΕ, μεταξύ των οποίων και 
πολλούς Τροτσκιστές. 

Τα Δεκεμβριανά ήταν μια ζωντανή εξέγερ¬ 
ση, μία εν δυνάμει επανάσταση, η οποία όμως 
προδόθηκε από τη σταλινική ηγεσία, όπως 
και τόσες άλλες επαναστάσεις σε ολόκληρο 
τον κόσμο. Η μελέτη της ιστορίας τους είναι 
πάντα χρήσιμη για τους επαναστάτες για να 
μπορέσουν να αντιμετωπίσουν ανάλογα τις 
προκλήσεις του άμεσου πια μέλλοντος, στον 
δρόμο της επανάστασης. 


Τρίο χρόνιο από την εξέγερση τσυ Δεκέμβρη τσυ 2008 


Η δολοφονία του μαθητή Αλ. Γρηγορόπουλου στις 
6/12/2008 από τον αστυνομικό ειδικό φρουρό 
Κορκονέα και το σύνεργό του Σαραλιώτη απο- 
τέλεσε την αφορμή για το κίνημα-έκρηξη του Δεκέμβρη 
2008. Το κίνημα ήταν από την αρχή μια εξέγερση της νεο¬ 
λαίας. Συμμετείχαν κυρίως μαθητές, νέοι εργαζόμενοι, με¬ 
τανάστες δεύτερης γενιάς και δευτερευόντως φοιτητές, 
δηλαδή όλα εκείνα τα τμήματα που έχουν δεχτεί τις με¬ 
γαλύτερες επιθέσεις και βλέπουν το παρόν και το μέλλον 
τους να καταστρέφεται. 

Η πλειοψηφία των εργαζομένων δεν συμμετείχε ενερ¬ 
γά, αλλά κράτησε σαφώς στάση συμπάθειας. Σε αυτό συ¬ 
νέβαλαν: Πρώτον, η εγκατάλειψη της πολιτικής παρέμβα¬ 
σης του συνδικαλιστικού/εργατικού κινήματος από τις ρε¬ 
φορμιστικές και γραφειοκρατικές ηγεσίες εδώ και δεκαετί¬ 
ες. Δεύτερον, οι επίσημες δομές του συνδικαλιστικού κινή¬ 
ματος δεν διευκολύνουν τη συμμετοχή των εργαζομένων 
σε τέτοια κινήματα. Τέτοιες δομές αυτοοργάνωσης εμφα¬ 
νίστηκαν με τις λαϊκές συνελεύσεις στο κίνημα των αγα- 
νακτισμένων. Τρίτον, η αδυναμία της άκρας/αντικαπιταλι- 
στικής αριστεράς γύρω από πρακτικές και μορφές αυτοορ¬ 
γάνωσης των μαζών και, για ορισμένες οργανώσεις, η υι¬ 
οθέτηση σε κάποιο βαθμό της προβοκατορολογίας τύπου 
ΚΚΕ. Η κατάληψη της Νομικής στην Αθήνα και του δικη¬ 
γορικού συλλόγου στη Θεσσαλονίκη δεν αποτέλεσαν σε 
καμία περίπτωση κέντρα αγώνα. Τέλος, ο εκρηκτικός ρυθ¬ 
μός του κινήματος και η «τυφλή» βία δεν ευνόησαν μια με¬ 
γαλύτερη προσέγγιση των εργαζομένων, κάτι που θα μπο¬ 
ρούσε να επιτευχθεί σε κάποιο βαθμό με καλύτερη οργά¬ 
νωση του κινήματος και σε μεγαλύτερο βάθος χρόνου. 

Τα κύρια χαρακτηριστικά αυτής της κοινωνικής έκρη¬ 
ξης ήταν οι επιθέσεις στα αστυνομικά τμήματα και στον 
κατασταλτικό μηχανισμό και δευτερευόντως σε τράπεζες, 
η διάλυση της ζωής των πόλεων (κάτι περισσότερο από 
απλά κλεισίματα δρόμων), οι καταλήψεις νομαρχιών, δη¬ 
μαρχείων και ραδιοφωνικών σταθμών. Ειδικά το πρώτο 


έχει μεγάλη σημασία (γι’ αυτό τέθηκε σε κατάσταση επι¬ 
φυλακής και ο στρατός) μιας που πρόκειται για την καρ¬ 
διά του Κράτους, ενέργεια που συναντάει την εξέγερση 
του «Πολυτεχνείου». Τα παράλογα σπασίματα και οι αλό¬ 
γιστες καταστροφές και φωτιές ήταν περιθωριακό φαινό¬ 
μενο, πρακτικά και κυρίως πολιτικά. Η διάσταση που του 
δόθηκε ήταν εν πολλοίς κατασκεύασμα των ΜΜΕ, της κυ¬ 
βέρνησης, του ΚΚΕ και του ΛΑΟΣ. 

Η κυβέρνηση της ΝΔ, σε τεράστια πολιτική απομόνω¬ 
ση μπροστά στην εξέγερση, είχε μπροστά της τρεις επιλο¬ 
γές: να παραιτηθεί, να δοκιμάσει να καταστείλει το κίνη¬ 
μα, ή να περιμένει μια εκτόνωση του κινήματος, που θα 
μπορούσε να έρθει ως αποτέλεσμα της έλλειψης συντονι¬ 
σμού, της αδυναμίας περαιτέρω πολιτικοποίησής του και 
στο αντικειμενικό όριο των διακοπών των Χριστουγέννων. 
Τελικά επέλεξε κυρίως το τρίτο σενάριο και περιορίστηκε 
σε μια καταδίκη των «επεισοδίων και των καταστροφών». 

Τα δύο ρεφορμιστικά κόμματα κράτησαν διαφορετική 
στάση: Το ΚΚΕ, με τη γνωστή προβοκατορολογία του, τά¬ 
χθηκε εξαρχής ενάντια στην εξέγερση, την οποία κατήγ¬ 
γειλε ότι δεν έχει σχέση με το «λαϊκό κίνημα» και υποκινεί¬ 
ται από... ξένες μυστικές υπηρεσίες! Προσπάθησε μάταια 
να εμποδίσει την εξέλιξη του κινήματος, μπλοκάροντας 
όπου ήταν δυνατόν τις γενικές συνελεύσεις των φοιτητών, 
επιχειρώντας να διασπάσει τους μαθητές από τους φοιτη¬ 
τές και πραγματοποιώντας μόνο του διαδηλώσεις-βόλτες 
στην Ακρόπολη και στου Ψυρρή! Ο ΣΥΡΙΖΑ συμμετείχε 
στις κινητοποιήσεις, ωστόσο δεν έθετε ή έθετε δειλά το 
ζήτημα της πτώσης της κυβέρνησης, δεν βοηθούσε το κί¬ 
νημα να πολιτικοποιηθεί και τελικά έδωσε διαπιστευτή¬ 
ρια αστικής νομιμότητας διαχωρίζοντας σαφώς το «κίνη¬ 
μα» από τις «εκδηλώσεις βίας» («καταδικάζουμε τη βία από 
όπου και αν προέρχεται»). Το ΛΑΟΣ κατηγορούσε την κυ¬ 
βέρνηση για «αμυντική στάση απέναντι στους κουκουλο- 
φόρους» και ζητούσε να γίνει η «κουκούλα» ιδιώνυμο αδί¬ 
κημα και να απαγορευθούν προσωρινά οι διαδηλώσεις! 


Οι διαδηλώσεις και δράσεις αλληλεγγύης εκτός συνό¬ 
ρων ήταν πολυάριθμες και ανά περιπτώσεις μαζικές, ώστε 
υπήρχαν φόβοι για «μετάδοση» της εξέγερσης σε άλλες 
χώρες (ο Καραμανλής δεχόταν διαρκώς ερωτήσεις από 
τους ευρωπαίους ομολόγους του για την κατάσταση στην 
Ελλάδα και ο Σαρκοζί αναγκάστηκε να αναδιπλωθεί με τις 
εκπαιδευτικές μεταρρυθμίσεις στη Γαλλία, έπειτα από βί¬ 
αιες αντιδράσεις των γάλλων μαθητών). Πραγματοποιή¬ 
θηκαν διαδηλώσεις (αλλά και καταλήψεις ελληνικών πρε¬ 
σβειών ή επιθέσεις σε αυτές) σε πολλές χώρες του κόσμου. 

Το κίνημα ταρακούνησε ό,τι με κόπο είχε οικοδομήσει 
το αστικό μπλοκ εξουσίας: Απονομιμοποίησε το ρόλο της 
αστυνομίας στα μάτια της κοινωνίας, έφερε στην επιφά¬ 
νεια όλα τα κοινωνικά προβλήματα, κατέβασε στους δρό¬ 
μους χιλιάδες, έθεσε κεντρικά πολιτικά ζητήματα στους 
δρόμους και όχι στο κοινοβούλιο, όξυνε την πολιτική κρί¬ 
ση, επιτάχυνε τις κοινωνικές και πολιτικές αλλαγές, κατά¬ 
ντησε την κυβέρνηση ΝΔ άταφο πτώμα. 

273 συλλήψεις καταγράφηκαν μέχρι τα μέσα του Ια¬ 
νουάριου του 2009, οι 67 έμειναν προφυλακισμένοι μέχρι 
να δικαστούν, ενώ σχεδόν 130 ήταν μετανάστες. Περίπου 
30 εξ αυτών τέθηκαν υπό κράτηση, ένας σημαντικός αριθ¬ 
μός διώχθηκε και καταδικάστηκε σε 18 μήνες φυλάκιση. Σε 
πολλούς, ακόμα και ανήλικους, απαγγέλθηκαν κατηγορίες 
με βάση τον τρομονόμο, με χαρακτηριστικό το παράδειγμα 
17 μαθητών στη Λάρισα, οι οποίοι τελικά αθωώθηκαν μετά 
από ένα πανελλαδικό κίνημα αλληλεγγύης. 

Στις 11/10/2010 οι δολοφόνοι καταδικάστηκαν σε ισό¬ 
βια κάθειρξη και επιπλέον 15 μήνες για οπλοχρησία, για 
τον Επ. Κορκονέα για ανθρωποκτονία με άμεσο δόλο και 
ΙΟετή κάθειρξη στον Β. Σαραλιώτη για απλή συνέργεια 
στη δολοφονία. Τρία χρόνια μετά οι φυσικοί και οι ηθικοί 
αυτουργοί παραμένουν ελεύθεροι. Ο Β. Σαραλιώτης, εί¬ 
ναι ελεύθερος με περιοριστικούς όρους, ενώ η χούντα της 
κυβέρνησης-τρόικας έχει «βάλει στο γύψο» τα δικαιώμα¬ 
τα και τις κατακτήσεις των εργατικών και λαϊκών στρωμά¬ 
των. Ο δρόμος του Δεκέμβρη παραμένει επίκαιρος, ο δρό¬ 
μος της εξέγερσης είναι ο δρόμος που πρέπει να διαβούμε. 

Αίγυπτος 


“Δύο δυνάμεις συγκρούονται 


ΨΨ 


Κώστας Δίκαιος 


πό τη μια ο Στρατός, που μι¬ 
λάει στο όνομα της επανά¬ 
στασης για να την σκοτώσει πιο απο¬ 
τελεσματικά - από την άλλη η επανά¬ 
σταση...». Έτσι συνοψίζει την κατά¬ 
σταση ο συγγραφέας Χαμίσι στο μυ¬ 
θιστόρημα «Ταξί», όπου αφηγείται φα¬ 
νταστικές συζητήσεις μέσα στα ευρέ¬ 
ως χρησιμοποιούμενα από τον λαό 
ταξί του Κάιρου. 

ετά την ανατροπή του Μουμπά- 
ρακ, την εξουσία κατέλαβε η δι¬ 
κτατορία του στρατάρχη Ταντάουι και 
των στρατηγών του Ανώτατου Στρα¬ 
τιωτικού Συμβουλίου (ΟδΓΑ), στη- 
ριζόμενων από τους αμερικάνους και 
ευρωπαίους ιμπεριαλιστές. Υποτίθε¬ 
ται αυτό είναι προσωρινό μέχρι τις 
«ελεύθερες και δημοκρατικές εκλο¬ 
γές», οπότε θα αναλάβουν εκλεγμέ¬ 
νοι πλέον πολιτικοί. Η διορισμένη από 
τον στρατό κυβέρνηση εκπόνησε πρό¬ 
γραμμα 38 δις δολαρίων σε υγεία, εκ¬ 
παίδευση, υποδομές και στην επιδότη¬ 
ση του φτηνού ψωμιού και άλλων ει¬ 
δών πρώτης ανάγκης. Τα χρήματα δό¬ 
θηκαν με δάνειο του ΔΝΤ, με τις γνω¬ 
στές σκληρές αντιλαϊκές προϋποθέ¬ 
σεις. Αυτή η πολιτική, που ασκήθηκε 
και επί καθεστώτος Μουμπάρακ, οδή¬ 
γησε τους εργαζόμενους από την ανέ¬ 
χεια και την φτώχεια στην εξαθλίωση. 

τσι, η εξέγερση του Γενάρη του 
2011 δεν είχε στόχο μόνο τον εκ¬ 
δημοκρατισμό και τις ελευθερίες αλλά 
και την αλλαγή αυτής της πολιτικής. 
Το κίνημα που κάλεσε στη διαδήλωση 
της 25 ης Ιανουάριου 2011 στην πλα¬ 
τεία Ταχρίρ ονομάζεται «6 Απριλίου», 
από τη μέρα όπου το 2008 είχε ξεσπά¬ 
σει εξέγερση κατά της ακρίβειας στην 
πόλη Μεχαλάχ -προπύργιο της αιγυ¬ 
πτιακής εργατικής τάξης- και όπου για 
πρώτη φορά χρησιμοποιήθηκαν μορ¬ 
φές αγώνα που θα χαρακτηρίσουν 
την εξέγερση του 2011: κατάληψη της 
πλατείας μπροστά στο εργαστάσιο και 
κατασκήνωση, ευρύ μέτωπο όλων των 
δυνάμεων της αντιπολίτευσης από την 
αριστερά μέχρι τους Αδελφούς Μου¬ 
σουλμάνους, σκίσιμο για πρώτη φορά 
φωτογραφιών του Μουμπάρακ. 


Κ ατά τη διάρκεια της εξέγερσης 
του Γενάρη, η εργατική τάξη με 
συνθήματα όπως εθνικοποιήσεις και 
μισθό 1.200 λίρες, οδήγησε με απεργία 
στην ουσιαστική παράλυση της χώρας 
και των μεταφορών. Τις τελευταίες μέ¬ 
ρες είχαν γίνει εκκλήσεις για Γενική 
Πολιτική Απεργία και είχαν επιτυχία. 
Στο Σουέζ, η τσιμεντοποιία (όπου με¬ 
ταξύ άλλων είχε απεργήσει το Γενάρη 
του 2009 για να σταματήσει η εξαγω¬ 
γή τσιμέντου στο Ισραήλ κατά τη δι¬ 
άρκεια επίθεσης στη Γάζα) κήρυξε πο¬ 
λιτική απεργία. 

πό την άνοδο στην εξουσία του 
ΟδΓΑ και της μεταβατικής του 
κυβέρνησης, εκατοντάδες χιλιάδες 
αγωνιστές και εργαζόμενοι διαδή¬ 
λωσαν επιχειρώντας να πιέσουν την 
στρατιωτική χούντα να προχωρήσει 
σε ουσιαστικές αλλαγές. Δικηγόροι, 
φοιτητές, εργοστάσια, γιατροί, συν¬ 
δικάτα κινητοποιήθηκαν, χωρίς ιδι¬ 
αίτερο συντονισμό, αντικατοπτρίζο¬ 
ντας το εύρος των προβλημάτων που 
έχουν συσσωρευτεί: εκλογές, νέος νό¬ 
μος για τους τόπους λατρείας, μέλ¬ 
λον των κρατικών ΜΜΕ, δίκες των 
υπευθύνων του καθεστώτος Μουμπά¬ 
ρακ, διάλυση εκατοντάδων δημοτι¬ 
κών συμβουλίων, ρόλος του στρατού, 
καθεστώς των πανεπιστημίων, θέσπι¬ 
ση ελάχιστου μισθού, αντικατάστα¬ 
ση των κατόχων υψηλόβαθμων θέσε¬ 
ων, νόμος για τις συνδικαλιστικές ορ¬ 
γανώσεις κλπ.. Η απάντηση του ΟδΓΑ 
σε όλα αυτά ήταν η ενεργοποίηση της 
απόφασής του (από τον Φλεβάρη του 
2011) για απαγόρευση των απεργιών. 
Ακολούθησε άγρια καταστολή με συλ¬ 
λήψεις και δίκες από στρατοδικεία! 
τσι εξηγείται η νέα έξαρση του 
προτσές της Αιγυπτιακής Επα¬ 
νάστασης το Νοέμβρη του 2011. Η 
πλατεία Ταχρίρ ξαναγέμισε με δεκά¬ 
δες χιλιάδες αγωνιστές και μαζί όλες 
οι μεγάλες πόλεις της χώρας. Με αί¬ 
τημα την αποχώρηση της στρατιωτιής 
χούντας συγκρούστηκαν με την αστυ¬ 
νομία και τον στρατό με τουλάχιστον 
40 νεκρούς και πάνω από 3.000 τραυ¬ 
ματίες. Το πραγματικό πρόσωπο του 











\ 


ΟδΓΑ ξεσκεπάστηκε, μαζί και οι προ¬ 
θέσεις των Αδελφών Μουσουλμάνων, 
που σαν κόμμα -παρά τη συμμετοχή 
κάποιων μέλων στη νέα εξέγερση- τά¬ 
χτηκε κατά των διαδηλώσεων και με 
το μέρος του στρατού. Ήταν υποτίθε¬ 
ται μια τακτική υποχώρηση για να γί¬ 
νουν οι εκλογές της 28 ης Νοέμβρη, που 
διαφήμιζαν ΜΜΕ και στρατός σαν τις 
πρώτες δημοκρατικές στην Αίγυπτο! 
Στην πραγματικότητα, η ηγεσία των 
Αδελφών Μουσουλμάνων (μοιάζουν 
με το Εν Νάχντα της Τυνησίας και το 
κόμμα του Ερντογάν στην Τουρκία) 
και του ακόμα πιο συντηρητικού συ¬ 
νασπισμού Νουρ των Σαλαφιστών 
επιδιώκουν να ανέβουν στην εξουσία 
και προσπαθούν να αποσπάσουν την 
εύνοια του στρατιωτικού κατεστημέ¬ 
νου αλλά και των δυτικών ιμπεριαλι¬ 
στών. 


Ο ι εργαζόμενοι και οι αγωνι¬ 
στές της πλατείας Ταχρίρ ήρ¬ 
θαν σε ρήξη με την ηγεσία των Αδελ¬ 
φών Μουσουλμάνων αλλά και με το 
καθεστώς, που αναγκάστηκε να κι¬ 
νητοποιήσει τον στρατό (η αστυνο¬ 
μία υπήρχε κίνδυνος να ηττηθεί και 
να αφοπλιστεί, εξοπλίζοντας τις μά¬ 
ζες!) και παράλληλα έκανε αρκετούς 
ελιγμούς. Πρότεινε δημοψήφισμα για 
το ρόλο του στρατού, που οι εξεγερ- 
μένοι απέρριψαν γιατί γνωρίζουν ότι 
υπάρχει πάντα μια «σιωπηλή πλειο- 
ψηφία» που από συντηρητισμό ταυτί¬ 
ζει τα οικονομικά της συμφέροντα με 
την «τάξη και ηρεμία», που υποτίθε¬ 
ται εγγυάται ο στρατός. Μετά άλλα¬ 
ξε τη μεταβατική κυβέρνηση και υπο- 
σχέθηκε προεδρικές εκλογές τον Ιού¬ 
λιο του 2012 (αντί για το τέλος του 
2012 ή μέσα στο 2013, όπως αόριστα 
είχε πει αρχικά), ζητώντας «συγγνώ¬ 
μη» μέσω... ΓαεεΒοοΕ για την κατα¬ 
στολή με νευροπαραλυτικά αέρια και 
πλαστικές σφαίρες! 

Π αράλληλα όμως κινητοποίησε 
τα πιο αντιδραστικά στοιχεία. 
Υπουργός της μεταβατικής κυβέρνη¬ 
σης πρότεινε η νέα Βουλή να μην έχει 
λόγο στις αμυντικές δαπάνες, ο στρα¬ 
τός να έχει δικαίωμα βέτο σε όποιο 
νομοσχέδιο αφορά το στράτευμα, 
«ο προστατευτικός ρόλος του στρα¬ 
τού να αποκτήσει συνταγματική νο¬ 
μιμότητα, ώστε να επιτρέπεται στους 
στρατηγούς να επεμβαίνουν στην πο¬ 
λιτική». Εκπρόσωποι του Κοπτικού 
Κόμματος των Ελεύθερων Αιγυπτίων 
δήλωσαν πως «μια στρατιωτική δικτα¬ 
τορία είναι προτιμητέα ενός καθεστώ¬ 
τος τύπου Ταλιμπάν». 


Η παγίδα που τελικά έστησε στον 
αιγυπτικαό λαό η χούντα, σε συ¬ 
νεργασία με τους Αδελφούς Μου¬ 
σουλμάνους, ήταν οι εκλογές στις 28 
Νοέμβρη. Εν μέσω διαδηλώσεων, συ¬ 
γκρούσεων και αμφισβήτησης της δη¬ 
μοκρατικής διεξαγωγής τους, το 60% 
-ποσοστό πολύ μεγάλο για την Αίγυ¬ 
πτο- αγνόησε την έκκληση για αποχή 
των διαδηλωτών της πλατείας Ταχρίρ 
και συμμετείχε στην ψηφοφορία. Έτσι, 


για ακόμα μια φορά αποδείχτηκε ο ρό¬ 
λος της «καθαρής δημοκρατίας» και 
των εκλογικών διαδικασιών όταν αυ¬ 
τές κατευθύνονται από τα πάνω. 


Ε νώ αγωνιστές, εργαζόμενοι, συν¬ 
δικάτα, νεολαίοι αποτέλεσαν 
την αιχμή του δόρατος της Αραβικής 
Άνοιξης, οι ισλαμιστές πλειοψήφισαν. 
Οι Αδελφοί Μουσουλμάνοι (που δρα¬ 
στηριοποιούνται από το 1928 με προ¬ 
γράμματα εκπαίδευσης και φαρμα¬ 
κευτικής περίθαλψης, προωθώντας 
μέσω αυτών τις ισλαμικές ιδέες) συ¬ 
γκέντρωσαν το 37% στον πρώτο γύρο 
(28-29 Νοέμβρη). Το Νουρ (υπερσυ¬ 
ντηρητικοί εμπνεόμενοι από την αυ¬ 
στηρή ερμηνεία της Σαρίας, του ισλα- 
μικού νόμου) ήρθε δεύτερο με 25%. 
Τα δύο κόμματα κέρδισαν το 60% των 
ψήφων για το 1/3 των εδρών της Κάτω 
Βουλής. Οι Αδελφοί Μουσουλμάνοι 
φρόντισαν να δημοσιοποιήσουν ότι η 
πολιτική τους συμμαχία με το ΟδΓΑ, 
κόντρα στους (κοσμικούς) εξεγερμέ- 
νους της Πλατείας Ταχρίρ, σημαίνει 
πως έχουν πιάσει τον σφυγμό του μέ¬ 
σου Αιγύπτιου, μικροαστού και φτω¬ 
χού αγρότη των επαρχιών, που επιζη- 
τά ασφάλεια και επιβίωση μέσα σε κα¬ 
θεστώς πολιτικής σταθερότητας. 


Τ ο σύνθημα «Χουρέγια!» (ελευθε¬ 
ρία στα αραβικά) που δονεί την 
πλατεία Ταχρίρ δεν πρόκειται όμως 
να σταματήσει. Όχι μόνο οι εκλογές 
έχουν ακόμα πολλές αναμετρήσεις 
(14-15 Δεκέμβρη και 3-4 Ιανουάριου 
η β’ και γ’ φάση για την Κάτω Βουλή, 
τέλος Γενάρη για την Άνω Βουλή και 
ίσως τον Ιούλιο του 2012 οι προεδρι¬ 
κές εκλογές), αλλά και το κίνημα των 
μαζών δεν πρόκειται ν’ αφήσει χωρίς 
μάχη να χαθεί η επανάσταση όπου έχει 
δόσει τόσους νεκρούς. Θα ήταν λάθος 
να θεωρήσει κανείς ότι η επαναστατι¬ 
κή εξέλιξη θα είναι γραμμική - οι επα- 
ναστικές περίοδοι εκτείνονται σε διά¬ 
στημα πολλών χρόνων και στο Κάιρο 
έχει ακόμα Άνοιξη! 

Ε ξάλλου οι αντιφάσεις στην Αίγυ¬ 
πτο είναι τεράστιες. Κανείς δεν 
είναι σίγουρος ότι ο στρατός θα πα¬ 
ραχωρήσει την εξουσία στους νικη¬ 
τές των εκλογών κι ας είναι οι Αδελ¬ 
φοί Μουσουλμάνοι. Οι εκλογές είναι 
πέρα για πέρα προβληματικές, παρά 
τη συμμετοχή των μαζών (στον δεύ¬ 
τερο γύρο στις 5-6 Δεκέμβρη το πο¬ 
σοστό έπεσε στο 30%). Το Νουρ απο¬ 
τελεί σημείο αντιπαράθεσης με τον 
στρατό και τους ιμπεριαλιστές, ήδη 
οι Αδελφοί Μουσουλμάνοι της Τυνη¬ 
σίας προτείνουν σ’ αυτούς της Αιγύ- 
πτου να συνεργαστούν με τα κοσμι¬ 
κά κόμματα και όχι με το Νουρ. Αυτό 
όμως που θα αποδειχτεί καθοριστικό 
είναι η οργάνωση των αγωνιστών της 
Αιγυπτιακής Εξέγερσης γύρω από ένα 
δικό τους επαναστατικό κόμμα, που 
θα μπορέσει να φανεί αξιόπιστο στα 
μάτια των φτωχών λαϊκών μαζών και 
να φτάσει έτσι την επανάσταση μέχρι 
τη νίκη. 

